
UVODNA RIJEČ 


Život svete Đeme (Gemma) Galgani (1878—1903) 
kratak je, bez mnogo događaja, ali pun doživljaja, ne- 
običnih i neuobičajenih. U svijetu prenaglašene vezano- 
sti za materijalna dobra, tjerani pri tom za što većim 
društvenim samopotvrđivanjem, život jedne mlade osobe, 
svetice-mistika, koja postiže puninu svoga života u mi- 
stičnim zanosima, doživljava se kao iznenađenje i izazov, 
a čitaoce potiče i na razmišljanje o mogućoj »nemo- 
gućnosti«. Ovaj životopis ne niže svetičine životne uspje- 
he, već donosi unutrašnji razvitak duševnog preobražaja 
jedne djevojčice i djevojke u duhovnog velikana u ko- 
joj se ostvaruje iskustvo sv. Pavla: »živim — ali ne 
više ja, nego Krist živi u meni.« (Gal 2,20) Svoj bo- 
ravak na Taboru sv. Đema plaćala je tjelesnom i du- 
ševnom patnjom. U dugom nizu mistika njezino je mje- 
sto uz Newmann-a, Charles de Faucauld-a, Edith Ste- 
dn... 


Mr Antun Kolarević 


KRATAK ŽIVOTOPIS SV. ĐEME GALGANI 


Đema (Gemma) se rodila u Camiglianu, blizu grada 
Luka (Lucca) 12. ožujka 1873 od roditelja, dobrih kršćana, 
Henrika Galgani i Aurelije Landi. Imali su apoteku. 
Imali su osmoro djece; pet sinova i tri kćeri. Đema bijaše 
peta po redu; iza nje jedan brat i dvije sestre. Ubrzo, iza 
njena rođenja presele u grad Luku. 

Činilo se da je dobra gospođa Aurelija, veoma pobož- 
na majka, predosjećala svoju skoru smrt i zato je češće uzi- 
mala u krilo svoju dragu djevojčicu, tumačila joj vjerske 
istine, vrijednost duše, odvratnost grijeha te ispraznost 
svjetskih stvari. Više puta bi joj pokazivala Raspelo i 
govorila suznih očiju: »Gledaj, Đema, taj dragi Isus 
umro je za nas na Križu.« Vidjeći to, djevojčica duboko 
ganuta, plakala je. Ovaj je pobožan osjećaj ljubavi pre- 
ma Isusu što trpi bio posebna značajka njezina života: 
života ljubavi i žrtve. 

Isus je doista odabra i povede do savršenosti, izvan- 
rednim putevima, učinivši je dionicom svojih boli i pri- 
vlačeći je k sebi vezama neizrecive ljubavi. 


U devetoj godini, 17. 6. 1897. , na blagdan Presvetog 
Srca Isusova, Đema prima svoju prvu Pričest anđeoskim 
žarom... 

Nije išla u redovnički stalež, premda je to žarko 
željela. Božanska Providnost čudesno je vodi teškim 
iskušenjima što su zadesila nju i njenu, na prosjački 
štap palu obitelj, poslije majčine smrti. Nju prima u svo- 
ju kuću obitelj Giannini, u kojoj ima mnogo djece. To 
se dogodilo na savjet Otaca Pasionista (Red koji posebno 

štuje Isusovu Muku i Boli Žalosne Gospe). Oni su bili 
veliki prijatelji te obitelji i kad je njihov odličan član 
p. Germano (Đermano) postao Đemin duhovni vođa, 
izruči je u zaštitu gđe Cecilije, neudane sestre oca te 
obitelji. Tu je Đema imala priličnu sigurnost, iako je 
živjela u svijetu. 


* 


Gospodin je nadari gotovo svim mističkim darovima: 
glavnim — svojom mističkom prisutnošću i sporednim 
— ushitim, razgovorima i viđenjima anđela i svetaca, 
znakovima i bolima svoje muke i velikim trpljenjem 
za grešnike, — Trpjeti za Isusa, s Isusom, ljubiti samo 
Isusa, — to bijaše njen vrhovni ideal. »Neka ide«, go- 
vorila je, »neka ide ko hoće na Brdo Tabor, ja ostajem 
s Isusom na Kalvariji.« I tu, na Kalvariji, ona propupa 
kao mističan cvijet. 

Trpjela je već od ranog djetinjstva: bolest i smrt 
majke; bolnu operaciju na nozi; gubitak cijele imovine 
obitelji Galgani, zbog čega se našla u krajnjoj bijedi i 
zapala u drugu, veoma mučnu bolest, od koje je čudesno 
ozdravila. Budući da je imala tako herojsko predanje, 
ukaže joj se Isus i rekne: »Kćeri, ovu milost (ozdravlje- 
nje) što sam ti je jutros udijelio, slijedit će druge, mno- 
go veće. Bit ću uvijek s tobom i zamijenit ću ti oca, a 
tvoja će majka biti ona« — i pokaže joj Žalosnu Gospu. 


* 


Svakog je petka okrutno trpjela boli Isusove Muke, 
a kroz dvije godine, pošto je položila zavjet djevičanstva, 
bi obdarena znakovima svetih Rana. Postavši tako di- 
onica Isusovih boli, za kratko vrijeme postigne mističke 
vrhunce. Uživala je povjerenje svog Anđela Čuvara, 
koji se smatrao vrlo počašćenim da joj pomaže, osobito 
u napastima, u borbi protiv đavla i da nosi njena pisma 
ocu Đermanu (Germano). Demon ju je progonio i kušao 
navesti na neposluh, uzimajući najrazličitije oblike, pa 
čak i Isusa Raspetog. Bogato nadarena milostima, mogla 


je uvijek pravovremeno prozreti pokrete bilo zlobnog 
bilo dobrog duha. 

više ognjem božanske ljubavi nego bolešću, 
preselila se svom ljubljenom Isusu 11. travnja 1903, na 
Svetu Subotu. 


Napomena: Đema je završila osnovnu školu, četiri 
niža razreda kod nekih sestara i četiri viša u Zavodu 
Helene Guerra, koja je nedavno proglašena svetom. 

Čitav joj život bijaše ispovjednik monsinjor Volpi 
koji je kasnije postao biskup. Vodi se proces da ga pro- 
glase blaženim. 

Kako monsinjor Volpi nije imao vremena da se po- 
sebno bavi Đeminim problemima, zamoli oce pasioniste 
da joj dadu duhovnog vođu. Oni odrede za tu službu 
učena i pobožna oca Đermana koji je vršio službu pro- 
fesora filozofije i vodio proces za beatifikaciju Gabrijela 
od Žalosne Gospe (umro u dobi od 24 godine 1862; uka- 
zivao se više puta Đemi; proglašen svetim 1920). Taj 
je Otac umro šest godina iza Đeme, izdavši tri izdanja 
njena životopisa. Sada se vodi proces za njegovu bea- 
tifikaciju. 

Đema bijaše vrlo inteligentna djevojka, prirodno 
nadarena lijepim svojstvima, ali je to sakrivala gdjegod 
bi mogla. Po nalogu ispovjednika i duhovnog vođe mo- 
rala je o sebi pisati mnoge stvari. To su za nju bile 
paklene muke, jer je bila vrlo skromna i krila svoje du- 
hovne tajne... 

Kako je često morala davati račun o staniu svoje 
duše, pisala je priličan broj pisama ispovjedniku, te 
duhovnom vođi. Ta su pisma sa još nekoliko drugih što 
su upravljena različitim osobama izdana u knjizi od pet 
stotina stranica i to već u drugom izdanju — Pisma 
sv. Đeme Galgani. 

Pisala je i dnevnik. No taj, na veliku žalost, obuh- 
vaća samo četrdesetak dana. 

Zatim autobiografiju, u kojoj je morala po naređenju 
duhovnog vođe opisivati sve svoje grijehe, ali je njezin 
Anđeo pouči da piše i druge stvari... Ta je bilježnica 


— Autobiografija — glasovita radi toga što ju je ukrao 
đavao i držao kod sebe nekoliko dana. Vraćena je tek 
na zaklinjanje o. Đermana sa groba Gabrijela od Žalosne 
Gospe. Sva je nagorjela i na nekim stranicama nosi 
užasne i jezive mrlje i otiske. Tekst je, na sreću, ipak 
čitljiv. 

I tako je izdana druga knjiga koja sadrži Đemin 
dnevnik, autobiografiju i ekstaze (one su djelomično 
zapisane od osoba koje su imale sreću prisustvovati nje- 
nim zanosima i ushitima). 

Prema tim izvorima i iskazima njene okoline sasta- 
vio je otac Đermano njezin životopis, koji je izišao u 
tri izdanja, još za njegova života. 


p. Mihael Cukovečki 


10 


VRIJEDNOST ODRICANJA U DUHOVNOM 
ŽIVOTU 


Slijediti Isusa, poći putem svetosti, obući nebeskog 
čovjeka, biti što sličniji Bogu, isto je što i živjeti duhov- 
nim životom ili nastojati biti savršen. Da netko to pos- 
tigne, mora napustiti u sebi ono što je staro, naravno, 
zemaljsko i grešno i neprestano se boriti protiv sklonosti 
i strasti koje vuku u nedopušteno, štetno i grešno. Takav 
pothvat zahtijeva neograničeno odricanje na svim lini- 
jama tjelesnog i duhovnog života, a najviše sama sebe, 
trajno samosvladavanje, duboku poniznost, plemenitost 
duše i veliku hrabrost u nevoljama i trpljenju. Bez od- 
ricanja, nema svetosti. 


Đema (Gemma =dragulj) je od rana djetinjstva že- 
ljela što točnije slijediti Isusa. Zato se savršeno služila 
neophodnim sredstvima i postigla stupanje herojskih 
kreposti. Te su prijeko potrebne za svetost, odnosno za is- 
tinsku ljubav prema Bogu. No, kreposti nema bez odrica- 
nja. 

Veoma je teško mladoj svjetskoj djevojci da se odrek- 
ne taštine u odijevanju. Priroda žestoko naginje ženski 
rod na isticanje i dopadnost. Bez sasvim posebne po- 
moći odozgo, on se dade više ili manje zanijeti. Bog je 
veoma rano udijelio Đemi tu milost, osobito jednim 
vrlo strogim ukorom njenog Anđela čuvara: »Jedini 
dragulji što uljepšavaju zaručnicu raspeta kralja jesu 
trnje i križi« 


ll 


Od tada nije nosila ni najmanjeg ukrasa, a odijelo 
joj bijaše posve jednostavno: vunena suknja, dugačka, 
crne boje, ogrtač od istog sukna i iste boje, te slamnat 
šešir, jednako crn. Bez ikakvih narukvica, ogrlica, nauš- 
nica, broševa, cvijeća ili vrpci na šeširu. Uzalud su je 
njezini radi toga prekoravali. Takva je ostala do svoje 
smrti, zimi i ljeti, običnim danom i blagdanom, u istom 
odijelu. Nikada nije htjela drugo. 

Baš je u tom odijelu pošla na vjenčanje svog brata 
Gvidona, jer nije mogla odbiti njegov poziv. Zlo su je 
primili, naročito njena snaha koja, videći je prvi put, 
postupi s njom kao s ludom i zamoli je da se više ne 
vrati. 

Kada je Đema pričala svoju zlu sreću, časna majka 
Agnezija, koja joj je bila savjetovala da usprkos odboj- 
nosti prisustvuje toj obiteljskoj svečanosti, rekne joj, ne 
sumnjajući u pravi razlog takva primitka: — Ali, Đemo, 
možda si se zlo vladala prema svojoj snaji? 

— Oh! — odgovori ona — vi dobro znate, majko 
Nastojnice, kakva sam, mogu se brinuti jedino za Isusa; 
dosta mi je On sam. 

U toj je odjeći polazila u grad kada bješe potrebno 
i to u bilo kojoj prilici. Njena ljepota ipak je zapanjivala 
prolaznike. 

— Što imaju gledati tako — primijeti gđa Cecilija — 
njena pratilja? 

— Neka nestanem, — odvrati Đema, — i oni neće 
više gledati. 

— Uistinu, — prihvati gospođa, — ti si tako smiješ- 
no odjevena da te moraju držati glupom, a možda te i 
zato i gledaju. 

— Smatram sigurnim, — izjavila je ta Đemina po- 
majka, — da ona nije nipošto tako mislila. Nikada nisam 
na njoj primijetila nikakve taštine. 


* 


Jednom je sama otišla modistici i naručila šešir sa 
širokim obodom koji bi joj sakrivao lice kada bude izla- 
zila. Ova joj rekne da to nije više u modi i da ne pris- 

taje njenom liku... Đema odvrati neka učini tako, jer 
ona baš to želi. 

I ostali potrebni predmeti ove ponizne djevojke bili 
su u skladu sa njenom odjećom. Običan drveni sanduk 
za malo rublja, raspelo, krunica, dvije tri pobožne knji- 
žice, kipić Žalosne Gospe, i to bijaše sve. Nikakvih uk- 
rasnih sitnica što ih i najbjedniji imaju. »Nemam ništa,« 
govorila bi ona ljupko; »ja sam siromašna, siromašna iz 
ljubavi prema Isusu.« Jedan joj od njene braće, želeći 
je razveseliti, pokloni kišobran od crvene svile. Ona se 
nije htjela nikada njime poslužiti. Izgovarala se da bi taj 
odviše raskošan kišobran privlačio kod njena izlaska sve 
poglede na nju, a ona želi da je nitko ne primijeti. Pok- 
lonila ga svojoj sestričini Rosi Bartelloni s kojom se 
srdačno sprijateljila. Taj se kišobran još danas čuva kao 
velika skupocjenost. 

Brzo se otresala čak i pobožnih sličica, jer se osje- 
ćala toliko zadovoljnija koliko se više oslobađala svega 
što joj nije bilo apsolutno potrebno. 

»Isus mi je rekao,« ponavljala bi često, »da se sje- 
tim da sam za Nebo stvorena i da nemam šta tražiti na 
zemlji. Oh! što hoćete da radim s tim stvarima koje mi 
nisu potrebne?« 


Cak ni u bolesti slatko dijete nije očitavalo nikakve 
želje, a da se njena okolina ne uznemiruje zbog nje, 
govorila je da joj je dobro i da joj ne treba ništa. Uvijek 
bijaše ozbiljna i prikrivaše svoje boli, jer se bojala da 
joj ne pribave lijekove ili neko olakšanje. Bila je to duša 
doista mrtva samoj sebi. 

Đema je nježno ljubila svoje roditelje, a najviše 
svoju majku. Ljudi se sjećaju kakvim je divnim preda- 
njem primila njenu smrt, a kasnije prisustvovala zad- 
njim časovima svog oca. Isto tako je prije toga gledala 
jednakom smirenošću kako umire njezin ljubljeni brat 
Eugen. Kasnije, izgubi u jednoj godini tetku, brata i mla- 
đu sestru Juliju, djevojku od osamnaest godina, kojoj 
je povjeravala najintimnije tajne svoje duše. 

Divnom smirenošću javlja duhovnom vođi ove zad- 
nje gubitke: »Dragi oče, teta, koju ste poznavali, umrla 

je. Bila je dobra kršćanka. Preporučite je Isusu. Možda 
su joj potrebne molitve. Antun je također umro. Siro- 
mašan brat, toliko je trpio! Recite Isusu neka mu bude 
milosrdan«. 

Malo je izrazitije pismo kojim javlja Julijino premi- 
nuće; tu probija bol, iako predana i smirena. »Vi ste, 
oče, poznavali tu sestru, znali ste kako je pobožna. Ali, 
Isus ju je htio za sebe. Umrla je prekjuče, moja Julija. 
Nećete me grditi što nisam plakala, znala sam da Isus 
to neće. Živio Isusu!« 

Đemine je osjećaje u toj zadnjoj žalosti jednako 
okrila ocu Đermanu njena pomajka i dobrotvorka jav- 
ljajući: »Znadete, oče, koliko su se te dvije sestre ljubile. 
Ipak se siromašna Đema nije dala oboriti. Najprije je 
prikazala svoju bol za sestrinu dušu, a iza toga zahvalila 
Isusu. Gledajte, kakva herojska krepost! Ja sam, nap- 
rotiv, mnogo plakala..., na što je ona primijetila: — 
Ali, gledajte je, ona plače! Kakva ženica! Ne znate li da 
je Julija otišla u Raj?« 


Đema je imala nježno i osećajno srce, iako je izgle- 
dala ravnodušna prema svakome i živjela više na nebu 
nego na zemlji. Ne poznavajući nikako, u svojoj djevičan- 
skoj čistoći, sjetilnu pa ni jednostavnu ljudsku ljubev, 
i već olada zaštićena, s te strane, od sumnja 1 sitničavos- 
ti, ljubila je punom duhovnom slobodom sve s kojima 
se povezivala na bilo koji način. Nije bilo lako to opaziti, 
ali osobe koje su je proučavale iz blizine i stalno pro- 
matrale, primijetile su da ona znade ponekad ljubiti 
izvanrednom tankoćutnošću. Uza sve to, ovo se čisto 
srce nije privezivalo ni ikako brinulo da mu bude uz- 
vraćeno. 

Smrt ili udaljivanje ljubljenih osoba žalostilo bi je 
samo nekoliko trenutaka. Spremno je kazala Isusu: »Isu- 
se, ovo rado žrtvujem tebi: sama s Isusom samiml« — 
i brzo bi utonula u svoj nebeski mir. Nije bila vezana 
ni za svog duhovnog oca. Nikada se nije tužila što je 
rijetko posjećuje ili kasni svojim pismima. 

»Dozvolite da vam kažem, a da me ne korite,« pi- 
sala mu je ona, »veoma bih željela da vas vidim; ali ako 

ne dođete bit ću jednako zadovoljna. Svakako molim 
Isusa da vas pošalje ovamo. Ako vas potakne da dođete, 
požurite. Poslala sam vam tri pisma, a niste odgovorili 
još ni na jedno. Isus želi, čini se, da mi dadete neko 
pravilo o toj stvari. Slušat ću vas, znate, i pokorit ću se, 
ali ako nemate vremena ni volje da mi pišete, učinite 
kako vam se sviđa. Sva se predajem Bogu.« 

Mjesec ili dva prije Đemine smrti, gospođa je Cecilija 
bila pogođena tim sveopćim odricanjem i bilo joj je žao 
što je i nju zahvatilo. Držeći da njena poćerka ne želi 
više da je vidi kraj sebe, predbaci joj to i optuži je radi 
nezahvalnosti. Đema je šuteći slušala i odgovori lijući 
suze: — No dobro, što govorite? Ako ima na svijetu 
netko koga sam ljubila, to ste vi. 

— Učini kako misliš da je dobro, — odvrati gđa 
Cecilija, — neću ti o tom više ništa reći. 

— Odsada, — doda Đema, — moram da se pripra- 
vim na smrt. Radi Boga odrekla sam se svega i sviju. 

— I oca Đermana? — upita gđa Cecilija. 

— Da, i njega. I doista, u času smrti, onome ko će 
je upitati da li treba brzojaviti ocu, odgovorit će naj- 
prije potvrdno, ali, kada brzojav ode, reći će: »On neće 
doći, i njega sam žrtvovala Bogu.« Molila je Gospodina 
da joj više ništa ne dade, da joj oduzme svaku ljudsku 
utjehu. Ona će izdahnuti, kako ćemo vidjeti, sama s 
Isusom samim, uronjena u more tjeskoba. 


U kreposti odricanja usavršavao ju je najbolji uči- 
telj, sam Isus. Spominjemo jednu crticu. Otac Đermano 
je bio poklonio Đemi maća hE relikviju, jedan zub 
svetog mladića, Gabrijela od osne Gospe. Ona ga je 
ljubomorno čuvala i nije ga napuštala. U jednom od 
svojih prijateljskih razgovora sa Gospodinom, reče svo- 
jom običajenom bezazlenošću: 

»Isuse, otac mi uvijek govori o odricanju, ali ja ga 
baš ne razumijem, jer ništa nemam i ne znam čega da 
se odreknem.« 

Gospodin odgovori: »A nisi li odviše vezana za onaj 
zub časnoga Gabrijela?« »Ostala sam zapanjena,« pričala 


15 


je kasnije, »i nisam se mogla uzdržati, a da se ne potu- 
žim: »Ali Isuse,« uzviknuh gotovo plačući, »to je dra- 
gocjena relikvija.« Božanski se Učitelj tada još više uoz- 
bilji: — Kćeri moja, ja sam ti rekao, to je dosta.« 

»Ah!« rekla je priprosto o tom sveta djevojaka, »na 
što Isus svraća pažnjul!« I dade relikviju gđi Justini Gi- 
annini koja je tada bila bolesna. 


* 


Koliko bismo pobudnih stvari mogli reći o njezinom 
divnom odricanju! Bili su to uzvišeni i trajni zanosi ko- 
jima je htjela naučiti, u svojim govorima, pismima i 
ushitima, sav svijet da će jedino Bog uvijek biti njena 
ljubav. »Želim biti sva Isusova i samo njegova«, govo- 
rila je. »Što bih mogla više ljubiti na zemlji sada kada 
imam Isusa? Svijete, stvorovi, vi niste više za mene, 
kao što ja nisam za vas; ja vas ne mogu ni neću ljubiti.« 


Otac Tei, kasnije biskup u Pezaru, pripovijedao je 
ovu dražesnu crticu grofu Sardi u Luki: »Kada su, pla- 
šeći se zaraze u njenoj zadnjoj bolesti odlučili da je 
odijele od brojne djece obitelji Giannini, obavijestih je 
o tom bez ikakve priprave. 

— Znate li da su nakanili udaljiti vas, jer se boje 
da vas je zahvatila sušica? 

— Učinit će dobro, — odgovori Đema, a da nije 
ništa izgubila od svog mira i običajne vedrine, — ali 
nisam sušičava. 

Ja dodah: — Ali, vi nemate čak ni pet lira u džepu, 
kako ćete se snaći ako vas bace na ulicu? 

— Ali, oče, — odvrati bolesnica lijepim smješkom, 
— nije li Bog na ulicama? Ondje gdje je Bog, ima 
svega.« 


* 


Takvo duševno stanje razjašnjava ove retke kojima 
ona daje račun o svojoj savjesti: 

»Jučer ujutru, kada me ljubljeni Bog zagrlio, mo- 
lila sam da me otkine od svega, da me oslobodi tijela, 
te tako slobodna idem ravno k njemu i to zauvijek. Isus 
me upita: — Kamo bi ti htjela odletjeti? — K tebi, moj 
dragi i slatki Gospodine. A on odgovori: — Pusti me da 
još neko vrijeme dolazim k tebi, a zatim, kada te oslo- 
bodim, ti ćeš doći k meni.« 

Na zemlji je živjela kao tuđinka i govorila: »Živim 
na zemlji, ali čini mi se da sam tu kao zabludjela duša; 
uvijek i uvijek moja misao bježi ka Isusu. Osim njega, 
sve prezirem. Veoma sam zadovoljna što vrijeme brzo 
teče, barem ću manje boraviti na tom svijetu gdje me 
ništa više ne zanosi ni zadržava. Srce moje neprestano 
traži jedno dobro, jedno veliko dobro, koje ne nalazi među 
stvorovima; dobro koje me smiruje, tješi i daje počinak.« 


Tko tako malo drži do vremenitog života rado ga 
ustupa, kao bezvrijedni predmet, prvome koji hoće. 
Kada je Đema vidjela u smrtnoj opasnosti neku ljubljenu 
osobu, brzo zatraži od svog duhovnika dopuštenje da 
dotičnoj pokloni jednu, dvije, tri godine svog života. 
»Isus će, « govorila je, »primiti zamjenu, ako vi, oče, na 
to pristanete.« Da postigne njegovu privolu, pronalazila 
je oštroumne i dirljive dokaze i prikazivala ih takvom 
vještinom te je on gotovo popustio. »Gledajte, oče, radi 
se o jednoj majci koja ima toliko djece. O, što će raditi 
ti siromašni mališani kada ne budu više imali svoje 
majke? Dozvolite da to kažem Isusu. Što je meni dvije 
godine manje!« 

Jednako je prikazivala svoj život za obraćanje greš- 
nika. »Isuse, dajem tri godine svog života, hoćeš li ga 
obratiti?« Otac Đermano popusti u korist jednog velikog 
grešnika i odobri njenu ljupku molbu. Bog prihvati zam- 
jenu i Đema umre u vrijeme koje navijesti, sasvim mla- 
da i kada nitko nije očekivao. 


* 


Žene su obično tvrdoglave u svom prosuđivanju 
pobožnosti. Bog zna kako je teško prosvijetljenom du- 

hovniku promijeniti njihov način gledanja ako pronađe 
da je pogrešan. Možda se još nekako dadu voditi u pita- 
njima materijalnog reda, ali u onima što zahvaćaju čisto 
u nutarnji život vjeruju samo sebi. Još više ako se radi 
o izvanrednim pojavama, kao o tobožnjim vizijama, uka- 
zanjima, božanskim riječima... Ispovjednik mora popus- 
titi ovim obmanutim tvrdoglavkama, usvojiti njihove 
misli, hvaliti njihovo blaženo stanje, ili nastaje jadiko- 
vanje, mrmljanje i često otvoreno neprijateljstvo. Prok- 
leta oholost mnogo utiče na siromašne Evine kćeri! 

U Đemi se nije moglo otkriti čak ni sjene ove teške 
pogreške ženskog roda. Imala je snažne dokaze u korist 
nebeskog porijekla nadnaravnih pojava kojima je njena 
duša bila neprestana pozornica. Bog je sam uvjerava o 
tome opipljivim i očitim dokazima, te izričitim riječima, 
kao ovima: »Ništa se ne boj; ja djelujem u tebi.« Ali 
njoj to nije dostajalo. Htjela je mišljenje svog duhovnog 
oca i potpuno je slijedila njegov sud. 

»Kažite mi vi, oče moj, moram li vjerovati da je to 
Isus ili đavao, ili moja mašta? Potpuna sam neznalica 
i mogu se prevariti. Što bi bilo od mene kada bih upala 
u zabludu? Znadete da neću nešto takvo. Dosta je da 
Isus bude zadovoljan sa mnom. Što moram raditi da mu 
se svidim? Recite mi, želim da mu se dopadnem pod 
svaku cijenu.« 


* 


Katkada, neki od njenih prvih duhovnika, bilo da 
je iskušava, bilo iz stvarne sumnje, otvoreno joj protu- 
slovi, nemilosrdno je ponižava i naziva opsjenarkom. 
Drugi je opet, jednako smeten činjenicama tako novim, 
naređivao svojoj pokornici, kako bi sebe izvukao iz po- 
teškoće, neka zahtijeva od Gospodina da se povuče, a nju 
ostavi na redovitom putu. Đema zahvali prvom iskre- 
nom poniznošću, a drugom odgovori ovako: »Jučer ste 
mi kazali neka molim Isusa da me oslobodi svega ili 
da objavi vama ili nekoj osobi što ste je označili. Molit 
ću mnogo za to, jer želim tu milost iz sve duše. Moja 
mi je glava obećala, čini se, da će u svemu slijediti volju 
ispovjednika. Rekla sam Isusu neka pokaže da je to 


18 


doista On i sve će ići dobro;ako je đavo, neka ga otjera, 
ja ga neću; a ako je moja glava, neka je radije uništi 
nego podnosi. Ako sumnjate u iskrenost tih riječi, recite 
mi, jer nipošto ne želim lagati ni griješiti.« 


Nekog je dana Gospodin slatko ukori što nakon to- 
liko dokaza još uvijek oklijeva. 

»Sumnjam i ja,« odgovori ona ponizno, »jer sum- 
njaju drugi. Ako si ti Isuse, pokaži se kako žele. Vjeruj 
nam, bez toga ne možemo ići naprijed, ni moj ispovjednik, 
ni ja.« 

Ponekad bi je Gospodin neodoljivo privlačio k sebi, 
ona se prepuštala njegovoj božanskoj ljubavi. Čim bi se 
osvijestila od tih slatkih zagrljaja, vraćala se i pitala 
ispovjednika poniznom jednostanošću: »Recite mi, oče, 
što moram učiniti?« 

Često je nastajala između Isusa i njegove ljubljene 
kćerke nježna i ganutljiva borba. Kada bi je božanski 
Učitelj zbog toga korio: »Ispovjednik mi je,« odvrati ona, 
»rekao da ti nisi Isus. Zar se on može prevariti?« 


* 


Život je pravednika na zemlji splet utjeha i nevolja. 
Gospodin nije poštedio ni jednima ni drugima svoju lju- 
bljenu službenicu. No, dok su je kušnje veselile, malo je 
držala do utjeha i nastojala je da ne ovisi o njima. Pri- 
mala ih je zahvalno i znala se njima dobro poslužiti kao 
poticajem dok se uspinjala putem savršenosti. Ali, ako 
bi je Isus ostavio čamiti u tami i osamljenosti, ona bi 
izjavila da je sretna, iako je to stanje veoma boljelo 
njeno srce strastveno zaljubljeno u Njega. 

»Isus čini dobro,« ponavljala je tada. »Što se sviđa 
njemu, mora se sviđati i nama. Uostalom da li ja uopće 
zaslužujem njegove utjehe? Dovoljno je da ih budem 
mogla uživati u drugom životu. Malo marim što trpim 
u ovom.« 

Tako raspoložena duša ne treba se plašiti prevara, 
iluzija. Samo se neznalice u božanskim stvarima i površ- 
ni duhovi mogu toga bojati. Mi, naprotiv, znamo da onaj 
ko se odriče sebe iz ljubavi prema Isusu, zaodjeva se Isu- 
som i njegovim krepostima, a ko je zaodjet Isusom ne mo- 
že postati igračka prevare. 


ĐEMINA PONIZNOST 


»Hoćete li upoznati,« pita sveti Augustin, »prvi stu- 
panj svetosti? To je poniznost! A drugi? — Poniznost! 
A treći? — Poniznost! Koliko puta ponovite svoje pita- 
nje, toliko puta odgovaram: poniznost!« Oholost, žalos- 
tan početak sviju mana udaljuje čovjeka od Boga, a 
a poniznost, plodna majka sviju kreposti, približava. Tu 
je duboku nauku usvojila Đema. Nekoliko je trenutaka 
prije smrti zamoli sestra bolničarka neka joj kaže koja 
je Bogu najvažnija i najdraža krepost. Ona odgovori 
živahno: »Poniznost, poniznost, jer je temelj svih 

»Kada me pozvaše,« pripovijeda otac Đermano, »da 
iznesem svoj sud o Đeminu duhu, poslužih se tim ne- 
ivim kamenom kušanja evanđeoskog savršenstva. 
Mnogi su, kao i njezin ispovjednik, postali neodlučni gle- 
dajući tako izvanredne pojave što su se zbivale u njoj, 
već od prvih koraka u duhovni život. Da li takvo stanje 
koje jedva nalazimo kod velikih svetaca dolazi od Boga? 
Dolazi sigurno od Njega, pomislih, ako tu ima ponizno- 
sti. Odmah sam ustanovio da djevojka izvrsno poznaje 
važnost te kreposti i nastoji je provesti u svoj život. 
Naskoro sam opazio da je prožeta poniznošću do zadnjih 
dubina svog bića. Bilo je nemoguće sumnjati te uzbuđe- 
no uskliknuh: Sretno dijete, rasvjetljeno ranim Božjim 
svjetlom, ti si znalo izgraditi na nepokolebljivu temelju 
veličanstvenu zgradu svojih kreposti. Tvoja je svetost, 
u mojim očima, izvan svakog spora.« 


* 

Đema imaše desetak godina kada je prvi put upo- 
zori jedna od njenih učiteljica na nered i nakaznost oho- 
losti. »Đemina,« reče joj u razredu, »ti si jutros bila 
ohola.« Djevojčica, vrativši se kući, očajna što je nesum- 
njivo uvrijedila Boga, zamoli svoju tetku Elizu: »Raz- 
jasnite mi kako se rade čini oholosti. Sestra mi Jelena 
reče da sam učinila jedan; ja ne poznajem taj grijeh.« 
»Zamolit ćeš za razjašnjenje sestru Jelenu,« odvrati tetka. 
Naveče, vrativši se u svoju obitelj, Đema je vikala puna 
veselja: »Ne, ne nisam ništa učinila, ali sam zadovoljna 
što sam upoznala i taj grijeh.« 

Baš joj nekako u to doba Isus pokaže slijedećim 
viđenjem važnost poniznosti. Ugleda kao neku golemu 
ravnicu zasađenu drvećem. U sredini se, na jednom 
mjestu, uzdizalo veličanstveno drvo, mnogo više od os- 
talih. »To drveće«, rekne Spasitelj, »jesu različite kre- 
posti, a veličanstveno i najviše jest sveta poniznost.« 


U dobi od trinaest godina Đema obavlja duhovne 
vježbe u Zavodu Gvera i sluša kako voditelj uporno 
ponavlja: »Zapamtimo da smo ništa, a Bog sve.« Ta se 
misao toliko utisnula u njenu dušu da je nije nikada 
zaboravila. Često je ponavljala Augustinovu izreku: »Bo- 
že, daj da upoznam Tebe i da upoznam sebe.« U većini 
pisama svom duhovniku izražava svoj osjećaj niskosti. 
Koliko je više spoznavala Boga toliko se on povećavao. 
»Kako«, običavala je reći, »da se uzoholim? Ima li gore 
ludosti od toga?« 

Jednom je duhovnik upozori da se čuva oholosti, jer 
je on — reče hineći — otkrio tajnu klicu te mane u nje- 
nu srcu. Ona odgovori, iako joj nije bilo jasno o kakvoj 
se oholosti radi, vjerujući riječi svog vođe: »Oče, kažite 
Isusu da mi se smiluje, da se smiluje mojoj siromašnoj 
duši. Nikako ona nije uvijek dobra; ponekad nastoji da 
se napuni zlobom, opačinom i ohološću. Ali Isus, dajući 
mi milost da upoznam taj gadan grijeh, dat će mi i onu 
da ga popravim. Dragi moj oče, ako još opazite u meni 
oholosti, ne gubite vrijeme, uništite me, ili postupajte 
sa mnom bilo kako, samo izliječite me brzo od nje.« 

Djela su odgovarala riječima. Nikada se nije pravila 
važna, niti je itko čuo da se hvali ili ponosi svojim spo- 
sobnostima. Njezin je ispovjednik pričao: »U svojim 
je riječima i djelima uvijek bila ponizna. Nikada nisam 
ništa u njoj primijetio što liči na taštu slavu ili hvali- 
sanje. Naprotiv, njena skromnost, njen užas pred hvali- 
sanjem i njeno nastojanje sakriti sve što bi moglo pri- 
vući ljudske poglede, bili su neuporedivi.« 

»Za ljubav Božju, oče«, pisala je, .ne govorite ni- 
kome o meni, osim da me razglasite takvom kakva jesam. 
Ponizit ću se, obratiti, moliti za oproštenje one kojima 
sam prevarila dobru vjeru svojim lukavštinama, a dobri 
Isus smilovat će mi se.« 


Djevojka bijaše nadarena, mnogi su to znali, rijetkim 
naravnim sposobnostima: duševnom živahnošću i pro- 
nicljivošću, karakternom odlučnošću, duhovnom snagom, 
itd. Čovjek bi je nazvao, gledajući vanjštinu, djevojkom 
oštroumnosti i prosuđivanja: tražila je savjet, pomoć i 
vođstvo kao da je nesposobna i za najmanju odluku. 

U zavodu Gvera, prilično je naučila francuski, crta- 
nje i slikanje, ali, kada je jedanput završila svoje učenje, 
nikada nije izašla sa njenih usana nijedna riječ francus- 
kog jezika; nikada je nisu vidjeli s olovkom ili kistom u 
ruci. Obitelj Đanini, u kojoj je stanovala, tek iza njene 
smrti je saznala o ovome, od njene stare učiteljice. 

Jednom je zamoli njena tetka Eliza neka naslika 
neku sliku koju bi dala svom ocu kao dokaz svoje vješ- 
tine. 

»Da,« odgovori ona, »te je onda stavite u salon i 
svakomu ko dođe možete reći: ,Đema je to učinila." To je 
isprazna slava, a ja je neću. Tako ste me nedavno hvalili 
za inicijale što sam ih za vas izvezla. Mene je to mučilo. 
Ne želim hvale. Ne volim je.« 

Nije htjela iskoristiti ni svoju veliku vještinu u sas- 
tavljanju stihova, iako su to mnogi živo tražili. Rekla je 
da je to isprazan posao i gubitak vremena. 

Posjedovala je divan glas i rijetku sposobnost za 
pjevanje. Neke su osobe poznavale njenu strast da hvali 
ljubljenog Isusa i božansku Majku te očekivahu neku 
pobožnu pjesmu sa njenih usana. Ali ne, nikada je nisu 
čule pjevati, pa ni tihim m. 

Kod mlade, veoma vatrene i malo plašljive djevojke, 
to su nesumnjivi dokazi duboke kreposti. 


Darovi milosti nisu ni u čemu zaostajali za bogatim 
sposobnostima njene naravi. Gospodin joj je dijelio bez 
mjere. Divna pratnja kreposti smješta je u red najljep- 
ših duša što ih otkriva povijest svetaca. Ali dok se njena 
okolina divila tom nebeskom blagu, činilo se kao da ga 
ona ne pozna ili tu zaustavlja svoju misao samo zato 
kako bi se više ponizila pred Bogom ili ljudima. Često 
je zaklinjala Gospodina neka joj oduzme neke odlične 
milosti, jer je smatrala da nisu za nju. Jednog dana, 
kad je jače navaljivala nego obično, Gospodin, neupore- 
divi učitelj poniznosti, reče joj nutarnjim glasom: »Čini 
što možeš, želim se poslužiti tobom baš zato, jer si naj- 
siromašnija i najgrešnija od mojih stvorova.« Đema nije 
prigovorila, ali je dražesnom srdačnošću jednostavno 
rekla: »Isuse, učini po svojoj volji; bit ću zadovoljna.« 


* 


Drugi put Gospodin joj pokaže njenu dušu u sjaju 
beskrajna svjetla da je potakne na poniznost i odvrati 
od želje da se pokazuje ljudskim pogledima. Ona se po- 
nizila dublje no ikada, crvenila se sama pred sobom i 
ostala zapanjena. »Da ste vidjeli«, govorila je, »kako 
je moja duša nakazna! Isus mi je pakazao.« 

Tada se opet Isus pravio kao da za nju ništa ne mari 
i pokazivao strog izgled. Htio je time udvostručiti njenu 
ljubav. 

Osjećaj njene nedostojnosti pokrivao bi je takvim 
stidom u prisutnosti božanskog Veličanstva, da se često 

nije usudila kod Gospodinovih ukazanja ni oči podići da 
ga promatra, iako je primila dokaze najnevjerojatnije 
nježnosti. 

Božanski su se darovi mogli slijevati bujicama u 
dušu urešenu tako lijepim svojstvima, a da ne uzljuljaju 
njenu poniznost. Naprotiv, oni su je povećavali. 

»Koliko sam očarana beskrajnim Božjim milosrđem!|« 
piše ona. »Moj je Isus pun dobrote za bijednu grešnicu i 
najnezahvalniju od svojih stvorova. Iznova je proizveo 
čudo mog obraćenja, kada mi je u posebnom svjetlu po- 
kazao moju niskost.« 


Osjećaj je njene nedostojnosti bila živa rana koju je 
nosila usred srca i koja je krvarila na najmanji dodir. 

»Evo mjesec svibanj,« pisala je, »sjećajući se velikih 
dobročinstava što sam ih primila od svoje nebeske Majke 
u prvim godinama svog života, stidim se što nisam znala 
zahvaliti njenom srcu i ruci radi tolike ljubavi... « 

Otac Đermano, njen duhovni vođa, dobaci joj nekog 
dana, želeći povećati njen samoprezir: »Ne razumijem, 
dijete moje, kako se Isus usuđuje prljati ruke u takvu 
smetištu!« Ponizna se djevica nasmije na te riječi i razve- 
seli što je napokon čula svoju pravu oznaku. 

Kasnije nije propuštala nijednu priliku da se njom 
okiti u razgovoru, dopisivanju, pa čak i u ekstazama. »Isu- 
se, kako to da prljaš ruke u tom smetištu?« A isto to je 
govorila i svom anđelu čuvaru. 


Pronašla je još jedan izraz za sebe: ništarija. »Sto 
ćemo učiniti, oče, s tom ništarijom. O, nebeska Majko, za- 
vikala je sva u suzama, o moj obožavani Bože, nećeš li 
raskrinkati tu ništariju?« Smela bi se i trpjela na naj- 
manju susretljivost, jer je mislila da je nije dostojna. 

»Molila sam Isusa, da mi dade strpljivosti s dobrom 
tetkom. Ona me više pazi i cijeni nego drugi. Ide tako 
daleko da mi grije postelju. Da li takve stvari treba či- 
niti meni, koja sam zaslužila, po riječima mog ispovjed- 

nika, da postupaju sa mnom kao s običnom kokoškom? 
Obasipaju me uslugama. Kad bih bar znala zahvaliti i 
kad bi moje molitve nešto koristile onima što mi čine 
dobro! Željela bih da me svi drže ropkinjom.« 


Pobožne duše, osobito one što su zavjetovale djevi- 
čanstvo, rado nazivaju Isusa svojim zaručnikom, a sebe 
njegovim zaručnicama. Isus je sam volio davati vjernim 
dušama najnježnija imena. Đema je ljubila Isusa svim 
žarom raspaljena srca i primala znakove najdirljivije bo- 
žanske srdačnosti, ali nikada se nije nazvala slatkim na- 
zivom zaručnice. Siromašna djevojka, beskorisna sluški- 
nja, bijednica, bili su njeni omiljeni nazivi kojima je 
označavala sebe. Samo su je dva ili tri puta čuli u du- 
bokoj ekstazi kako naziva svog ljubljenog Isusa: Krvavi 
zaručnik. 

Njena su pisma nepromjenjivo završavala slijedećim 
izrazima: »Molite za mene. Siromašna Đema.« Neko je 
vrijeme, po savjetu duhovnika, dodavala: »Isusova, 
siromašna Isusova Đema.« To je trajalo malo vremena, 
jer je nadvladao osjećaj njene niskosti i ona se vrati 
starom običaju da se potpisuje »Siromašna Đema,« naziv 
u skladu s njenom omiljenom molitvom: »Moj Isuse, 
milosrđe«. 


* 


»Isus koji se sakriva«, tako je nazivala Gospodina, 
kada bi joj oduzeo osjećaj svoje slatke prisutnosti i pus- 
tio da vene u tužnoj suhoći. 

Podnosila je dugo, i nije se nikada usudila tužiti 
radi toga, to mučeništvo božanskog napuštanja. Bilo je 
to iskušavanje njene vjernosti u kojem je ona vidjela 
pravednu kaznu svojih grijeha. 

»Oče moj,« pisala je drhtavom rukom, »Isus se na- 
pokon udaljio od mene radi moje velike hladnoće. O! ima 
mnogo razloga, ipak ja Mu zahvaljujem i klanjam Mu se.« 

Česta đavolska zlostavljanja iskreno je pripisivala 
nekoj svojoj tajnoj pogreški. Zato je kažnjava božanska 
pravednost i to joj bijaše nov razlog da se ponizi. 

»Znam, znam,« govorila je, »zašto me Isus predaje 
u đavlove ruke, reći ću vam to, oče, u ispovijedi... Čini 
mi se da se i moj anđeo stidi boraviti kraj mene.« 

Priprosta djevojka, misleći da bi njena okolina mo- 
rala opaziti anđela tako ljutita, pisala je neizrecivom 
bezazlenošću: »Oče, možda biste učinili dobro da kažete 
mojem anđelu neka se ne pokazuje drugima; bolje je da 
se sakrije.« 


* 


Smatrala se, radi svoje nevjernosti božjim milostima, 
početnim uzrokom svakog nereda koji se zbivao oko nje, 
pa i najobičnijih životnih neugodnosti. Rado bi molila 
kao Jona neka je uklone s ovog svijeta da drugi ne mo- 
raju trpjeti zbog njene krivnje. 

Đema je vjerno otkrivala tajne svoje savjesti du- 
hovnom vođi, kada to bijaše potrebno. Neznalica bi je 
držao radi toga jednom od onih duša kojima je najslađe 
zadovoljstvo govoriti o sebi i o svojim poslovima. 

eđutim, ta je otvorenost stajala ponizno dijete ne- 
iskaznih muka. Više bi voljela da se sakrije pod zem- 
lju, nego da kaže ili napiše samo jednu riječ o krasotama 
milosti u svojoj duši. 

»Odonda, otkako sam vam rekla izvjesne stvari, mo- 
rala bih prestati stidjeti se; naprotiv stidim se još više. 
Ne znam kako da se izrazim... to je kao strah.« 

U stvarnosti, stidjela se da otkrije ono što se moglo 
okrenuti u njenu hvalu i strahovala da ne zavede u zab- 
ludu, jer se loše izražavala. »Bojim se u svim izvanred- 
nim stvarima što mi se dnevno događaju; bojim se va- 
ranja sebe i drugih. Ne bih to nikako željela... Bojim 
se toga tako da bih se u izvjesne dane željela sakriti svim 
pogledima. Željela bih, oče, da mi stvarno razjasnite 
značenje riječi prevariti, jer ne bih htjela prevariti ni- 
kada nikoga.« 

Iz tog velikog straha proizilazila je žarka želja da 
pokopa svoj život u neki samostan. »Ondje ću barem 

biti,« mislila je, »zaštićena od svjetskih pogleda.« Ta ne- 
beska duša, tako ravnodušna na sve zemaljsko, tako mrt- 
va samoj sebi, bez sklonosti, bez volje, izgledala je ocu 
Đermanu malo tvrdoglava u toj jedinoj želji za redovnič- 
kim životom i zato je često kori i ponižava. 

»Oče, ne ostavljajte me u svijetu. On nije za mene; 
ja se tu plašim. Dođite brzo u Luku da me smjestite u 
samostan. O! zašto me ostavljate tako izloženu svim 
pogledima? Što će biti od mene, ako se neke stvari budu 
razglasile!« 


Svaki je znak poštivanja zadavao novu ranu nje- 
zinu srcu. Mnoge bi se osobe, u želji da joj se približe, 
dogovorile sa članovima porodice i našle se kao slučajno 
u njenom društvu. U tom je slučaju mlada djevojka, po 
svom običaju, pokušavala da u trenu nestane. No, ako 
bi je poslušnost prisilila da ostane, vidjeli bi je da trpi 
kao netko na trnju... 

Jednom dođe neki crkveni dostojanstvenik da je vi- 
di. Ona nije nikako mogla uteći. No, čim je obavijeste, 
potrči i uze velikog mačka. Noseći ga na rukama, pojavi 
se u salonu, milujući ga i bockajući na djetinji način 
(upozorujemo da to nije još nikada učinila u svom ži- 
votu). Igra je uspjela. Naš dostojanstvenik, slabo upućen 
u slične postupke slavnih svetaca kojima bi izigrali ljud- 
sko divljenje, slegne prezirno ramenima. Đema, sretna 
što je uspjela svojom mudrolijom, ne mareći više za na- 
metljivog posjetnika, otrči poskakujući s mačkom u ru- 
kama. 


To traženje poniženja i zaborava poteklo je iz nad- 
naravnog poznavanja vlastitog ništavila i uvjerenja da 
je nevjerna božanskim milostima. Ali to nije sve; sveta 
je djevojka vjerovala da griješi na svakom koraku. 


+ 


Mnogi misle da prava svetost preoblikuje Adamove 
sinove u idealna stvorenja, koja imaju samo nebeske crte 
i ništa zajedničko s ljudskom bijedom. To je zabluda: 

sveci su pravi ljudi, rođeni od palih roditelja i od njih 
su baštinili narav punu mana. Otkupiteljska milost po- 
diže i poboljšava našu narav, ali ne dotle da bi je sasvim 
obnovila i smjestila u stanje prve nevinosti. I najčišće 
duše osjećaju protivljenje i odvratnost kada treba oba- 
viti neku krepost. I one osjećaju težinu tijela i šiljak 
strasti, i one imaju razlog da se boje za svoj spas i pri- 
siljene su da se obuzdavaju silom, kako bi ostale vjerne 
Bogu. Njihova volja može popustiti, iako nehotice, ma- 
lim slabostima i dozvoliti da je iznenade spontani pri- 
rodni pokreti. Kada ih Bog rasvijetli živim svjetlom i 
pokaže beskrajnu čistoću u tajanstvenim viđenjima, sma- 
traju i sjenu neke pogreške nakazom, a najlakši propust 
zločinom. 

To je tajna njihovih suza, pokora i pogrdnih imena: 
M-a grešnici, zločinci koji nisu dostojni da žive na zem- 
ji. 

»Ne bih htjela griješiti«, govorila je Đema, »ali sam 
tako zla. Uzalud bdijem nad sobom i mučim se, uvijek 
ponovno padam. Zlo je što opazim svoje pogreške istom 
tada kada ih počinim. Isus dobro znade da ga ne bih 
uvrijedila.« 


U ispovijedi nije razlikovala između hotimičnog i 
nehotimičnog, svjesnog i nesvjesnog, nego se optuživala 
u svim stvarima takvim uvjerenjem koje je moglo za- 
vesti u zabludu i najiskusnije ispovjednike. Iznosila je 
svoje propuste bez bojažljivosti, bez onog prenemaganja 
i uzdaha koji su redovit znak slabih duša; uredno, iskre- 
no, točno, razlikujući njihov broj, vrstu i težinu. 

»Pustio sam je da govori«, izvještava otac Đermano, 
»zatim važući te različite optužbe, na koncu sam otkrio 
samo kreposna djela ili nesavršenosti iz čiste slabosti. 
Višegodišnje iskustvo :i slušanje često obnavljane opće- 
nite ispovijedi čitava života dopuštaju mi posvjedočiti da 
sveto dijete nikada nije učinilo nijedan pravi potpuno 
slobodan grijeh. Provela je cijeli svoj život — dvadeset 
pet godina — u tom svijetu, pokvarenom i kvaritelju, a 

da nije okaljala svoju bijelu krsnu haljinu. Ponijela ju je 
u Nebo, u njenom nevinom sjaju.« 


»Da li je moguće«, govorila je, mučena tjeskobom, 
»da li je moguće da je Isus zadovoljan sa mnom? O, kako 
se često crvenim i dršćem videći se tako nečistom pred 
Isusom koji je sama čistoća... Bože, kazni me, samo 
skini teret mojih grijeha koji me tišti i lomi... Isuse, 
koga sam obesvetila, koliko sam odvratna sama sebi! Je- 
dino dobra volja, koju čini se da imam, daje mi malo 
snage usred tolikih bijeda.« 

Ti osjećaji, ponavljani u hiljadu oblika, uvijek izra- 
ziti i ganutljivi pojavljuju se gotovo u svakom pismu 
siromašne djevojke, osobito kada je pisala u ekstazi. Gos- 
podin, da je uzdrži u tim niskim osjećajima o sebi sa- 
moj, dopušta paklenom neprijatelju da uznemiruje njen 
duh, dok je umalo nije uvjerio kako je osuđena. Tada je 
siromašno dijete, uzalud tražeći tišinu i mir, pisalo drh- 
tavim perom duhovnom vođi: »Ako sam ikada, oče, bila 
u opasnosti da propadnem, sada sam. Vjerujte, sada sam 
u đavlovim rukama, nastojte mi pomoći, hoću da svakako 
spasim svoju dušu. Što moram raditi?« 

»Oče«, pisala je drugi put, »vi ni ne slutite kako su mi 
potrebni vaši savjeti. Kad biste znali kakvo mi olakšanje 
donosi samo jedan vaš redak. Vaše me riječi ohrabruju 
u trpljenjima i suzama. Pomozite mi, ako ne, uskoro ću 
postati pepeo grijeha.« 


Đema se plašila grijeha iz straha da ne uprlja dušu 
i da izbjegne vječnu osudu, ali mnogo više iz ljubavi pre- 
ma Bogu, jer ga grijeh vrijeđa. Toj je ljubavi, što se uz- 
digla na vrlo visok stupanj, bilo ravno beskrajno kajanje 
za velike uvrede kojima je ona, po svom mišljenju, ne- 
prestano vrijeđala božansko Veličanstvo. 

Katkada joj Gospodin dopušta da kuša na izvanredan 
način osjećaje skrušenosti. Ona je više voljela taj dar 

oplakivanja svojih grijeha najdubljom žalošću, nego sve 
nebeske slatkoće. 

Evo, kako je nastajala ta milost: u molitvenoj je 
sabranosti njen duh iznenada obuzeo val svjetlosti, koji 
je rasvijetlio najtajnije zavoje njene duše. Tada se gle- 
dala sva pokrivena najcrnijim grešnim mrljama i opažala 
Gospodina čas jako razljućena, čas žalosna i potištena 
radi uvreda što ih je primio od svoje kćeri. Počela je 
drhtati i beskrajno žaleći svoje greške izgubila bi svijest. 
Takve bi užasne tjeskobe trajale duge sate, a ponekad 
cijeli dan. Očišćena bolju i suzama, te utvrđena u pre- 
ziranju same sebe, mlada je djevica bila divno priprav- 
ljena za uzvišene ekstaze. Ti ushiti i zanosi redovito bi 
se ponavljali svakog tjedna. 


Slijedeći je slučaj otac Đermano bio naveo u prvom 
Đeminom životopisu, a izostavio u ostalim, bojeći se mo- 
derne mudrosti. Primio je ubrzo mnogo prigovora. Zato 
je taj događaj, bez tumačenja, ponovno uvrstio, da se 
njena poniznost istakne. 

»Kada sam prvi put«, piše on, »prispio u Luku, u 
rujnu 1900, Đema je po nalogu svog ispovjednika sas- 
tavljala dnevnik. Tu je zapisivala svakidašnje događaje 
svojeg nutarnjeg života. Ja kao načelni neprijatelj pos- 
tupka koji prisiljava pokornika da neprestano misli na 
sebe, savjetovao sam joj neka prekine posao, po mom 
mišljenju, uzaludan i opasan, Njen je ispovjednik odmah 
povukao svoje naloge. Kada sam pažljivo čitao rukopis, 
pronašao sam da je pun nebeske mudrosti i važnih po- 
jedinosti, vrlo dragocjenih za sastavljanje životopisa. 
Požalih svoju naglost. Moje pravilo, inače izvrsno u sebi, 
u ovom slučaju nije nikako vrijedilo. Tražio sam, dakle, 
način da ispravim svoju zabludu. Sinula mi ideja koju 
sam htio bez odlaganja ostvariti pomoću bezazlenosti 
mlade djevojke. ,Po tvojim riječima', rekao sam joj bez 
drugog uvoda, ,ti si učinila od svoje prve mladosti bez- 
broj grijeha. Bilo bi dobro da opišeš u općenitoj ispovi- 
jedi sve pogreške svog života s njihovim najmanjim 

okolnostima. Kada budem znao s kakvom grešnicom 
imam posla, lako ću te voditi kreposnim putovima'.« 


* 


Sveto je dijete, puno želje za sigurnim vodstvom, 
upalo u mrežu, ali je ipak pokazalo koliko ga stoji da mi 
udovolji. 

»Ah«, govorila je, »kakva su vam razjašnjenja pot- 
rebna, oče moj, i kolike grijehe morate upoznati? Zamis- 
lite koliko mogu skriviti najgore duše: toliko sam poči- 
nila. Mislim da, pošto pročitate taj spis i prestrašen to- 
likim grijesima, više nećete htjeti, ne sumnjam u to, da 
mi budete otac.« 

Na navaljivanje oca Đermana, te iz čiste poslušnosti, 
Đema je počela posao, zaklinjući svog Anđela čuvara da 
jo) pomogne i da joj dozove u pamćenje toliko njoj užas- 
nih stvari. 


»U nedjelju ujutru«, pisala je, »pojavio se moj an- 
đeo nemiran, i zapovijedi mi u ime Isusovo, da ne gu- 
bim vrijeme, već da počnem pisati i to ne samo grijehe, 
nego nešto kao kratak sadržaj cijelog svog života, očitu- 
jući sve zlo i sve dobro. Na te sam riječi zaplakala, ali 
Anđeo obeća da će mi pomoći.« 

Tokom svog posla, morala se neprestano boriti pro- 
tiv odvratnosti govoriti o sebi. Savjest je sili da točno 
otkrije svoje greške i da istovremeno opisuje sav svoj 
život. Ističući svoje nevjere i nezahvalnost Gospodinu, 
morala je objaviti i velike milosti što ih je primila. Cuj- 
mo što govori o jačini svoje muke: »Isuse, koliko trpim 
što moram napisati neke stvari! Početna odbojnost, um- 
jesto da je manja, neprestano raste i ja osjećam smrtnu 
muku. Možda Ti hoćeš, Bože moj, da napišem tajne koje 
si mi otkrio, zbog toga da me poniziš i uvijek držiš u 
mom ništavilu.« 


Muke su ponizne djevojke proizilazile, dobrim dije- 
lom, od paklena neprijatelja koji je dobro predviđao što 
bi moglo proizići iz njena posla. Jednog se dana pojavi 
i rekne gorkim osmjehom: »Savršeno; sve dobro zapiši. 
Zar ne znaš da sam ja tomu začetnik? Ako to otkriju, 
kolika sramota za tebe i što ćeš postati?« 

Međutim, poniznost pobijedi i u vrlo kratkom vre- 
menu ona sastavi malen svezak, od stotinjak stranica. 
Kako divnim umijećem nastoji prikriti najljepše cvijeće 
kreposti i čudesne nebeske darove u sjenu grijeha, ko- 
jima ih je, po njenoj izjavi, oskvrnula! Treba čitati te 
stranice da čovjek stekne o tome pojam. Međutim, ispraz- 
ni napori: izdana jednostavnošću srca, tamo gdje ona mis- 
li da se obeščastila govoreći o zlobi i neredu, pruža nam 
autobiografiju rijetke poučne vrijednosti. 


»Postigao sam svoj cilj«, piše otac Đermano, »ali 
bijesan đavao upotrijebi svoju lukavost da uništi taj 
uspjeh. Možda će netko teško povjerovati u činjenicu 
koju iznosim, ali njena je stvarnost izvan svake sumnje. 
Nisam dodao nijednu izmišljenu pojedinost. Dovršivši 
rukopis, Đema ga izruči, po mojoj zapovijedi, gđi Ceci- 
liji, koja ga sakrije u ladicu, čekajući priliku da mi ga 
preda. Poslije nekoliko dana, učini joj se da vidi đavla, 
kako s bilježnicom u ruci i podrugljivim smijehom, izlazi 
kroz prozor sobe gdje se nalazila ta ladica i nestaje u 
zraku. Naviknuta na slične pojave, djevojka se nije na 
to obazirala.« 


»Nije prošlo mnogo vremena, vratio se demon da je 
muči užasnim napastima i kako nije uspio da pobijedi, 
udalji se, škripeći zubima i urlajući pobjedničkim tonom: 
— Rat, rat! Tvoj je rukopis u mojim rukama. 

Đema, primivši od mene preporuku da očituje svo- 
joj pomajci sve što se dogodi izvanredna, pomisli da mo- 
ra otkriti viđenje. Gđa Cecilija, znatiželjno potrči da 
otvori ladicu. Rukopis bijaše nestao. Ubrzo obaviješten, 

osjećao sam veliku zlovolju radi takvog gubitka. Kako 
to popraviti? 

Uskoro, iza toga, prispio sam na otok Grand Rocher 
i posjetio grob blaženog Gabrijela od Žalosne Gospe. 
Pade mi na pamet misao da obavim zaklinjanje đavla 
kako bih ga prisilio da vrati rukopis, ako ga je uistinu 
odnio. Uzeh stolicu, obrednik i blagoslovenu vodu i sa 
groba Blaženika obavih zaklinjanja. 

Bog se umiješao svojom moći, jer je tog sata svezak 
bio donesen na isto mjesto odakle bijaše iščezao prije 
nekoliko dana, ali u kakvom stanju! Sve su stranice, 
odozgo do dolje, bile pocrnile od dima i djelimično izgor- 
jele, kao da su ih stavili, svaku posebno, iznad užarena 
ognjišta. No, slova su ostala čitljiva. Taj se rukopis, 
prošavši kroz pakao, nalazi kod mene. Sadrži veoma 
dragocjena saopćenja i najvažnije tajne Đemina duhov- 
nog života. Samo je poslušnost tu dragocjenost otela nje- 
noj izuzetnoj poniznosti kojom se popela na vrh kršćan- 
ske savršenosti.«* 


* U nekim izdanjima Đeminih spisa nalaze se štampane 
fotokopije pojedinih stranica te bilježnice — autobiografije, 
pocrnjele, sa neobično čudnim otiscima šapa, ili nečeg ne- 
opisivog, što čovjeku ulijeva strah. Svaki je otisak drukčiji. 
(Prim. izd.) 

DUBINA I VISINA NJENE POSLUŠNOSTI 


Jedna od bitnih značajki kršćanskog savršenstva, sa- 
mozataja ili odricanje, nalazi se prvenstveno u posluš- 
nosti. O toj kreposti Isus kaže: »Tko hoće ići za mnom 
neka se odreče sebe.« Ona je sjala u Đemi doista izvan- 
rednim sjajem. Tako je izvrsno povjerila vlastitu volju 
onima što su je vodili da sebi nije ostavila ništa. Nikada 
se nije protivila zapovijedi, želji ni izraženom znaku bilo 
koje osobe. 

Kao sirota i gost u stranoj kući, slušala je svoju lju- 
beznu pomajku tako da ju je mogla micati kao beživot- 
no tijelo. Rekla bi joj bez mnogo razjašnjavanja: »Đema 
ustani, iziđimo, vrati se u svoju sobu, idi u krevet« — i 
ona je slušala bez oklijevanja, poteškoća, bilo uz kakve 
žrtve. 


* 


Svako je jutro išla sa svojom tetkom u susjednu crk- 
vu i ondje ostajala otprilike jedan sat. Jedan sat! bilo je 
to malo za Isusovu ljubiteljicu. Ona bi provela cijeli dan 
kraj božanskog Prijatelja u svetohraništu kad bi slušala 
nagon svog srca. No, na prvi znak tetke, trgla bi se iz 
duboke sabranosti ili nebeskih naslada, odmah bi se di- 
zala i tiho odlazila. Katkada je mogla ostati od jutra 
do večera ili cijelu noć pred Presvetim. 

Poslušnost je djelovala na nju čak i u ekstazama. 
»Jednog dana«, pripovijeda njena pomajka, »kako je Đe- 
ma ostala poslije Pričesti dugo klečati, pozovem je da se 
vrati na mjesto. Uzalud, bila je u ekstazi. Živo želeći da 
predusretnem znatiželju prisutnih, izgovorim u mislima 
molbu: ,Isuse, ako je tvoja volja, daj da se smjesta osvi- 

jesti. Biste li vjerovali? Ona odmah potom podigne gla- 
vu. Rekoh joj tihim glasom da se vrati na svoje mjesto. 
Ona to učini. Kasnije sam se često poslužila tim postup- 
kom i uvijek je uspijevalo.« 


Kada je bolešću bila vezana za postelju, tetka bi 
ponekad rekla, čak u prisutnosti drugih: »Đema, tebi 
treba počinka, spavaj«! Njene su se vjeđe odmah zatva- 
rale i tihi bi je san osvojio. 

»Jednog sam dana bio uz bolesničin krevet sa više 
članova obitelji«, priča Otac Đermano, »i želio sam po- 
noviti isti pokus. ,Dajem ti svoj blagoslov', rekoh, ,i sada 
spavaj, mi se povlačimo. Čim je Đema čula zapovijed, 
okrene se na drugu stranu i duboko zaspi. Da li je to 
bila pojava sugestije ili čudesan učinak kreposti posluš- 
nosti? Htio sam se uvjeriti. Pavši na koljena, sabrah se 
za časak; zatim, očima u nebo, dadoh uzbuđeno djevojci 
mislenu zapovijed da se probudi. Odmah, kao uznemirena 
jasnim glasom, ona otvori oči i upravi ih na mene svo- 
jim običajnim dražesnim smiješkom. ,Tako ti obdržavaš 
poslušnost?' kažem, ,naredio sam ti da spavaš.' Ona reče 
sasvim ponizno: — Ne uznemirujte se, oče: osjetila sam 
udarac o rame i povik jaka glasa: ,Ustani, zove te Otac. 
Njezin je anđeo čuvar bez sumnje postao jeka zapovijedi 
duhovnog oca.« 


* 


Nesposobna, po vlastitom mišljenju, da napreduje sa- 
mo i jedan korak sama putem željena savršenstva, sli- 
jepo se prepuštala upravljanju svog duhovnika. 

»Vrijeme je«, pisala je, »da odlučno slijedim volju 
svog ispovjednika, a ne svoju. Isus je to rekao i često 
ponavlja, da ne smijem više imati vlastite volje ni osje- 
ćaje. Moram slušati ispovjednika.« 

Ona se, dakle, neprestano utjecala u njemu, bilo da 
ocijeni njeno vladanje u nekoj okolnosti, bilo da traži 
najbolji način kako raditi u drugoj. Sve njeno dopisiva- 


nje ima samo taj cilj. Bez te žive želje za vođstvom, koje 
ju je prisiljavalo da se otkriva, ne bismo gotovo ništa 
znali o divnom radu milosti u toj izabranoj duši. 


Premda bijaše nadarena ulivenim znanjem nebeskih 
stvari, nije se bojala silaziti u najmanje pojedinosti. 

»Htjela bih moliti Isusa da mi olakša malo glavu«, 
pisala je, misleći na nepodnosive boli; »mislite li oče, da 
ću učiniti dobro? Hoćete li biti zadovoljni ako obavim 
općenitu ispovijed pred ocem Provincijalom? Ako da, 
učinit ću je; ako ne, i tako je dobro. Hoće li biti dobro 
zamoliti Isusa neka mi dade da provodim sat smrtne 
borbe svake noći?« 

Pisala je redovitom ispovjedniku: »Htjela bih reći 
ocu Đermanu da me pusti u samostan, ali on neće ni da 
čuje kako mi drugi govore. Onda neću reći ništa. Vi ste 
zadovoljni, zar ne, da sutrašnji dan provedem kod redov- 
nica? Bit ću ondje veoma dobra.« 


Evo još jedan ulomak gdje se vidi ljepota njene du- 
še: »U subotu ste mi dali dozvolu da se dižem za Jutrenju; 
činim to i molim; ali htjela bih nasljedovati korske re- 
dovnice pasionistkinje. Hoćete li da molim radi toga 
jednog oca pasionistu da me uputi u njihove pobožne 
noćne vježbe? Hoćete li biti zadovoljni, oče, ako zamo- 
lim Isusa da mi dade umrijeti od sušice kada dođe vri- 
jeme? Željela bih to, ali, iznad svega, ispunit ću sa ve- 
seljem Isusovu volju.« 

Napokon, smiona u svom djetinjem povjerenju, usu- 
đuje se pisati: »Oče, da li mi dopuštate, da ponovno ka- 
žem Isusu neka me brzo odnese s ovog svijeta, kako bih 
ga mogla posjedovati u slavi? Živim u vječnom strahu 
da ga ne uvrijedim.« 

Na ove su različite prijedloge ispovjednik i vođa 
odgovarali prema Božjem nadahnuću, a Đema je, vjerna 

svojoj riječi, primala jednakim zadovoljstvom da ili ne. 
Potpuno se prilagođivala njihovoj volji. Ima divnih crti- 
ca o toj poslušnosti. 


* 


Gospodin je uzdignu na tako visok stupanj molitve 
da joj je obično dostajalo početi molitvu i već bi gubila 
porabu sjetila. Njezin je redoviti ispovjednik smatrao 
da joj mora narediti neka se služi početničkim načinom 
molitve. 

Ona se stalno naprezala kako bi točno izvršila prim- 
ljenu zapovijed, iako je neprestano osjećala da je priv- 
lači promatranje božanskih svojstava. 

Ta je vrsta mučeništva trajala gotovo dvije godine. 
Morala se opirati samom Isusu da ispuni volju ispovjed- 
nika koji se plašio đavolske prevare. Herojski je odbijala 
božanskog Zaručnika, koga je kao takva ipak priznao 
njen duhovnik, ali joj zabrani da ga sluša. 

»Oh! što me kuša, moj dobri Isus«, govorila je. »Ali 
ja se hrabro držim poslušnosti usprkos silna napora, O 
draga žrtvo! O lijepa draga poslušnosti!« 


* 


Jednom joj se pričini kako vidi Spasitelja svega po- 
krivena ranama gdje je zove neka se približi da ih ljubi. 
Pomisli na ispovjednikovu zabranu i sućutna djevica 
stane plakati, ali se ne približi. No njeno se srce poste- 
peno raspaljivalo i znakovi su se rana počeli osjećati na 
rukama, nogama, na boku. Što da radi? 

»Čim sam to opazila«, pripovijeda ona, »dignem se 
i brzo pobjegnem daleko od Isusa. Bila sam sretna što 
sam poslušala.« 

»Siromašan Isus!« govorila je kasnije, »koliko je 
pogrda primio s moje strane; odlučno sam ga odbila da 
održim poslušnost ispovjedniku, a On, tako dobar, nije 
se radi toga ljutio.« 


Pisala je svom duhovnom vođi: »Drugi savjet koji 
ste mi dali da sve prezrem, slijedila sam. Siromašan 
Isus! više puta pokazala sam mu figu ili pljunula u lice; 
a On, pun slatkoće, gledao me smiješeći i milovao me.« 

Jednom je zgodom primila ovlast da razgovara sa 
Gospodinom kada se prvi put pojavi, ali samo određeno 
vrijeme, da ne naškodi svome snu. Isus se ukaza, kao 
obično, u noći između četvrtka i petka. Đema je s Njim 
sudjelovala u bolima Muke i topila se od ljubavi u pri- 
sutnosti Otkupitelja koji je trpio, kada najednom izbije 
označen sat da završi razgovor. Na što se odlučiti? Isus 
je još ostajao ali je dobro vidio njenu zabunu. Radi pos- 
lušnosti, morala ga je otpustiti. 

Tada joj On reče: »Obećaj mi da ćeš odsada uvijek 
ispunjavati moju volju.« Đema vikne: »Isuse, idi, neću 
te više.« On je blagoslovi, smijući se. 


»Doznao sam jednog dana«, reče Otac Đermano, »da 
ona nadnaravno doznaje sat u koji stižu moja pisma u 
PE te dražesnom bezazlenošću naviješta to svojoj 
okolini. 

»Sutra ujutro, po poštaru, primit ću pismo od oca. 
Predao ga na pošti jučer naveče.« Navodila je točno i sat 
i sve okolnosti, i događaj bi nepogrešivo potvrdio unap- 
rijed prorečeno. 

Htijući da je mrtvim u toj stvari, izjavih, da se u 
u njezinom lakomislenom ponašanju sakriva profinjena 
oholost. 

Evo, kako je primila ukor: »Klečeći molim da mi sve 
oprostite. Ne, ne, neće mi se odsad više dogoditi da pro- 
ričem dolazak vaših pisama. Osjećala sam vaše predba- 
civanje cijeli nedjeljni dan. Mrzim svoj postupak i nep- 
restano ga žalim. Pišite mi ubuduće kada mislite da je 
dobro. Neću se usuditi prekršiti vašu zapovijed.« 

Misleći da joj je to znanje dolazilo od Boga, dodala 
je plašljivo: »Htjela bih se ispričati; ali ne, poslušat ću 
a da ne kažem ništa, ništa, ništa.« 

Vrijeme nije nipošto izbrisalo iz njena pamćenja 
uputu njenog vođe. Iza nekoliko mjeseci pisala je: »Dragi 

moj oče, pobijedila sam! Jutros rano, prije svete Pričesti, 
izvjesno sam doznala jednim nadahnućem dolazak vašeg 
pisma po prvom poštaru. Trpjela sam malo zbog svoje 
velike manije da to razglasim, ali sam je potisnula. 
Obuzdala sam svoj jezik prema vašim zapovijedima. Tako 
ide sve dobro, zar ne?« 


U nekim su ushitima žar i žestoki udarci njezina 
srca izazivali bacanje krvi. Redoviti ispovjednik koji je 
znao da je to savršeno neovisno o njenoj volji, ipak to 
zabrani. Sveta je djevojka stala upotrebljavati svu svoju 
energiju, čak i u zanosu, da to predusretne. Budući da 
su joj napori bili beskorisni, osjećala je grižnju savjesti 
i optuživala se zbog neposlušnosti. 

»Nisam slušala«, pisala je, »nisam slušala ispovjedni- 
ka koji mi je zabranio da bacam krv. Jutros, u jednom 
snažnom pokretu, malo mi je izmaklo.« 

Čovjek ne zna da li bi se više divio u tim riječima 
golubinjoj jednostavnosti ili neograničenoj poslušnosti 
herojskog djeteta. 


* 


Ovaj razborit ispovjednik, bojeći se da žestoka uz- 
buđenja kojima je draga žrtva bila podvrgnuta svake 
sedmice, u svojim viđenjima od četvrtka na petak, ne 
završe rušenjem njezina zdravlja, izričito ih zabrani. I 
evo divote: Božanski začetnik čudnovate pojave poštivao 
je zapovijed svog službenika dok je on želio. Redovito 
se to nije više obnavljalo, barem u svojim vanjskim po- 
javama. 

Đema je zbog toga bila sretna, premda je sada jače 
i življe trpjela. +»Ispovjednik mi je zabranio«, rekla je, 
e činim ništa izvanredno; slušam, ali koliko me to 
stoj Le 

Jednog je dana zavikala u ekstazi: »O draga posluš- 
nosti, koja me lišavaš sviju slatkoća Onoga koji je moja 
ljubav, jedva čekam da te zagrlim« (da učini zavjet u 
samostanu). 

U neraspoloženju što je prethodilo njenoj zadnjoj 
bolesti, njezin želudac više nije podnosio ni hrane ni 
pića. Tu je ponovo učinjen pokus sa poslušnošću i to s 
punim uspjehom. »Spremna sam«, odgovori djevojka, 
»učiniti sve što vam se sviđa. Isus mi omogućuje slijediti 
vaše naredbe, i sigurna sam da prvog petka slijedećeg 
mjeseca neću izbacivati više nikakve hrane.« Tako se i 
dogodilo. 

Poslije tih sretnih iskustava, zapovijedi su se mno- 
žile, a da jedna nije čekala drugu. Na najmanju smetnju 
trčali bi ispovjedniku ili vođi. Oni su slali Đemi zapovijed 
da bude zdrava, da ne legne u postelju, da se ne ones- 
vijesti i — kao čarolijom — groznica je iščezavala u tren; 
ekstaza ili nemoć bi prestajale. Djevojka se nalazila na 
nogama, u normalnom stanju. 

Tako je Bog pokazao ljudima koliko mu bijaše ugod- 
na krepost poslušnosti njegove ljubiteljice. I Njemu se 
samom sviđalo da joj je utisne izravno ili posredništvom 
Anđela čuvara. Poslušnost, poslušnost! takav bijaše za- 
ključak, može se reći, svih nebeskih razgovora! 

»Slijepa poslušnost, savršena poslušnost, to mora 
biti tvoja velika briga«, rekne joj božanski Učiteli. +Daj 
se voditi kao beživotno tijelo: sve što žele od tebe, sp- 
remno izvršavaj.« 

Kada se pokazala nesavršenijom u toj kreposti, bila 
bi ukorena. 

»Ako ne slušaš sve do žrtve«, razjasni joj Isus, »os- 
tavit ću te bespomoćnu u rukama tvog neprijatelja.« 

»Ako se ne prisiliš izvršiti primljene naloge,« reče 
joj Anđeo čuvar, »neću ti se više ukazati.« 

Revna se djevojka koristila svim, strogim prijetnja- 
ma kao i nježnim poticajima, riječima duhovnog vođe 
kao i Isusovim i Anđelovim. Njeno je napredovanje u 
toj kreposti, kao i u svima ostalim, zapanjivalo. 

Jedino joj je poslušnost davala mir i zadovoljstvo. 

»Kakvu utjehu kuša moje srce u poslušnosti«, pisala 
je; »u duši mojoj rađa neku neizrecivu smirenost. Živ- 
jela poslušnost iz koje proizilazi svaki mir! Hvala vam, 

dragi oče, što ste me upoznali sa vrijednošću te lijepe 
kreposti i oslobodili vašim savjetima teških pogibelji.« 

U drugom pismu piše: »Preporučite me Isusu da u 
svemu i svuda slušam. Više uopće ne osjećam teret pos- 
lušnosti u nekim stvarima, jer sam mnogo slušala. Isus 
mi dade, ima već dugo, tu milost na kojoj ću mu uvijek 
zahvaljivati. Obećao mi je da će vam očitovati što želi 
sa mnom ako ga budem ponizno molila kao što sam to 
radila dosad. Tako živim u miru i jedino želim da se u 
meni ispunjava presveta Božja volja.« 

Doista, zadnji stupanja savršenosti je u poslušnosti; 
veselje u odricanju sama sebe. Đema je dotle došla! Ima 
dakle pravo da se u njoj ispuni božansko obećanje: pos- 
lušan pobjeđuje. 

SAMOZATAJA 


Đema je željela pod svaku cijenu postati sveta. Tu 
je žarku težnju usisala, može se reći, majčinskim mlije- 
kom i ona je godinama narasla do izvanredne žestine. 

Bila je ravnodušna prema svemu što nije bilo kre- 
post ni savršenost. 

Promatrajući izražaj njena lica, slušajući njen raz- 
govor, gledajući kako radi, svatko se mogao uvjeriti kako 
ona živi nekim nebeskim životom samo zato da bude 
slična Isusu. 

Postići taj cilj moguće je jedino hrabrom samozata- 
jom. 

Ako netko želi postati sličan Isusu, mora nositi svaki 
dan svoj križ. Covjek, ranjen, u svojoj naravi, mora, ako 
želi sačuvati neokaljanu čistoću, neprestano obuzdavati 
neuredne sklonosti srca i sjetila, a to ne može ako se ne 
savladava upravo svaki trenutak. 

Isus je rekao: »Kraljevstvo nebesko — a to je posve- 
ćenje duše — osvaja se silom.« 

Poučena o toj istini vlastitim iskustvom i neprestano 
poticana strastvenom željom biti živa slika raspetog Isusa, 
Đema je cijelim bićem, do herojstva, prihvatila kršćan- 
sku pokoru. Premda nije nikada zlorabila svoja sietila, 
počela ih je krotiti i kažnjavati takvim žarom kakvim ne 
bi to radio neki velik zločinac koji se tek obratio. 

Još sasvim malena, stalno je budno bdjela nad svo- 
jim očima koje su uvijek bile spuštene. Pošto je napredo- 
vala godinama i krepostima, ta je čednost bivala još stro- 
ža, osobito iza posebne odluke što je učini u slijedećoj 
zgodi. 

Bila je u crkvi, kada se njen pogled zadovoljno zaus- 
tavi nekoliko trenutaka na dražesnoj frizuri neke djevoj- 

čice ispred nje. Veoma brzo zahvaćena grižnjom savjesti 
zbog tog nevinog estetskog uživanja, što je njoj izgledalo 
kao rastresenost, anđeosko dijete odluči da više nikada 
ne uperi oči hotimično na neku ljudsku osobu. I od tog 
dana, njene su čarobne i čiste oči, u kojima je sjajio 
odraz anđeoske ljepote njene duše, ostale zatvorene i pos- 
lušne njenoj volji. Trebala je izričita zapovijed da ih 
podigne, a i tada bi ih ona, u svojoj čednosti, odmah 
spuštala. 

Tko bi želio da se divi njihovu sjaju i nebeskom 
izražaju morao bi je iznenaditi u ekstazi. Tada su one 
obično bile uperene u nebo. 


Više svjedoka potvrđuje tu izvanrednu suzdržljivost 
u gledanju. 

Kako nije nikada bila znatiželjna da znade i pita, 
nije to bila ni da gleda. Oči je držala gotovo uvijek spuš- 
tene, a i onda kada je gledala, dobro se vidjelo, da ne 
gleda stvari i da ne svraća pažnju na njih. 

Slično kao onaj što se nalazi među predmetima koji 
ga ne zanimaju, iako ih gleda, prolazi, a da ih ne vidi. 

Takva bijaše Đema prema stvarima ovog svijeta. 
Nisu je nimalo privlačile. 


Osjet okusa, jedan od najtežih da se posve pokori, 
našao je u njoj odlučna protivnika. Nitko nikada nije 
saznao koja jela ili pića najviše voli. Nekoliko žlica hrane 
bilo joj je dosta. Morali su paziti da uzme najnužnije. 
Upotrebljavala je tisuću majstorija kako bi sakrila svoja 
odricanja. Služila se nekom probušenom žlicom iz koje 
je juha većim djelom iscurila prije nego je stigla do 
njenih ustiju. 

Ponekad je izgledalo da jede, tako su se njene ruke 
kretale oko tanjura, a u stvari ništa od toga. 

Ukoliko ne bi našla nikakav izgovor da ostavi stol 
prije završetka, vidjelo se kako joj je doista neugodno, 
a onda bi ipak otišla, 

Svi koji su s njom redovito jeli, izrazili su duboko 
naa videći je kako se uzdržava i živi od tako malo 
e. 


Nikada nisu opazili da u kuhinji kuša neko jelo, i, 
izvan obroka, bilo bi uzaludno da joj netko ponudi slat- 
kiše ili neko piće. 


* 


Kada je predvidjela da neće nekog moći odbiti, a da 
ne bude neuljudna, pravovremeno bi se udaljila. 

Već od djetinjstva nikada nije trošila svoj novac na 
slatkiše. Davala ga siromasima. 

Stvorena tjelesna kao i mi, dobra želuca, Đema je 
prirodno osjećala ugodnu slast hrane. No, ona je to smat- 
rala gotovo sjetilnošću. 

Da temeljito iskorijeni nekoliko mršavih užitaka kod 
stola što njen duh samozataje nije mogao ljudskim na- 
činom postići, živo poželi, uz posebnu Božju pomoć, da 
se odrekne svake hrane. To joj ne bi dozvoljeno. 

Nakon mnogo traženja, vjerujući da je otkrila izlaz, 
požuri sva sretna i sa mnogo spretnosti da ga predloži 
svom duhovnom vođi: »Oče moj, Isus me već odavno 
nadahnjuje, čini se, da vas zamolim jednu milost. Nemoj- 
te se ljutiti, jer napokon kanim učiniti po vašoj volji. 
Zacijelo nema nikakva razloga da me odbijete, ali vi ćete 
ih naći stotinu. Na primjer, da sam mršava, da vi ne 
vidite za to nikakve potrebe, itd. To su jednostavni iz- 
govori! Mogu li zamoliti Isusa, da više ne osjećam, dokle- 
god živim, ukusnost hrane? Ta mi je milost potrebna i 
nadam se da ćete mi, nadahnuti od Isusa, dati dozvolu 
te je od Njega zatražim. Kakogod odlučite, bit ću zado- 
voljna.« 

Otac Đermano ne odgovori na to pismo, a Đema, ne 
smatrajući se pobijeđenom, ponovit će toliko puta svoju 
molbu, dok na kraju, više povučen znatiželjom što će se 
dogoditi, ipak dade svoj pristanak. U svom bezazlenom 
povjerenju ona smjesta požuri da svoju molbu iznese 
Isusu. On je odmah usliši. 

Od tog je časa njeno nepce izgubilo svaku osjetlji- 
vost. Najfinija ža najugodnija pića izgubila su, odsad, 
za nju svaki te 


Ni sa drugim osjetilima nije bolje postupala, Nikada 
nisu vidjeli strogu djevojku uzeti neki cvijet da ga po- 
miriše, ni da upotrebljava za svoje dotjerivanje mirisne 
stvari. 

Što se tiče osjeta dodira, nikome nije dopuštala da 
je dotakne. 


Ta je duša živjela na zemlji, a daleko od zemlje i bila 
je nepristupačna znatiželji. Igre, zabave, rastresenosti, u 
kojima ni kao dijete nije nikada učestvovala, bile su za 
nju samo dosada. 

Jedne su je godine, u pokladno vrijeme, kušali na- 
vesti da s kućnom djecom sudjeluje u nekoj maloj obi- 
teljskoj predstavi. Ona je radi toga bila toliko zaprepaš- 
tena i na tako silan način uporno tražila svog duhovnog 
oca, da je ovaj iz sućuti tražio neka je ostave na miru. 


Ništa nije teže svladati nego jezik. Zato apostol Ja- 
kov ne oklijeva proglasiti savršenim onoga ko ga drži u 
pravim granicama, Budući da je ženama teže njim up- 
ravljati, dostojnije su divljenja ako ga pobijede. Đema 
ga je tako obuzdala, da je neki stranac lako mogao po- 
misliti da je nijema. Međutim, ona je vjerovala da ga 
zloupotrebljava, zato se stidjela i neprestano iznova sna- 
žno odlučivala da mu ne dopusti slobodno djelovanje. 

Jednom zgodom, kad nije mogla izbjeći primanje 
prijateljica, razgovor je tekao nekoliko trenutaka o ne- 
kom sasvim nevinom predmetu, ali joj se on naknadno 
pričinio nešto svjetski i zbog toga je plakala od grižnje 
savjesti cijeli dan. 

»O moj Bože«, uzdahne, »i ja sam se mogla plesti u 
ka razgovore! O, jeziče, jeziče, ja ću te naučiti šut- 
jetii« 


Skromno se dijete ništa nije obaziralo na svoje po- 
bjeđe u plemenitim kreposnim borbama, niti je o njima 
govorilo, osim da se još više ponizi. 

»Jučer sam«, pisala je, »odnijela lijepu pobjedu nađ 
svojim dugim jezikom, ali me je mnogo stajalo da ga obu- 
zdam! Da znadete kakva se bura odigrala između mene i 
moje tetke! Moja je šutnja pobijedila sve. Obnovila sam 
u taj čas čvrstu odluku da govorim samo tada kada bu- 
dem upitana. Počinjem obdržavati svoje odluke, ali Bog 
znade, kakvom mukom.« 

Te je odluke ona obdržavala već od najnježnijeg dje- 
tinjstva, jedino s tom razlikom što je tada, da izbjegne sa 
svoje strane svaku svađu, iščezavala ili otrčala da se sak- 
rije, dok je sada, sazrela u kreposti, čekala čedno šuteći 
da se bura smiri sama od sebe. 


Njena je uzdržljivost bila toliko zaslužnija koliko joj 
je vanredna osjetljivost omogućavala da jače osjeti ubode 
i izazove, a vatren je temperament zanosio na srdžbu i 
otpor; ali ona je šutjela i tada kada joj je njena duhovna 
snaga dopuštala savladati protivnika. 

Tako je dobro obuzdavala svoje vrele strasti da nit- 
ko nije opažao njeno uzbuđenje. Sav je napor bio unut- 
ra. Ni oni najintimniji, što su je promatrali iz blizine, 
nisu znali za neprestane borbe kreposne djevojke čije 
srce bijaše kao oltar na kojem su se stalno žrtvovale 
žrtve samozataje. 

Kako bi bolje uspjela krotiti nutarnje strasti spojene 
s ljudskom naravi, počela je rano zlostavljati svoje tjelo 
grubim mučenjima. Koliko je puta dosađivala svom ispo- 
vjedniku da joj dozvoli da se bičuje, da nosi pokorničku 
košulju, željezne lančiće i druge pokorničke predmete! 

Budući da je vrlo uporno i umiljato molila, često je 
postizavala željeno ovlaštenje. 

No redovito, pošto se mnogo namučila da izradi mu- 
čiteljska sredstva, vidjela bi kako joj sve oduzimaju. 
Preostalo joj je samo to da prikaže Gospodinu dobru volju. 


Otac je Đermano imao priliku odnijeti joj posljednje, 
i to: pojas sa šezdeset veoma oštrih šiljaka, bič sa pet 
željeznih završetaka, dugo čvorasto uže, načičkano šilj- 
cima i čavlima, što je stezalo njeno tijelo. 

Strogo dijete, lišeno tih strašnih pomagala neus- 
trašivo je drugdje tražilo naknadu. 

»Moja narav uvijek u traženju svojih ugodnosti«, 
govorila je ona svom vođi, » želi neprestano malo mira. 
Da li mi dopuštate da s njom oštro postupam? Tijelo bi 
htjelo zapovijedati, a ja hoću da sluša kako je pravedno 
i u svako vrijeme. Željela bih jednu dozvolu, vi ćete je 
dati bez poteškoće, sigurna sam u to, ako vas Isus nadah- 
ne makar malo. Htjela bih Isusu obećati da neću više 
tražiti olakšice ni u jednoj stvari. Ako mi udijelite tu 
milost, budite sigurni da ću razborito izbjegavati sve 
pretjeranosti.« 


Jednog dana, dok je Đema govorila Bogu dijetinjom 
jednostavnošću, čuli su je izgovarati ove riječi: »Vidiš, 
Isuse, moje tijelo mrmlja, ali ja ću ga naučiti šutjeti. 
Ono se vrlo često tuži i htjelo bi pobjeći mojoj volji, ali 
ja tu bdijem. Jučer se, izgleda, htjelo buniti; smirilo ga 
nekoliko dobro primijenjenih udaraca.« 

Jao nerazboritom duhovniku koji bi slijedio taj ple- 
menit žar! Herojsko dijete sigurno bi upropastilo zdrav- 
lje. On utoliko više nije htio popustiti njenim ponavlja- 
nim molbama, ukoliko ju je Bog bez predaha držao pod 
pritiskom nutarnjih nevolja, a te su same dostajale da 
je učine mučenicom. 

Pogledajmo divne učinke njena oštra mrtvenja: 

Bilo je to najprije vladanje strastima srca i osjetima. 
Đema im je zapovijedala poput kraljice i sve se pokora- 
valo milom ili silom. Ponizna je djevojka vjerovala da su 
nepokorne i čvrsto ih je stezala uzdom, ali u zbilji one su 
bile dovoljno ukroćene iza prvog žara. Odatle tako ugo- 
dan mir, plod pobjede, kojim je odisao njezin anđeoski 
izgled; odatle spremnost njena tijela slijediti sve pokrete 
duše i njene najuzvišenije zanose. 

Moglo bi se reći da je njeno djevičansko tijelo pa- 
zilo samo na to da slijedi duhovne želje, toliko joj je pu- 
štalo punu slobodu uroniti u molitvu, ili izgubiti se u 
ekstazi, kod stola ili na putu isto tako kao u crkvi. 

Na svakom mjestu i u svako je vrijeme mlada dje- 
vojka mogla raspolagati, a da nije osjetila ni najmanji 
otpor, sa svakim svojim sjetilom. Cim je htjela uroniti u 
promatranje nebeskih stvari, mašta bi umah zašutjela, 
pamćenje zaboravilo zemaljske uspomene, nezgodno se 
lupanje srca zaustavilo, a i same joj tjelesne boli, pone- 
kad vrlo žive, nisu smetale niti je rastresale. 

Kada bi svršili ti nebeski razgovori, svi su osjeti, 
kao da su strpljivo čekali čas, ponovno preuzeli svoje 
službe, snažni i raspoloženi kao nikada. Obično se tako 
događalo. 

U vrijeme kušnje i duhovne suhoće Gospodin je do- 
puštao, da ustupi mjesto borbi, neko popuštanje u tom 
apsolutnom vladanju duše nad nižim moćima. Osim te 
iznimke, sjetila nisu pružala Đemi, koja se približila sa- 
vršenosti, nikakav otpor, nikakvu odbojnost, nikakav 
umor. 


Sretna sloboda, sretan mir što čovjeku donosi sve- 
tost, čiji je on naravan plod. 

Mir je djelo pravednosti! Veoma je istinito da je 
krepost već ovdje dolje, na zemlji, izvor sreće. Tko ne bi 
zavidio tome miru, prvom dobru ovog svijeta, i koju ci- 
jenu ne bi dao, kad bi ga mogao dobiti za novac! 

Od te velike nutarnje smirenosti, izljeva nebeske 
domovine, rodilo se u Đeminu srcu duboko veselje. Nje- 

ga je mogao uznemiriti, katkada, jedino strah da ne uv- 
rijedi Gospodina, ili misao na njegove nedokučive su- 
dove. Ništa ga drugo nije moglo uznemiriti. 

Bez straha bi gledala kako iščezavaju stvorovi oko 
nje i kako se svijet ruši pod njenim nogama, samo neka 
joj ostane Isus, njezino jedino blago. 

Ovo duševno stanje objašnjavalo je radost njene 
ćudi i vječan smiješak njenih usnica koji je oblikovao 
sretnu protivnost ozbiljnosti njena ponašanja i dosto- 
janstvu njenih crta. 


Drugi plod mrtvenja, jednako dragocjen, jest čistoća 
srca. Ona je sjajila u Đemi na tako visoku stupnju da 
o njemu može samo sanjati neka Adamova kći. 

Grijeh, prljavština duše, ima svoj izvor u trima ve- 
likim požudama: oholosti, sjetilnosti i u ljubavi prema 
zemaljskim dobrima. Kako je sveto dijete veoma rano 
uspjelo ne samo da oslabi, nego i utrne ta tri zarazna 
ognjišta, zlo se nije moglo približiti i njegova je duša 
ostala čista. 

Ona se, međutim, iako je stigla do vrhunca divne 
svetosti, veoma čuvala dokolna nerada. Nevina je golu- 
bica znala koliko je pokvaren svijet u kojem živimo i 
zarazan zrak što se tu udiše. Stalno se bojala i, nezado- 
voljna grubim naporima što ih je razvila u prošlosti, kako 
bi obuzdala nesređene prirodne težnje, nastojala je s nji- 
ma postupati kao s buntovnicima. 

Izbjegavala je, prije svega, prilike. Budući da je 
imala prodoran sud i oprezan duh, usprkos svoje djeti- 
nje jednostavnosti, uočavala je izdaleka opasnost. 

»Ovdje«, govorila je, »Isus ne smije biti; dakle Đe- 
ma, bježimo!« 

Bojala se svakoga, a da nije mislila zlo ni o kome 
i držala se postrance. Odatle tolika žeđa za samoćom 
koja bi je spriječila da nikada ne prekorači kućni prag, 
kad ne bi morala ići u crkvu ili ponekad pratiti tetku u 
grad. Zato je izbjegavala razgovore i poslove koji se nje 
nisu ticali i odbijala prazna prijateljstva i veze. 

»Đema«, govorila je često sebi, »ne uzdaj se u sebe. 
Svaka prilika može kriti neku pogibelj. Izvan Isusa sve 
je prevara; ostani sama s Njim samim i hodaj naprijed, 
a da se ne zabavljaš ničim više.« 


Ali, najljepši plod što ga je mlada djevica ubrala 
na drvetu križa i samozataje, jest čistoća. Prekrasna kre- 
post koja bi morala biti ures svakog kršćanina, komu je 
zvanje, kako kaže Apostol, biti svet i neokaljan — vrlo 
je rijetka u ovom izopačenom svijetu! 

Taj nebeski dijamant istakao je tolikim sjajem i dra- 
žešću ćudorednu Đeminu ljepotu da joj je dao svu vanj- 
štinu smrtna anđela. 

Čujmo nju samu kako govori o čistoći, u direktnom 
pismu jednom djetetu, iz obitelji Đanini prije prve svete 
Pričesti: »Marijano, ti si već od drugih poučenih o svemu. 
Meni je na srcu samo ovo: krepost veoma lijepa i draga 
u Božjim očima — sveta čistoća. Isus sprema počasno 
mjesto onima koji je vjerno čuvaju. Nadam se da će i 
u tebi naći takvo srce..., jer voli ljiljane i ne pušta u 
svoj kraljevski dvor ništa nečisto. Ako želiš ondje doći, 
moraš čuvati tu lijepu krepost. Moli ga da ti udijeli tu 
veliku milost.« 

Takvu je pouku sveta djevojka mnogo puta slušala, 
još u djetinjstvu, iz ustija svoje pobožne majke. Zato je 
ljubomorno čuvala bijeli ljiljan svog djevičanstva, čim 
je njeno srce počelo ljubiti Isusa. 


Uz ostale svete vježbe što čuvaju od nečista grijeha, 
gospođa je Galgani savjetovala svojoj djeci izmoliti sva- 
ke večeri, na čast Bezgrešnoj, tri Zdravo Marije, klečeći 
sklopljenih ruku. 

Malo je nevinašce ispunjavalo to u dobi u kojoj još 
nije moglo razumjeti što to znači. Pošto bi izmolila tri 
puta Anđeoski pozdrav u poniznom teškom stavu, kako 
je majka pokazala, dizala se i govorila, sklapajući ruči- 
ce: »Nebeska Majko moja, ne dopusti da ikada izgubim 

svetu čistoću. Sklanjam se pod tvoj djevičanski plašt. 
Cuvaj mi je dobro da ae više sviđam Isusu.« 

Ona je sačuvala čitav život taj običaj preporučivan 
od različitih svetaca. 

Nekoliko dana prije njene smrti, kada bijaše sva 
iscrpljena i nije mogla ni stajati, iznenadili su je u sobi 
kako klečeći i sklopljenih ruku moli tri Zdravo Marije. 

Sva ta mrtverija, te pokore, ta mučenja tijela, te, 
iznad svega, strogo čuvanje sjetila imali su glavni cilj: 
očuvati anđeoski cvijet. Smatrajući da mu najlakša i 
najnevinija sloboda može pokvariti ugodnu svježinu, ona 
je bježala od svake, bez razlike, sve do pravog pretjeri- 
vanja. Nikada se nije gledala u zrcalo, pa ni da se očisti 
od krvi što je često tekla iz njenih očiju za vrijeme bolnih 
promatranja, ili sa njena čela izbodena ubodima mistič- 
kog trnja. 

Kada će njeno srce, doslovno užareno nebeskom lju- 
bavlju, paliti neizrecivim bolima susjedne djelove prsiju, 
kada će, uslijed žestine tajanstvena udaranja, izvanredno 
izbočiti tri rebra, Đema neće približiti ruku svojim gru- 
dima, neće tu baciti nijedan pogled, iako nije razumjela, 
na početku, tako neobične pojave. Nije odustajala od 
slične čednosti kada joj vatrena zraka iz Srca raspeta 
Isusa otvori ranu na vlastitu boku. 


Cista je djevojčica, već od prvih svojih godina, po- 
kazivala u čednosti najveću strogost. Vlastiti je otac nije 
smio zagrliti, a njena je majka morala biti do krajnih 
granica suzdržljiva obavljajući intimne poslove oko dje- 
ce u nježnoj dobi. 

Stara sedam godina skupo je platila jednom bratiću 
jednostavan pokušaj da je nevino pomiluje. On se popeo 
na konja, poslije posjete obitlji Galgani i spremao da 
otputuje kad opazi da je zaboravio neki predmet što ga 
je trebao odnijeti. Đema zamoljena da ga potraži, otrči 
i naskoro se vrati sa traženim predmetom i pruži ga to- 
likom dražesti, da se raznježen bratić sagne prema njoj 
te je iz zahvalnosti pomiluje. Djevojčica nije odmah opa- 
zila prijateljski pokret, gotovo zločinački u njenim oči- 


ma, zato živo odgurne ruku mladića. Bilo je to tako snaž- 
no da je ovaj izgubio ravnotežu i pao sa sedla. U tom 
je padu prilično zlo prošao. 

Đemino su vladanje u tom slučaju smatrali kao tešku 
drzovitost i za kaznu morala je provesti čitav dan sve- 
zanih ruku na leđima. 

Uzalud bi netko pokušavao da joj pomogne kod nje- 
nih spremanja. Ako bi se sluškinja ili koji član obitelji 
približio, na primjer, da joj namjesti šešir ili zaveže obu- 
ću, rekla bi odlučno: »Pustite, pustite, mogu to dobro 
učiniti sasvim sama.« 

U njenoj zadnjoj bolesti, nekoliko trenutaka prije 
primanja Bolesničkog Pomazanja, pripravili su, po obi- 
čaju iz poštovanja prema svetom ulju, da joj operu no- 
ge, jer je ležala ispružena na svojoj postelji gotovo mrt- 
va. Misao da je mora dotaći strana ruka zapanji anđeos- 
ko dijete. Ljubav čednosti povrati joj odmah malo snage, 
iskoristi tren dok je bolničarka izbivala, pograbi ručnik 
i vodu pripravljenu kraj svog ležaja i svrši sama posao 
pranja. Kada joj je bolničarka, vrativši se, htjela iska- 
zati svoje usluge, Đema veselo reče: »Zahvaljujem va- 
ma, sve sam učinila sama.« 


Bila je do krajnosti oprezna u izrazima, ponekad 
neizbježivim u govoru o nečistom grijehu. Nikako se 
nije služila riječima obična govora i uzdržavala se od 
izvjesnih riječi, posve ravnodušnih, kojima se služe naj- 
pobožnije duše, osobito u Toskani gdje običavaju stvari 
nazivati njihovim imenima. Upotrebljavala je za izraža- 
vanje opisivanja, veoma naravna u njenim ustima; stvar 
toliko čudnija što nije poznavala zlo i različite grijehe 
protiv čistoće. 

»Ima izvjesnih stvari», rekla je, »koje ne razumi- 
jem. Tko zna da nisam učinila nešto zabranjeno? Čini 
se da nisam.« I dodala je: »Ne, ne bih htjela uvrijediti 
Isusa; radije umrijeti, radije postati slijepa do kraja ži- 
vota nego sagriješiti, makar lako, protiv svete stidlji- 
vosti! Više volim biti lišena svih osjeta svog siromašna 
tijela no zlorabiti ih.« 

Svetica je imala devetnaest godina kada joj njen 
ispovjednik, svladan upornim molbama, dozvoli učiniti 
zavjet čistoće. Evo kako sama opisuje događaj: »Ima više 
godina što sam molila svog ispovjednika da mi dozvoli 
učiniti zavjet djevičanstva, ali nisam znala u čemu se 
sastoji. Po mom mišljenju, to je morao biti najljepši i 
najugodniji dar što se može prikazati Isusu. Bilo mi je 
nemoguće da dobijem dopuštenje za nj, ali mi je mjesto 
zavjeta djevičanstva dozvoljeno učiniti zavjet čistoće i ja 
sam ga učinila božićne noći (1897). Sjećam se da je to 
bilo Isusu vrlo drago. Učinila sam ga tolikim veseljem 
da sam provela tu noć i slijedeći dan u pravom raju.« 

Malo iza toga, prigodom smrtne bolesti od koje 
čudesno ozdravlja, primi dopuštenje položiti zavjet dje- 
vičanstva. 


Ne znamo koliko je vjerodostojna, ali ćemo navesti 
jednu Isusovu izjavu nekoj svetoj duši koju je pozna- 
vao o. Đermano: »Ta draga kćerka (misli na Đemu), koju 
toliko ljubim i koja vrlo ljubi mene, moli me za ljubav 
i čistoću, a ja sama čistoća i ljubav, dao sam joj toliko 
koliko ljudsko stvorenje može primiti. Uvijek sam joj 
čuvao čistoću srca..., i sačuvao je kao nebeski ljiljan 
u svojoj čistoj ljubavi.« 

Nevinost ove anđeoske duše divno je prosijevala 
kroz njeno tijelo koje je pokazivalo neka vrlo rijetka 
svojstva. Moglo se reći da je oblikovano od čista kristala. 
Premda sasvim zanemareno, sjajilo je kao da ga naj- 
brižnije njeguju. Nikad nije davalo neugodan zadah, pa 
ni onda kad su bolesti prisiljavale djevojku da dugo 
leži. 

Zadivljene tom zaista izvanrednom činjenicom, mno- 
ge bi osobe, da se o tom dobro uvjere, ostajale dan i noć, 
u više navrata, pokraj bolesničine postelje. 

Još čudnovatija stvar: Đema nije upotrebljavala za 
svoje dotjerivanje ni masti ni mirisa, čak ni sapuna, 
osim kad je stvarno bila prisiljena. Međutim, njena je 

osoba veoma često rasprostranjivala neki vrlo ugodan 
miris kao i predmeti što ih je dotakla. Budući da nije 
potsjećao ni na što zemaljsko, a poticao na pobožnost, 
nitko nije sumnjao u njegov nadnaravan izvor. 

»Ne osjećate li vi taj divan miris?« govorile su jed- 
na drugoj osobe koje su to doživjele. »To je naša draga 
Đema. Sigurno je Isus, Gospa ili njen Anđeo čuvar ovaj 
čas kod nje.« 

To čudo nije novo u svetačkim životopisima; usta- 
novili su ga u više svetaca, kao kod svetog Pavla, od 
Križa, a osobito kod djevice, svete Magdalene Pazzi. 
Njeno tijelo već tri stoljeća iza njene smrti često širi 
nebeski miris. 


Tako rijedak dar čistoće morao je proći kroz ispitnu 
kušnju. 

Đavao, dršćući od bijesa, postao je sam bez posred- 
nika napasnik anđeoske djevice. Navala nije bila ugod- 
na. S koje strane napasti nevinu golubicu koja nije poz- 
navala grijeh čak ni po imenu? Kako progurati do tog 
idealno čista srca svoje prostačke opsjene? 

Zao je duh vrlo brzo shvatio da bi tu bio uzaludan 
njegov trud, ili bi Bog poništio njegova nastojanja, zato 
se zadovoljio da upravi na njene osjete svoje zločinačke 
pokušaje. 

Najprije je predstavio mašti nevina djeteta nečiste 
slike, zatim se pojavio u pohotnim oblicima; čuli su se 
nepristojni govori — upotrijebio je sva svoja umijeća. 

Premda Đema uopće nije razumjela smisao tih ri- 
ječi, ni bludnih pokreta, njena urođena i velika stidlji- 
vost, opazi da tu ima nepristojnosti; stane se čuvati nep- 
rijatelja i energično se opirati. Demon udvostruči svoje 
napore, iako bijaše očito da su beskorisni, kako bi ba- 
rem zaplašio i mučio čistu djevojku koju je gledanje tih 
bestidnih prizora bacalo u očaj. Čujmo je kako se tuži 
duhovniku: »Kako su to užasne napasti, oče moj! Nijed- 
na mi napast nije draga, ali ove protiv svete čistoće za- 
daju mi mnogo zla! Koliko podnosim, znađe samo Isus, 
koji sakriven gleda i uživa u mojim borbama.« 

Zatvarala je oči i držala ih sklopljene, da nikako ne 
vidi, koliko je bilo do nje, te nečiste prizore, dok napas- 
nik nije iščezao. Sa raspelom u ruci zvala je u pomoć 
svog Anđela čuvara, svoje svete zaštitnike, a osobito 
Kraljicu djevica. 

Kad je došao konac borbe i vratila se tišina u njenu 
dušu, poslije dugih sati, povikala je sva vesela: »Zah- 
valimo Isusu, jer dan je prošao na najbolji način, koji se 
njemu svidio.« 


Kao valjan borac za čistoću uzimala je i drugo ob- 
rambeno oruđe, sasvim različita. Slušala je kako su sveci 
radi kroćenja tjelesne napasti upotrebljavali bič, pokor- 
ničku košulju i kako se jedan od njih, da bolje utrne 
požudnu vatru, bacio u zamrznutu vodu. 

Ne razlikujući između napasti što uzbuđuju osjete i 
onih što se zaustavljaju, tako reći, na njihovim vratima, 
a da ne bune njihov mir, mislila je da su joj potrebna 
ista žestoka sredstva i počela nasljedovati svece takvim 
žarom, koji bi sigurno, da se nije umiješao njen duhov- 
nik, raskomadao njeno tijelo. 

Katkada dršćući na sam pogled pogibli, zaboravila 
bi pitati duhovnika i svim silama upotrijebila bič ili 
čvorasto uže koje bi snažno stegnula oko tijela, premda 
je imalo mnogo čavala. Koliko je puta, zbog nepodnosi- 
vih boli, što su proizveli ti grubi šiljci, prodrijevši u 
živo meso, pala na tle, onesvještena i krvava. Do suza su 
bili ganuti oni koji su vidjeli u tom jadnom stanju veli 
kodušnu žrtvu svete čistoće. 


Jednog zimskog dana, poslije ručka, demon joj se 
pokaže u obliku bezobrazne pohote. Pjeneći se od bjesa, 
izjavi da je želi pobijediti pod svaku cijenu. Preplašena 
djevica podigne oči i ruke prema nebu, potrči bez suviš- 
na razmišljanja u kućni vrt gdje se nalazila duboka jama 


ledene vode, približi se rubu, prekrsti se i odlučno se 
baci unutra. Sva ukočena od hladnoće, bila bi se neizos- 
tavno utopila da je nije neka nevidljiva ruka izvukla iz 
te opasne kupelji. 

Tako se i u pokori pokazala takmacem velikih krš- 
ćanskih junaka. 

ŽELI TRPJETI 


Osim svojevoljnih samozataja, odricanja i pokora ko- 
jima se izgrađuju Isusovi učenici, On im daje kao izab- 
ranim dušama još jedan teret, a to je trpljenje. »Tko 
želi ići za mnom, mora uzeti i nositi svoj križ.« 

Teškim i bolnim kušnjama trpljenja, Gospodin do- 
vršava djelo usavršavanja pojedinih duša. To je filozo- 
fija Evanđelja: treba nam preko mnogih nevolja ući u 
kraljevstvo Božje. 

Svakom novom stupnju savršenosti odgovara nova 
kušnja koju mistički učitelji zovu »pasivno čišćenje«, sve 
dok ne dođe do zadnjeg stupnja, a to je savršena slič- 
nost Isusu. Tada čovjek može reći: »S Kristom sam ras- 
pet. Ne živim više ja; On živi u meni.« 

Najveće svece čekaju najveća trpljenja. Budući da 
je Gospodin Đemu predodredio za mnoge darove mistič- 
kog reda, te da postigne vrhunac kreposti, morala je pri- 
mati, ne kap po kap, nego čitave bujice gorka pića boli. 


Trpljenje, da bude zaslužno i da ispuni ciljeve Pro- 
vidnosti, mora biti dobrovoljno. Zato Gospodin zapali u 
njenom srcu najprije nježnim i uspješnim sredstvima 
veliku želju da trpi. 

Ukazao se nekoliko puta noseći svoj križ. 

— Đema, — govorio je, — hoćeš li moj križ? Gledaj, 
to je dar što ti je pripravila moja ljubav. 

— Daj mi ga, Isuse, — odgovori bez oklijevanja žar- 
ko dijete; — ali daj mi i snage da ne popustim pod nje- 
govim teretom. 

— Želiš li, — prihvati Isus, — piti iz mog kaleža 
do zadnje kapi? 

— Ispuni, Gospodine, — nastavi ona, — svoju sve- 
tu volju. 

Drugi se put pojavi Spasitelj prikovan na križ, po- 
kriven ranama iz kojih je tekla krv. »To me viđenje«, 
rekla je, »ispuni golemom boli. Misao na Isusovu bes- 
krajnu ljubav i na ono što je pretrpio u svojoj muci za 
naše spasenje prevršila je mjeru i ja sam se onesvijestila. 
Kada sam iza nekoliko sati došla k sebi, osjetila sam 
veliku želju trpjeti nešto za onoga koji je toliko trpio za 
mene.« 

Ta je želja uskoro postala prava strast koju njeno 
srce nije moglo podnijeti. »Hoću trpjeti«, povikala je, 
»Žželim trpjeti s Isusom; ne govorite mi o drugom. Že- 
lim biti slična njemu, uvijek trpjeti dok budem živjela 
i uvijek živjeti da neprestano trpim.« 


U ekstazama, ta se čuvstva neprestano vraćaju na 
njena usta, vatreno naglašena. Uostalom, rađala su se 
kod svih svetaca, kad su promatrali Čovjeka boli. »Nije 
pravedno«, govorili su sa svetim Bernardom, »da pod 
trnjem okrunjenom glavom, udovi žive u nasladama. Ako 
ona trpi, i oni moraju trpjeti; ne može biti drukčije, a 
da ne budu nezahvalni i nakazni.« 

Jednog dana pojavi se Anđeo čuvar, da još više ras- 
pali vatru njenih želja, držeći u ruci dvije krune: jednu 
trnovu, a drugu blještave bjeline. Ponudi joj izbor. 

»Hoću onu Isusovu«, reče odmah Đema. »Daj mi 
Isusovu, ona mi se jedina sviđa.« 

Anđeo pruži trnovu krunu. Ona je prihvati žarkom 
žurbom, pokrije poljupcima i tiskajući je zaljubljeno na 
svoje grudi, poviče: »Beskrajna hvala Bogu! Živio Isus! 
Živjeli Isusovi darovi! Živio Isusov križ! 


Božanske su pouke proizvele svoje plodove u duši 
mlade djevice. Trebalo ih je još okruniti živim razumi- 

jevanjem najdublje tajne misterija boli: onoga što se uz- 
vraća zaslugama pravednika. 

Otkupiteljeva zadaća, uglavnom ispunjena trplje- 
njem za grijehe, nije dovršena. Njegovi je učenici moraju 
nastaviti, pa i dopuniti, kako kaže sveti Pavao: »Dopu- 
njujem ono što nedostaje Kristovu trpljenju.« 

Ali većina ljudi, mjesto da utišava Božju srdžbu 
pokorničkim djelima, još je više izaziva novim uvredama. 
Zato pravednici mjesto njih daju zadovoljštinu i tješe 
Božje srce. Tako se uključuju u Spasiteljevu zadaću is- 
paštanja. 

Da dublje utisne tu veliku istinu u Đemin duh, reče 
joj jednom Isus: »Kćeri moja, trebam žrtve i to hrabre 
žrtve. Treba mi duša koje će, svojim trpljenjem i nevo- 
ljama, činiti pokoru za grešnike i nezahvalnike. O! da 
mogu pokazati koliko je Otac moj razdražen na bezbožan 
svijet! Ništa više ne zadržava njegovu pravednost i cije- 
lom se svemiru sprema strašna kazna.« 

Te je riječi pratilo neko nebesko svjetlo, koje joj je 
otkrivalo dubinu njihovih značenja, a u njenoj se duši 
zapalio oganj ljubavi. 

Opojena radošću glasno je ponavljala: »Ja sam žrtva, 
a Isus žrtvovatelj. Radi brzo, Isuse! Sve što hoće Isus, 
hoću i ja. Sve što mi On šalje, za mene je dar.« 

Zatim je sastavila jednu molitvu i molila svog du- 
hovnika da je odobri. U njoj za sve zahvaljuje Isusu, 
osobito na posebnim darovima i moli Ga neka joj udijeli 
još jedan, a to je da malo pričeka s tim tajanstvenim 
zlima i nevoljama, dok ona ne uđe u samostan. Bojala 
se izvanrednih znakova koji privlače ljudsku pažnju... 


Đema, izabrana za žrtvu, izgledala je kao preobražena. 
Misao na poslanje što ga je primila odozgo, učinila je od 
nje novo stvorenje. Žeđa trpjeti trošila ju je, a da je 
utiša, tražila je da još više trpi. 

»Trpjeti«, govorila je, »trpjeti, ali bez ikakve utjehe, 
bez najmanjeg olakšanja, trpjeti iz čiste ljubavi.« 

Njoj je trpjeti i ljubiti bilo isto, jednako tako biti 
ljubljena ili biti iskušavana. 

»Veoma sam zadovoljna«, nastavlja ona, »jer mi 
Isus ne prestaje dokazivati svoju ljubav, želim reći: ne 
prestaje dokazivati svoju ljubav, želim reći: ne prestaje 
me mučiti više no ikada.« 

Sam Gospodin uči je tu uzvišenu nauku. Jednog 
dana kada ga je tražila ljubav za ljubav, čula je riječi: 
»Ako me doista želiš ljubiti, evo moj kalež gdje sam već 
nakvasio svoje usne: možeš li ga ispiti do zadnje kapi?« 

Đema odgovori: »Slatki Gospodine, moje su usne 
jednako spremne kao i moje srce. Zasiti me iz tog ka- 
leža, opij me tim pelinom.« 

Velike slatkoće u molitvi postaju joj gotovo bljutave, 
pokraj dragih gorčina Isusova kaleža. 

»Vjerujte oče«, govorila je jednog dana svom vođi, 
»rado se odričem svih Isusovih utjeha. Ja ih neću. Isus 
je Covjek boli i ja želim biti kći bolova.« 


To nije bilo neko njeno prolazno oduševljenje kao 
u mnogih kojima je bol nepodnosiva. Što je više trpjela 
više je rasla njena želja da bude Isusova žrtva. Molitva, 
razmatranje, radosni ili žalosni događaji, sve je budilo 
njene težnje da trpi. Stalno je molila Gospodina da je 
zasiti trpljenjem. 

»U subotu naveče posjetila sam Raspetog (veliki križ 
u blagavaonici obitelji Giannini). Obuzela me tada ve- 
lika želja da trpim i molila sam iz sveg srca Isusa da me 
usliši. Od te večeri osjećam žestoku glavobolju i to tako 
žestoku da gotovo neprestano plačem od straha da neću 
izdržati.« 

Drago se dijete boji da je na kraju svojih sila, ali 
jednako hrabro nastavlja tražiti do sitosti taj kruh suza 
u kojem ona ćuti, čini se, tajanstvene naslade. 

»Da«, piše ona, »zadovoljna sam što ispunjam u sve- 
mu Isusovu volju; ako mi zatraži da žrtvujem svoj život, 
učinit ću to odmah; ako želi drugih žrtava, spremna sam. 
Dovoljno je biti njegova žrtva da zadovoljim za svoje i 
koliko je moguće za grijehe cijelog svijeta.« 

Već je dugo podnosila vrlo žive boli, kad joj se pri- 
čini da vidi svetog Gabrijela od Žalosne Gospe kako se 
približava i nudi joj da je oslobodi. 

»Ne, nemojte mi ih oduzeti«, zamoli ona, »ili mi 
barem ostavite nešto da se večeras, kada dođe Isus, ne 
nađem praznih ruku.« 

Za nju je dan bez trpljenja bio izgubljen dan. 

»Bilo je dana«, rekla je tužno, »kada nisam imala 
ništa navečer ponuditi Isusu. O, kako sam bila nesretna!« 


Takva se plemenitost beskrajno sviđala Gospodinu 
i On joj nije uskraćivao znakove svog zadovoljstva i svo- 
je nježnosti. Jednom je između ostalog, taj Bog koji to- 
likom brigom bdije nad svakim svojim stvorom, upita 
da li je dobro trpjela za vrijeme duge boli što je još 
trajala: »S tobom se«, odvrati Đema, »tako dobro trpi! 
I kakva je to kušnja ako dođeš odmah osobno da me 
tješiš?« 

Isus prihvati: »Znaj da sam u tvom trpljenju uvijek 
bio blizu tebe, uživajući u tvojoj hrabrosti.« I dozvoli 
joj za nagradu neka se približi i poljubi njegove svete 
rane. Ona u dubokoj poniznosti povika: »Kako, za takvu 
malenkost tako velika nagrada?« 

No, ohrabrena svojim djetinjim povjerenjem, prib- 
liži se Spasitelju, klekne i žarka srca poljubi, jednu po 
jednu, božanske rane. Kada se digla da pritisne žarke 
usne na onu na svetim grudima, osjeti da je slomljena 
od ljubavi te dršćući padne pred noge svog slatkog Uči- 
telja. 

Odsad bijaše spremna na najveće žrtve. 

Njena žeđa trpjeti, više razigrana nego smirena 
prijašnjim kušnjama, osposobi je da pije more gorčine. 
Božanska napuštanja, vražja zlostavljanja, sudjelovanja 
u svim bolima Muke, ispunit će zadnje godine njena 
života, sve dok iz nje ne oblikuju živu sliku raspetog 
Isusa. 

Osobito teško pogodi je duševno mučeništvo što je 
moralo izdržati njeno srce kada je Gospodin prividno 
napusti. 

Poslije mnogih utjeha i slatkoća, On se najednom 
počinje udaljivati i sakrivati; ne osjeća se njegova pri- 
sutnost, prekida se svaka osjetna veza. Duša ostaje sa- 
ma, kao napuštena u tamnom ponoru, sumnja, straha, 
tjeskobe, tako da vjeruje da je gotovo u paklu. 

Užas tog stanja u svetaca može razumjeti samo onaj 
koji je vidio, kao i oni, beskrajne draži vječne Ljepote 
i doživio neizmjernu ljubav kojom je oni ljube. 

Ali tko će nam dati samo približan pojam te nadna- 
ravne spoznaje i tog žara? Tko bi nam mogao reći koliko 
je Đemi bio sladak Isus kog je tako strastveno ljubila... ? 

Obične su duše neosjetne na gubitke nadnaravnog 
reda. Zauzete siromašnim zemaljskim dobrima što uga- 
đaju samo našim grubim osjetima, nemaju nikakva iskus- 
tva o nebeskim dobrima koja se na kraju krajeva ne mo- 
gu složiti sa prolaznim, te se zadovolje ovim zadnjima. 

No Đema bijaše mrtva za sve stvoreno. Osim Isusa 
sve joj bijaše dosadno i odvratno. Kako bi ona bez svog 
Isusa mogla živjeti? Cujmo njene uzdisaje: »Tražim Isusa 
i ne nalazim ga. Čini se da se udaljio i ne želi više da me 
poznaje. Kamo da idem? Što ću postati? Siromašni Isuse, 
ja sam te uvrijedila. Ali, Ti ćeš dati da te nađem, zar ne? 
Smiri se, smiri i vrati k meni, jer ne mogu više. Ja, da- 
leko od tebe? O, ne, ne!« 

Da je utješi u toj potresnoj napuštenosti, ukazivao 
joj se Anđeo čuvar, a katkada i sama božanska Maika. 
Ali ona se jedva na to obazirala. Kad nije bilo Isusa, 
sve joj je nedostajalo. 


* 


Sveto je dijete nastojalo, koliko je najviše moglo, 
sakriti svoje nutarnje mučeništvo, ali nije uvijek uspije- 
valo. Ukućani bi je često vidjeli blijedu, oslabljenu i naš- 
li ponekad na koljenima raširenih ruku, očiju punih 
suza, kako uzdiše i zove Gospodina, jer »... udaljena 

od Njega ona umire.« Ona je bijedna sirota. »Imam samo 
Tebe, a Ti bježiši« 

Ona bi sigurno umrla da je to dulje potrajalo. No 
Gospodin se pojavi u najtežoj pustoši, i kao nježan otac 
što tješi svoje dijete, ohrabri je i ponovo potakne da ži- 
vi na križu. 

Evo nekoliko njegovih pouka, kako ih je zapisala 
Đema: »Kćeri moja, tužiš se da si napuštena u toj tami, 
ali znaj da iza tame dolazi svjetlo. Dao sam ti ovu kuš- 
nju radi moje veće slave, na radost anđelima, na tvoju 
korist i za primjer drugima. Ako me doista ljubiš, mo- 
raš me ljubiti i u tami. Dopada mi se da se s najdržim 
dušama predam igri ljubavi. Zato ti se čini da sam te os- 
tavio. Ali ne žalosti se, nije to kazna nego pronalazak 
moje nježnosti kako bih te posve otkinuo od stvorova 
i tjesnije sjedinio sa sobom. Pravim se kao da te odbi- 
jam samo da te iza toga jače privučem. I kada se čini 
da sam jako daleko, bliže sam nego ikada. Budi hrabra. 
Mir uvijek dolazi poslije borbe... Trpi predano i smi- 
reno. Ne slijedi one koji se vezuju za duhovne utjehe i 
slatkoće, a malo mare za križ. Kada nastupi suhoća, malo 
po malo napuštaju svoje molitve, jer nemaju više iste 
utjehe.« 

Đema sigurno nije bila takva slaba duša. Najvećom 
je revnosti provodila u život pouke božanskog Učitelja. 
Iako se prividno činilo da je odbačena, još je većim ža- 
rom išla svetoj Pričesti, ustrajala u usmenoj molitvi, 
kada nikako nije mogla razmatrati. Svim je silama nas- 
tojala svidjeti se samo Gospodinu koga je tražila iz du- 
bine ponora, kako je sama govorila. 

Trpjela je, a da se nije tužila. 

Samo Božja milost rađa u duši takvu velikodušnost. 


ĐEMA PODNOSI VRAŽJA ZLOSTAVLJANJA 


Gospodin Bog se, da očisti svoje izabrane te da ih 
učini pokorničkim žrtvama, često služi đavlom, koji je u 
njegovim rukama, radi svoje mržnje na čovjeka, naj- 
aktivnije sredstvo. 

Sveto Pismo i osobito povijest svetaca pružaju broj- 
ne primjere takva postupka Providnosti. 

Kada je Gospodin htio uzdići svetog Pavla od Križa 
na viši stupanj svetosti, rekao mu je u dubini duše: »Doz- 
volit ću da te đavli gaze nogama.« 

Đema je jednog dana čula slične riječi: »Pripravi 
se, kćeri moja, na moju će ti zapovijed đavao navijestiti 
da i tako će on sam dovršiti djelo što ga ispunjam na 
tebi.« 

Može se tvrditi da je navala bila sveopća, to jest 
protiv svake kreposti i vježbe kojima je mlada djevica 
nastojala ići Bogu. Nijedna se nije sviđala zlom duhu. 
Obarao se bijesno na sve. Reklo bi se da u svom tamnom 
carstvu nije imao drugog posla nego da progoni to siro- 
mašno dijete te da iznalazi neprestano nova sredstva 
kako bi je napastovao. 


Molitva je životna hrana svetosti, najuzvišeniji put 
prema Vrhovnom Dobru. Od rane je mladosti Đema lju- 
bi i obavlja svim žarom svoje duše. Njoj je dugovala 
neprocjenjiva dobra. Što sve nije učinio Sotona da je 
odbije od molitve? Nemoćan da nešto postigne svojim 
pokvarenim nadahnućima, uznemiruje ju tjelesno, da 
je utuče makar dosadom i odvratnošću. Izaziva joj žesto- 

ke boli u glavi, da je odvrati od molitve. Pokušava sto 
drugih sredstava, da je otkine od te božanske vježbe. 

— O! — govorila je svom duhovnom vođi, — kolika 
muka za mene što ne mogu moliti! Kakav napor podno- 
sim i kako se napreže taj nitkov — tako je nazivala đav- 
la — da mi onemogući molitvu. Jučer naveče, htio me 
ubiti. Bio bi sigurno to učinio da se nije umiješao Isus. 
Bila sam nemoćna. Imala sam u duhu ime Isusovo, ali 
ga nisam mogla izreći ustima. 

Katkada je pakleni neprijatelj nastojao pobijediti je 
jednim udarcem, bezbožnim nagovaranjima. 

— Što radiš dakle? — reče joj. — Glupa si što se 
moliš zločincu? Vidiš kako te muči i drži na križu? Zar 
možeš ljubiti nekoga kog ne poznaješ i koji tako okrut- 
no postupa sa svojim najboljim prijateljima? 

Takve su pogrde bile samo prašina bačena u vjetar, 
ali su duboko žalostile nježnu i zaljubljenu dušu, pri- 
siljenu slušati kako se vrijeđa njen obožavani Isus. 

Usred tolikih nevolja siromašno je dijete tražilo 
neku okrepu kod svog duhovnog oca; pripovijedalo mu 
svoje teškoće, molilo savjet i upute. 

To ponizno i djetinje obraćanje nije se moglo svid- 
jeti tamnom duhu, jer je vidio da se tako umanjuju nje- 
gdovi, već ionako mršavi, izgledi u uspjeh. Upotrijebi hi- 
ljadu umijeća da Đemu osami u borbi i odvrati od nje- 
nog duhovnika. Opisivao ga najnepovoljnijim bojama; 
kao neznalicu, fanatika, opsjenjivača, ludu, hvalisavca. 

»Ovih dana«, piše ona, »rogonja me htio upropastiti, 
odbiti me od duhovnog vođe i savjetnika. Ali makar us- 
pio, ne bojim se ništa.« 


* 


Čini se da je takvo pouzdanje u Boga moralo razo- 
ružati Sotonu; ali nije od toga bilo ništa. Budući da nije 
uspio svojim podmuklim podvalama, počeo je napadati 
fizičkom silom. 

Čim bi Đema uzimala pero da piše ocu Đermanu, 
on bi ga iščupao iz ruke i poderao papir. Ponekad bi je 
pograbio za kosu i odvlačio natrag od pisaćeg stola tak- 
vim bijesom da su cijeli pramenovi njene kose ostajali 

u njegovim brutalnim rukama. Usput je urlikao pomam- 
nim glasom: — Rat, rat tom ocu, rat dok buđe na svijetu! 

»Neka mi se dopusti«, piše otac Đermano, »da vam 
to kažem tiho; suviše je dobro držao riječ.« 

»Vjerujte mi, oče«, govorila mu je Đema, »kada ga 
čovjek sluša, taj nitkov želi rat daleko više vama nego 
meni, ali ne bojite se ništa, Isus je jači.« 

(1915 g., kad su jednom opsjednutom pokazali sliku 
oca Đermana, odvratio je prezirno glavu i rekao: »Bije- 
san sam na njega radi velikog dobra što je učinio i još 
uvijek čini dušama.« Danas je u toku proces beatifika- 
cije oca Đermana.) 

Demon bijaše više puta toliko drzak da se poslužio 
vanjštinom njezina redovitog ispovjednika. Jednog dana 
djevojka dođe u crkvu i stane se pripravljati, čekajući 
svećenika za ispovijed. Kako se začudi kad ga najednom 
opazi u ispovjedaonici, a da nije primjetila kako je ušao. 

Osjeti velik nutarnji nemir, njoj nepogrešiv znak 
da je prisutan zao duh. Ipak se približi i započne svoju 
ispovijed. Glas je uistinu bio od redovitog ispovjednika, 
ali riječi su bile sablažnjivo nepristojne i praćene bes- 
sramnim činima. 

»Bože moj«, usklikne Đema, »što je to, gdje sam?« 
Čisto dijete stane drhtati od pete do glave te ostane tre- 
nutak zbunjena. Brzo se pribere, ustane, izađe iz ispo- 
vjedaonice i tada ustanovi da je tobožnji ispovjednik 
nestao, a da nitko od prisutnih nije vidio kako odlazi. 

Demon je pokušao da tom prostačkom lukavštinom 
iznenadi svetu djevojku, ili da joj barem oduzme svako 
povjerenje u Božjeg službenika. 


* 


Promašivši taj udarac, pokuša drugi. Ukaže joj se 
pod oblikom lijepa anđela koji se sjajio od svijetla i bio 
veoma zabrinut za njenu sreću. Kao sa Evom u zemalj- 
skom raju, razvije najdovitljiviju lukavštinu da je pre- 
vari, 

— Pogledaj me, — rekao je, — ja sam lijep mladić, 
aan dobar, mogu te usrećiti, samo se zakuni da ćeš me 
slušati. 

Ona je, ne osjetivši taj puta nemir koji otkriva de- 
monsku blizinu, mirno slušala. Ali na prve zločinačke 
prijedloge pokvarena duha, njene se oči otvore i stane 
se braniti, uzviknuvši: »Bože moj, Marijo Bezgrešna, 
u pomoći« Zatim odlučno pođe do prerušena anđela i 
pljune mu u lice. On odmah nestane, u obliku velike 
di vatre, ostavljajući na sobnom parketu hrpu 
pepela. 


* 


Neko vrijeme iza toga, nov napad. 

»Slušajte, oče«, pisala je Đema svom vođi, »jučer 
poslije ispovijedi, vratila sam se kući. Iskoristivši tre- 
nutak samoće, kleknula sam da izmolim krunicu Pet 
Rana. Stigla sam do četvrte, kad opazim pred sobom 
nekog vrlo slična Isusu. Bio je upravo izbičevan, a iz 
njegova otvorena srca obilno je tekla krv. On mi reče: 

— Tako mi, kćeri moja, uzvraćaš? Gledaj u kakvom 
sam stanju. Vidiš kako trpim za tebe? A ti ne možeš 
nastaviti s tim pokorama da mi se svidiš? (Te su joj po- 
kore bile nedavno zabranjene od duhovnika.) Ah, to je 
uistinu malo, ti bi ih mogla nastaviti. 

— Ne, ne, odgovorim, želim slušati; bila bih nepo- 
slušna, kada bi tebe slušala. 

— Ali napokon, prihvati on, nije to zabranio ispo- 
vjednik, to je... (reče pogrdni naziv za oca Đermana). 
Njega nisi dužna slušati.« 

Doda još mnogo drugih stvari. 

Ona se, slušajući te pogubne savjete i prepoznavši 
đavla, digne, baci prema njemu blagoslovljene vode i on 
iščezne. Ovaj puta nije primila nijedan grub udarac. 

Tako je ogorčeni đavao, jer nije postigao više, tje- 
rao Đemu, usprkos zabrane duhovnog vođe, na mučenja 
koja štete zdravlju. 

Otac joj Đermano naredi, kako bi je zaštitio protiv 
škodljivih viđenja, da kod svakog ukazanja poviče: Živio 
Isus! Gospodin joj dade sličan savjet. Trebala je reći: 
Blagoslovljeni Isus i Marija. Poučljivo dijete, da se po- 
kori obojici spoji oba uzvika. Dobri su ih duhovi uvijek 
ponavljali, a zli nisu odgovarali, ili su se zadovoljavali 


samo prvim riječima: Živio, blagoslovljeni. Tako su bili 
prepoznati i Đema im se rugala. 


U nadi da će je potaći na oholost, demon joj pokaže 
nekoliko puta u snu, pa čak i u budnom stanju povorku 
osoba obučenih u bijelo, kako se pobožno približavaju 
njenoj postelji da je štuju. Otkriva joj, takođe, da su 
njena pisma duhovnom ocu pobožno sačuvana kako bi 
jednog dana poslužila za njenu slavu. Bile su to isprazne 
napasti. Ona je posjedovala suviše duboku poniznost da 
bi se kao Eva dala zavesti taštinom, 

Vjerujući kako će možda uzdrmati njeno veliko sa- 
mopouzdanje u Boga, prokletnik je često iskorištavao 
razdoblja napuštenosti i okrutne duhovne suhoće da ud- 
vostruči u njezinom srcu užasan strah od vječne osude. 

— Ne vidiš li, — rekne joj, — da te Isus ne sluša 
više i ne poznaje te? Zašto se umaraš trčeći za njim? 
Moraš se prepustiti svom nesretnom udesu. 

Takva je napast za svece najtjeskobnija. Đema je is- 
kusila svu njenu snagu, ali naviknuta okretati, usprkos 
svega i u svakoj prilici, najživljom vjerom svoje srce 
Bogu, kao dijete svojem ocu, brzo je zadobila mir. Zato 
je mogla reći svom vođi: »Taj se vražji zločinac žesti. 
Ali Isus mi ulijeva svojim riječima takav mir da svi 
njegovi napori nisu mogli ni za tren da mi oduzmu po- 
vjerenje.« 


Kao zadnje sredstvo, anđeo tmina je, bijesan, jer 
je vidio kako svaka njegova lukavština pada pred noge 
jedne slabe djevojke, konačno skinuo masku i stao se 
služiti nasiljem. Pokazivao se u strašnim oblicima pri- 
jeteće nakaze, divljeg čovjeka, razjarena psa. 

Pošto je tako pokušavao da je ustraši, bacao bi se 
na nju, udarao je, razdirao, bacao amo tamo po sobi 
vukao je za kosu i mučio na sve načine njene nevine 
udove. 


— Izvrsno, samo nastavi, — rekne mu jednom Đema, 
— baš sam se htjela bičevati za grešnike; ovako mi šte- 
diš muku. 

Neka nitko ne misli da su ti surovi postupci bili 
čisti proizvod mašte, jer su njihovi učinci na tijelu žrtve 
trajali prilično dugo: iščupana kosa, natečena mjesta ti- 
jela, kosti kao zdrobljene, užasni bolovi. Vidjeli su kako 
se miče krevet, kako se diže sa zemlje da naglo padne. 
Ta su zlostavljanja trajala bez odmora po više sati, a 
ponekad tokom cijele noći. 

Dajmo Đemi da nešto ispriča o tome. Jednostavnost 
nas njena stila i bezazlena iskrenost njene duše osloba- 
đaju svakog tumačenja. »Danas, kada povjerovah da sam 
se oslobodila te prostačke životinje, bila sam naprotiv 
vrlo zlostavljana. Pošla sam leći, misleći da ću moći zas- 
pati. No bilo je drukčije. Najprije sam primila jedan od 
najstrašnijih udaraca od kojeg sam mislila da ću umri- 
jeti. 

Zlikovac je imao oblik velikog crnog psa. Stavljao mi 
je noge na ramena. Učinio mi je toliko zlo da sam kroz 
trenutak povjerovala kako su mi sve kosti polomljene. 

Malo iza toga, dok sam uzimala blagoslovljene vode, 
iskrenuo mi ruku krajnom žestinom i ja sam pala od boli. 
Kosti su bile potpuno iščašene; ali došao je Isus, posta- 
vio ih na mjesto svojim dodirom i sve izliječio.« 

U drugom pismu kaže: »Još jučer đavao me je istu- 
kao. Tetka me zamoli da pođem napuniti kućne vrčeve. 
Kada sam prolazila s njima u ruci, ispred slike Srca 
Isusova, izmolim velikom ljubavlju jednu žarku molitvu. 
U trenu obori na moja leđa niz tako snažnih batina da 
sam pala na zemlju, a ipak nisam razbila nijedan vrč. 
Još danas mi je veoma zlo i najmanji posao obnavlja 
moje boli.« 


I još: »Upravo sam provela kao obično vrlo rđavu 
noć. Demon se pojavio u obliku golemog diva i tukao me 
cijelu noć. Usput je govorio: — Za tebe nema više nade 
u spas, ti si u mojoj vlasti! Odgovorih da se nimalo ne 
bojim, jer je Bog milosrdan. Tada mi, pjeneći se od bi- 
jesa, zada vrlo snažan udarac u glavu te iščezne vičući: 
,Budi prokleta! 

Pođoh u svoju sobu da se malo odmorim, ali tu sam 
ga ponovno našla. Počeo me udarati nekim čvorastim 
užetom. Tukao me, jer nisam htjela učiniti zlo na koje 
me nagovarao. Ne, rekla sam. On je udvostručio udarce 
i lupao mojom glavom o zemlju. 

Tada se sjetim i zazovem u pomoć božanskog Oca 
Isusova. Povikala sam: — Vječni Oče, po dragocjenoj 
krvi Isusovoj, oslobodi me!... Odmah mi taj demonski 
nitkov zada strašan udarac, baci me iz kreveta i udari 
mojom glavom tako silno o zemlju, da sam se od boli 
mrlje Tek mnogo kasnije dođoh k sebi. Hvala 
susu.« 


Takvi su se prizori ponavljali vrlo često i, kroz iz- 
vjesne razmake, svaki dan. Siromašna se djevojka go- 
tovo navikla na to. Osim tjelesnih mučenja, pogled na 
pakleno čudovište nije ju takoreći više plašio. Promat- 
rala ga istom vedrinom pogleda kao golubica nečistu 
životinju. 

Dok još nije bila dobila obranu, ponekad se zaustavi- 
la da mu odgovori i da ga ponizi; i kad se, na naziv 
svetog imena Isusova, ružna životinja valjala po zemlji 
da smjesta pobjegne na sve četiri, priprosto je dijete is- 
prati ruganjem te iskrenim praskanjem u smijeh. 

— Da ste ga vidjeli, oče, — govorila je, — kako je 
bježao i posrtao u naglom bijegu, vi bi se uistinu smi- 
jali sa mnom. 


* 


»Bio sam jednog dana«, pripovijeda otac Đermano, 
»kod pobožne djevojke, jer je teško oboljela i bila na ru- 
bu smrti. Sjedeći u jednom kutu sobe, molio sam mirno 
svoj brevijar, kada se ogroman mačak sasvim crn i straš- 
na izgleda baci na moje noge. Projuri kroz sobu, skoči 
na bolesničin krevet, sjedne na željeznu prečku, posve 
blizu njena čela, piljeći u nju bijesnih očiju. Krv mi se 
sledila, no Đema je ostala sasvim mirna. 

— E dobro! — kažem joj, suzdržavajući što sam 
najbolje mogao svoj nemir, — što ima nova? 

— Ne bojte se, moj oče, to je vražji nitkov koji me 
želi daneneva Ne plašite se, vama neće učiniti nikak- 
va zla. 

Približio sam se dršćući krevetu da uzmem blago- 
slovljene vode i poškropim ga. Viđenje je odmah nes- 
talo, a da nije ni tren moglo poremetiti dubok bolesničin 
mir 


Đema se jedino plašila da ne popusti đavlovim na- 
pastima i uvrijedi Boga. Njoj se činilo da opasnost ne- 
prestano prijeti i to ju je držalo u strahu. Branila se svim 
obrambenim sredstvima: križem, relikvijama, škapula- 
rom, zaklinjanjem, a iznad svega se pouzdavala u pomoć 
nebeskog Oca, Djevice Majke, Anđela čuvara i duhov- 
nog vođe. 

»Dođite brzo, oče«, pisala je, +ili barem molite zak- 
linjanja... Bojim se da sam već u rukama đavla... ko- 
liko trpim! Kako je ove noći bio zadovoljan! Vukao me 
za kosu govoreći: — Neposlušnost! Neposlušnost! Želim 
ovaj puta okončati, dođi, dođi sa mnom! 

Htio me odnijeti u pakao. Ostao je više od četiri sata 
da me muči... Strah me je da ću ga jednog dana poslu- 
šati i na kraju omrznuti Isusu.« 

Gospodin je, u nekim rijetkim zgodama, dopustio 
đavlu da obuzme cijelo njeno biće, sveže moći njene 
duše i u tolikoj mjeri uznemiri njenu maštu, te su ljudi 
mogli pomisliti da je opsjednuta. U takvom je bijednom 
stanju izazivala samilost. Ona se sama toga tako plašila, 
da je i na sam spomen blijedila i drhtala. 

— O Bože! — govorila je, — bila sam u paklu bez 
Isusa, bez božanske Majke, bez Anđela. Što sam izašla 
bez grijeha, dugujem samo tebi Isuse... Ipak sam zado- 
voljna, jer trpeći tako i trpeći uvijek, činim tvoju svetu 
volju. 

Da su te đavolske navale bile češće i dulje, ona bi 
sigurno, uza sve svoje pouzdanje, ostavila život. 

Tim su se nevoljama pridružile i okrutne bolesti 
prouzročene, uz jake dokaze, istim paklenim neprija- 
teljem. 

Osim toga Đema je u isto vrijeme sudjelovala na 
svim trpljenjima što hi je Isus podnosio u svojoj muci. 
Sve ovo pokazuje kako je veliko mučeništvo podnosila 
herojska djevica. Uz to se još smatrala i sretnom što je 
slična Covjeku bolova i što se neprestano penje u Božjoj 
ljubavi te daje zadovoljštinu za grijehe svijeta. 

STALNO U DRUŠTVU ANĐELA ČUVARA 


sy kem Đema dođe u samostan Sluškinja Naše 
dare od Zalosti 

— Jesi li sama došla? — upita je vratarica. 

— Ne, sa mnom je jedna od mojih sestara..., i još 
jedna osoba. 

— Tko je ta osoba? 

— Moj Anđeo čuvar, 

— Ali ja ga ne vidim, — odvrati vratarica. 

— On je ipak kraj mene, — prihvati Đema. — Ja 
ga vidim! 


Jedna od najutješnijih istina naše vjere jest da nas 
čuvaju sveti anđeli. Poslije prvog grijeha čovjek je slab 
i bijedan te vrlo lako skreće s puta koji vodi u nebesku 
domovinu. Zato je Gospodin u svojoj očinskoj dobroti dao 
svakom jednog od čistih duhova da ga prati, vodi, savje- 
tuje i štiti cijeli život. Zovemo ga svojim dobrim an- 
đelom. 

Gospodin se naročito brine za svoje izabranike, ko- 
jima je povjerio posebnu zadaću i koje ljubi kao zjenicu 
svog o 

Budući da je Đema bila predodređena na visok stu- 
panj svetosti i nebeske sreće, među ostalim izvanrednim 
milostima primila je i ovu: imala je čudesnu i vidljivu 
zaštitu te pratnju u svom anđelu čuvaru. 

Tko ne pozna Tobijinu povijest iz Svetog Pisma te 
mnoge doživljaje iz života svetaca, možda bi mogao 
misliti da su nevjerojatni čudesni doživljaji iz Đemina 
života što ćemo ih navesti. No, Gospodin Bog rasipa 

svaki dan svojoj djeci, bogato i raskošno, i druge dra- 
gocjene darove i nitko ga ne pita zašto je tako dobar. 

Đema je uostalom bila divno pripravljena za takvu 
privrženost svog anđela srodnim krepostima: nevinošću, 
čistoćom, bezazlenošću, djetinjom jednostavnosti te iz- 
nad svega vrlo živom vjerom kojom je gledala kao otkri- 
vene najviše tajne vječnosti. Nebeski duh bez ikakve 
sumnje otkriva u svojoj štićenici neku sličnost anđeos- 
koj naravi, i ta mu je dopuštala održavati s njom prija- 
teljsku vezu, a da se suviše ne snizi. 

Najupadljivija je u toj ugodnoj vezi bila osjetna i 
gotovo trajna prisutnost anđela. Ona ga gleda tjelesnim 
očima, hvata svojim rukama kao živu osobu i razgovara 
s njim kao sa najboljim prijateljem. 

»Isus se nije dao vidjeti«, piše ona, »već šest dana, 
ali me nije ostavio sasvim samu. Anđeo čuvar neprestano 
stoji vidljivo kraj mene.« 


Kako je iskreno zahvaljivala Bogu na tom dobročin- 
stvu i posvjedočila zahvalnost svom duhovnom Zaštitniku! 

— Ako budem katkada zla, dragi Anđele, — govorila 
mu je, — nemoj se ljutiti, bit ću ti zahvalna. 

— Da, — odgovori nebeski čuvar, — bit ću tvoj vođa 
i nerazdjeljiv pratilac. — I doda da je rani strelicom 
ljubavi: — Zar ne znaš tko te povjerio meni na čuvanje? 
Milosrdni Isus. 

Na te riječi, sveto dijete, jer nije moglo vladati 
više osjećajima svoje duše, izgubi svijest i padne u eks- 
tazu kraj svog anđela. Što se tada događalo sama izražava 
jednostavnim riječima: »Oboje amo ostali s Isusom. O, 
zašto niste bili s nama, Očel« 

A ostati s Isusom značilo je zaroniti duhom i srcem 
u neizmjeran ocean božanstva da tu uči i promatra 
neizrecive tajne. 

Đema i anđeo najčešće su zajedno molili i hvalili 
Svevišnjega. Nebeski duhovi vole pratiti duše u molit- 
vama. Arkanđeo je Rafael objavio starom Tobiju kako 
je on sam tajno prinosio njegove molitve Gospodinu. 

Draga je morala biti anđelu ta divna djevojka, čije 
je srce, kao svjetiljka u svetištu, neprestano bdjelo pred 
Bogom izvanredno živom vjerom. Volio se pred njom 
pojaviti, čas klečeći kraj nje, čas uzdignut iznad zemlje, 
razvijenih krila, pruživši ruke nad njom ili sklopivši ih 
u stavu molitve. Zajedno su naizmjence citirali psalme. 
Kada su nadošli na strelovite molitve, po Đeminim rije- 
čina, vatrenije su izvikivali: Živio Isus! Blagoslovljen 

us! 

Za vrijeme razmatranja, sveti joj anđeo saopćava 
visoka rasvjetljenja i utiskuje u njeno srce ugodne i jake 
poticaje. Kako je Isusova Muka gotovo uvijek bila pred- 
met te pobožne vježbe, tumači joj duboke tajne iz nje. 

— Gledaj, — govorio je, — koliko je Isus trpio za 
čovjeka. Promatraj jednu po jednu te rane: ljubav ih je 
otvorila. Kako je užasan grijeh za kojeg je zadovoljština 
stajala toliko boli i toliko ljubavi! 

Takve su misli kao žarke strelice probadale i ras- 
paljivale srce mlade djevojke. 


Kako je otac Đermano više puta prisustvovao mo- 
litvama i razmatranjima Đeme i njenog anđela, mogao 
se uvjeriti, običnim vanjskim promatranjem, da su isti- 
nite sve pojedinosti što su bile iznašane prilikom dava- 
nja računa o savjesti. 

Svaki puta, primjetio je, kada je ona dizala oči pre- 
ma anđelu da ga sluša ili da mu govori, čak i izvan mo- 
litve, gubila je porabu osjeta. Mogli su je tada tresti, 
bosti, paliti, ona nije osjećala ništa. Ali čim je odvratila 
svoj pogled od anđela ili prestala razgovarati, njene su 
veze s ovim svijetom opet počinjale. 

Ta se pojava nepogrešivo ponavljala u svakoj njenoj 
vezi sa blaženim duhom, makar kako često bila. Moramo 
to već ovdje istaći — iako ćemo o tom opširnije govoriti 
u njenim ekstazama — da dokažemo kako je njena in- 
timna veza s nebeskim čuvarom bila vrlo stvarna, a ni- 
kako igra halucinacije, tj. obmane sjetila. 

Svuda je i uvijek, usred poslova, na putu, čak i kod 
stola, anđeo bio na raspolaganju Đemi a i ona njemu. 

Nikakav vanjski znak nije otkrivao njihove svete razgo- 
vore, osim njene potpune nepomičnosti i nadljudskog 
sjaja njena pogleda. Čovjeku bijaše dovoljno da je do- 
takne i da se uvjeri po njenoj neosjetljivosti kako je uz- 
dignuta iznad osjeta i u vezi s Onkrajem. 

Ti su razgovori odisali često najvećom jednostavno- 


— Reci mi, moj Anđele, — pitala je djevojka, — zaš- 
to je moj ispovjednik bio jutros strog i odbio da me sas- 
luša? Hoće li otac uskoro odgovoriti iz Rima na moje 
hitno pismo u kojem molim upute? Kaži mi, dragi An- 
đele, kad će mi Isus obratiti tog grešnika... ? Što mo- 
ram odgovoriti onoj osobi koja traži savjet? A što ti se 
čini o meni? Da li je Isus zadovoljan? Kako da mu se 
svidim? itd., itd.... 

Anđeo se prilagođavao dražesnim udovoljavanjem 
toj bezazlenosti nešto malko nametljivoj i odgovarao na 
sve, a događaj bi brzo pokazao nadnaravno porijeklo 
odgovora. 


* 


Mogla bi se ispuniti knjiga o tim vezama. Općenito 
se može reći da je anđeo čuvar Đemi zamjenjivao Isusa. 
Ona mu iznosi svoje i tuđe potrebe, želi da bude ne- 
prestano kraj nje u njenim strahovima, osobito u borba- 
ma protiv đavla, njenog neprijatelja. 

Povjerava mu poruke za Gospoda Boga, za Djevicu, 
za svoje svete zaštitnike; predaje mu, štaviše, zatvorena 
i zapečaćena pisma za ovog ili onog od tih posljednjih, 
s molbom da u svoje vrijeme donese odgovor. Čudesno 
je to što su ta pisma stvarno odnela nevidljiva bića. 

Pošto su poduzete sve mjere opreza da se uvjeri 
kako se upliće neki nadnaravan uzrok u njihovo nestaja- 
nje, morao se čovjek osvjedočiti da je u toj stvari, kao 
i u mnogim drugim jednako čudesnim, Nebo voljelo da se, 
takoreći, igra s jednim djetetom koje mu bijaše tako 
drago zbog svoje jednostavnosti. 

Često je slala Čuvara s posebnim nalogom nekoj 
svjetskoj osobi. Koliko bi bilo njeno čuđenje kada je vid- 
jela da ne dolazi nikakav odgovor! 

Pisala je ocu Đermanu: »Poslala sam Anđela da 
vam to kaže, ima toliko dana. Zašto niste o tom vodili 
računa? Bar ste mi po njemu mogli javiti da ćete se s 
tim pozabaviti. Ni u kojem slučaju nemojte se ljutiti. 
Molim vas ponovno ovim pismom; radi se o vrlo ozbilj- 
noj stvari.« 

U hitnim slučajevima ona se služi anđelom kao pos- 
rednikom da odnese pisma samom ocu Đermanu. Doznala 
je od njega da njena pisma stižu točno na odredište i zato 
mu javlja ljupkom jednostavnošću: »Zašto niste i vi pov- 
jerili anđelu svoj odgovor, prištedjeli biste marku.« 

Tako je mlada djevica neizrecive bezazlenosti ne- 
prestano zapošljavala nebeskog glasnika. Uostalom, on 
je dragovoljno popuštao svim njenim željama, pritrča- 
vao, čak i kada nije bio pozvan, na najmanju opasnost, 
na najmanju potrebu, obuzdavao drskost đavla, uvijek 
spremnog zlostavljati njegovu štićenicu, te bi je ponekad 
živom silom otimao iz njegovih surovih ruku. 


* 


: Evo nekoliko crtica o toj pomoći u različitim prili- 
ama: 

Jednog je dana Đema u svojoj obitelji upravo sjela 
za stol, kada je jedan od prisutnih opsovao Božje ime. 
Pobožno dijete nije pravo ni čulo i već se onesvijesti od 
bola i padne sa svojeg stolca, ali prije nego je udarila 
glavom o zemlju, anđeo je uhvati za ruku, pridrži, pri- 
šapne neku slatku riječ i odmah je vrati k svijesti. 

Drugi se put, utonula u kontemplaciju, zadržala u 
crkvi do kasnih sati. Anđeo je opomene i otprati na pov- 
ratku, u vidljivom obliku, sve do kućnog praga. 

Nekog je dana đavo tako okrutno izudara za vrije- 
me večernje molitve da nije mogla učiniti nijedan pok- 
ret. Anđeo joj pruži svoju pomoć, pomogne joj ući u kre- 
vet i ostane kao straža uz njeno uzglavlje. 

U različitim prilikama gdje bi njen život mogao 
upasti u neku opasnost, anđeo bi je obavijestio i poučio 
kako da bude oprezna. Bez njegova bi uplitanja, ona više 
puta oka žrtva neke nesreće; tako se malo brinula 
za sebe. 

Zato je jednog dana čula kako joj govori u ljupkom 
tonu predbacivanja: — Siromašna mala, ti si doista ne- 
savršena, moram neprestano bdjeti nad tobom. Koliko 
mi strpljivosti treba za te. 

Zadaća je anđela čuvara da se prije svega brinu za 
duhovnu korist duša. Kao pomoćnici u posvećivanju mo- 
raju nas voditi teškim putevima kreposti. Tako je on 
korio, savjetovao i učio Đemu, štaviše i diktirao, a ona 
je morala pisati pouke divne mudrosti: 

»Sjeti se da onaj, koji doista ljubi Isusa, govori malo 
i podnosi sve. Zapovijedam ti u ime Isusovo, da nikada 
ne izneseš svoje mnijenje, ako te ne pitaju; da ne po- 
državaš svoj nazor, nego da zašutiš. Optuži se odmah, 
čim počiniš neku pogrešku, i ne dozvoli da te drugi pre- 
teknu. Slušaj točno i bez prigovaranja svog ispovjednika 
i njegove zastupnike. Budi iskrena njemu i drugima. Ne 
zaboravi bdjeti nad svojim pogledima i sjeti se da umrt- 
veno oko promatra nebeske ljepote.« 


Anđeo je znao biti i strog. Nije joj propuštao nijednu 
nesavršenost; nemilosrdno ju je ispravljao, tako da je 
govorila: »Malo je tvrd moj Anđeo, ali sam radi toga 
vrlo zadovoljna. Tih zadnjih dana grdio me do tri i četiri 
puta na dan.« 

Jednom, čini se, kao da je prešao granicu. Neka se 
presudi iz ovog pisma: 

»Jučer sam za vrijeme ručka, podigla oči i vidjela 
Anđela kako baca na mene stroge poglede. Kasnije kada 
sam išla spavati, pogledah ga još jednom, ali brzo spus- 
tih pogled. Bože moj, što je bio ljut! 

— Ti se ništa ne stidiš, rekao mi je, i činiš propuste 
u mojoj prisutnosti! 

Neki su njegovi pogledi bili strašni. Ja sam samo 
plakala. Budući da više nisam mogla izdržati, molila sam 
Gospodina i nebesku Majku da ga uklone. 

Ponavljao mi je od vremena do vremena: — Stidim 
se tebe! — Molila sam da ga nitko ne vidi u tom stanju; 
jer oni koji bi ga bili opazili, ne bi se više nikada htjeli 
približiti meni. 

Trpjela sam cijeli dan. Ni za trenutak nisam se 
mogla sabrati. Nisam imala snage da mu upravim ijednu 
riječ; toliko me njegov stalno strog izraz ledio. Htjela 
sam moliti oproštenje, ali, kad je tako razdražen, nema 
nade da ću to postići. Jučer naveče nisam uspjela zas- 
pati. Napokon, oko dva sata ujutru, vidjela sam kako se 
približava. Stavio je ruku na moje čelo govoreći: — Spa- 
vaj zločestoćo, — i više ga nisam vidjela.« 


Čovjek ne bi mogao izreći koliko je plodova izvuklo 
to sveto dijete iz te anđeoske pouke, jer je uvijek bilo 
gladno kreposti i savršenosti. Pažljiva na najmanje an- 
đelove riječi, ispunjavala je čak i velikodušno, kako bi 
mu omilila, pokore što ih je od njega često primala. 

— Bilo mi je vrlo odvratno, — rekla je jednog dana, 
— da iznesem svom ispovjedniku neke stvari, kako mi je 
Anđeo čuvar naredio za pokoru; ipak sam poslušala i ra- 
no ujutru, sileći se, požurila da to kažem. Pošto sam 
tako pobijedila sebe, Anđeo, veoma zadovoljan, opet se 
umilostivi. 

Ona je ljubila tog čuvara, vrlo zauzeta za dobro 
njene duše. Njegovo je ime stalno bilo na njenim usna- 
ma kao i u srcu. 

— Dragi Anđele, koliko te ljubim! 

— A zašto? — pitao je on. 

— Jer me učiš da budem dobra, ponizna i da se svi- 
dam Isusu. 


* 


Živa privrženost u jednostavnoj i bezazlenoj duši 
lako rađa prijateljstvo koje može izgledati pretjerano. 
Slušajući Đemine razgovore s njenim dragim Anđelom, 
slušajući je kako ponekad živo raspravlja da ga prido- 
bije za svoj način gledanja, moglo bi se vjerovati da s 
njim postupa kao sebi jednakim. 

Nešto začuđen od početka, otac Đermano osudi to 
izričito, nazove je oholicom koja tjera prijateljstvo dotle 
da zove sa »ti« čistog duha, mjesto da dršće pred njim. 

Pokušavajući da je iskuša, zabrani joj prelaziti izvjesne 
granice. Djevojka spusti glavu i odgovori posve ponizno: 

— Imate pravo, oče, popravit ću se. Ubuduće ću 
uvijek reći »vi« anđelu i kada ga budem mogla vidjeti, 
iskazat ću mu veliko poštovanje i držati se sto koraka 
od njega. 

Poslije toga, kada je prvi put posjeti nebeski čuvar, 
ona ga obavijesti o toj novoj vrsti ponašanja: 

— Budi strpljiv, dragi Anđele, otac nije zadovoljan, 
moram se promijeniti. 

Veoma se čuvala da ne prekorači što je morala dr- 
žati. Uslijed navike često se zabunila i zamjenila ti sa vi, 
ali se odmah ispravljala; čak i u ekstazi. 

Neki se put sveti anđeo nije pojavljivao sam. Dovo- 
dio je sa sobom druge nebeske duhove da razvesele svoju 
anđeosku sestricu. Čim je to otac Đermano doznao, hi- 
nio je veliko nezadovoljstvo i napisao Đemi, zato da is- 
kuša njenu krepost, kako je vrijeme da s tim svrši. Ona 
odgovori: — Uistinu, Oče, ne razumijem ništa. Drugi, 
kad mole, vide svoje anđele. Ako ih i ja vidim, vičete i 
uznemirujete se. No jučer, na njihov blagdan, sve sam 
ih otpravila. Ali moj nije htio otići, ni drugi o kome sam 
vam govorila, što mogu? Ne ljutite se drugi put, bit ću 
dobra i poslušna. 


Jednom je zgodom primila zapovijed od svog vođe 
da otjera svako viđenje znakom križa, blagoslovljenom 
vodom i štaviše neka pljune na nj. Kada se anđeo čuvar 
pojavio, pokušala je da ga otpravi i napokon pljune pre- 
ma njemu. Nebeski se duh nasmiješio, a pred njegovim 
nogama, kamo je pala pljuvačka, oblikovala se bijela 
ruža, na čijim je laticama zlatnim slovima pisalo: Sve 
se prima od ljubavi. Zatim anđeo klekne, izmoli molitvu 
koju svećenik tihim glasom izgovara kod oltara, od Svet 
do Podizanja, i rekne na odlasku: — Znaj, Isus ti daje 
tolike milosti radi velike čistoće. 

Đemino je prijateljstvo s anđelom bilo jednostavno, 
spontano i puno poniznosti, kako svjedoče dva slijedeća 

ukazanja, uzeta nasumice, između hiljadu drugih. Pri- 
povijeda ih sama djevojka: 

»Bila sam u postelji, vrlo bolesna, kad osjetim da 
me naglo obuzima duboka sabranost. Sklopila sam ruke 
i svom snagom svojeg slaba srca pobudim čin kajanja i 
živu bol zbog svojih bezbrojnih grijeha. Dok sam se 
spominjala svojih pogrešaka, opazim Anđela sasvim 
blizu svog kreveta. Zacrvenih se što sam se našla u nje- 
govoj prisutnosti. On mi, naprotiv, ljupko i vrlo dražes- 
no kaže: — Isus te mnogo voli, ljubi ga puno. — Zatim 
doda: — Ljubiš li Isusovu Majku? Šalji joj često svoj 
pozdrav. Ona je sretna da ga primi i ne propušta uzvra- 
tit. Ako to ne učini uvijek osjetno, čini zato da kuša 
tvoju vjernost. — On me blagoslovi te iščezne.« 

Drugo viđenje: 

»Dok sam molila večernju molitvu, približio se An- 
đeo čuvar, udari me po ramenu i rekne: — Đema, kako 
to, da ti je molitva toliko odbojna? — Nije to odbojnost, 
— odgovorih. — Dva se dana već ne osjećam dobro. — 
On mi rekne: — Izvršavaj savjesno svoju dužnost, Isus 
će te više voljeti. — Zatražih neka ode zamoliti Isusa za 
dozvolu da ostane tu noć kraj mene. Odmah je nestao i 
dobivši dopuštenje, vratio se k meni. O, kako se pokazao 
dobar! Kada je odlazio, zamolih ga da još ostane. — Ne 
mogu, — odgovori, — pristoji da odem. — E dobro, idi, 
— rekla sam, — pozdravi mjesto mene Isusa. — Dobaci 
mi zadnji pogled i doda: — Neću više da razgovaraš sa 
stvorovima. Kada budeš željela govoriti, razgovaraj s 
Isusom ili sa svojim anđelom.« 

Takva su otprilike bila i druga viđenja. Nemojmo 
zavidjeti, jer smo i mi primili od nebeskog Oca anđela 
da nas čuva. Kada bismo bili kao Đema, veoma čisti, po- 
nizni, jednostavna srca, puni vjere i svetih želja da bu- 
demo savršeni, bili bi od njega okruženi isto toliko bri- 
gom i ljubavlju. 

DAR MOLITVE 


Kada se duša približava Bogu, razmatranje je ospo- 
sobljava da provodi snažan duhovni život i da napreduje 
na putu savršenosti. Razmatrajuća molitva ima različite 
stupnjeve koji se podudaraju sa sve intimnijim sjedinje- 
njem s najvišim Dobrom. Prvi pripadaju običnom raz- 
matranju, u kojem se produbljuju vječne istine, da po- 
taknu u volji spasonosne osjećaje i odluke. Oni se nalaze 
na području ascetike. 

Većina se ovdje zaustavlja, jer se ne zna posve 
otkinuti od stvorova... Plemenitije i Nebu draže duše, 
penju se na putove ulivene kontemplacije — promatranja 
— a to već pripada mistici. 

Ulivena kontemplacija pasivno je uzdizanje duše k 
Bogu, a proizvodi ga Duh Sveti, posebnim djelovanjem 
svojih darova, i prati ga jednostavni pogled pun ljubavi 
te ushita, na nebeske stvarnosti. 

U običnom razmatranju, da bi čovjek stigao do slat- 
koće nebeskih stvari, mora raditi i mučiti se svojim tri- 
ma moćima: pamćenjem, razumom i voljom. U ulivenoj 
kontemplaciji nema više razmišljanja, strogo govoreći, 
ni sjećanja, ni primjene. Duh je zanesen, zauzet, često 
opojen uživanjem vječnih istina ili božanskih savršeno- 
sti koje promatra u izvanrednom svjetlu. Ukratko i ču- 
vajući razmjer, mistik vidi ovdje na zemlji svjetlom mi- 
losti nadnaravne stvarnosti kao što ih blaženik vidi u 
Nebu svjetlom slave. 

To je nekoliko najpotrebnijih pojmova da razumije- 
mo Đemin duh molitve, razmatranje i kontemplaciju. 

Već je u ranoj mladosti izbjegavala društvo da može 
sama dugim satima razgovarati s Bogom. 

Ako je svrha razmatranja živjeti u prisutnosti Bož- 
joj i sjediniti se s Njim u vjeri, treba priznati da je ona 
već od početka taj dar primila u vrlo visokom stupnju. 

Nije joj bio potreban naročit napor da se sabere i 
pripravi na molitvu, kao nama. Gospodin bijaše prisutan 
u njenim mislima, u svako vrijeme i na svakom mjestu, 
i ništa je nije moglo rastresti. Istovremeno, točno obav- 
lja svoje dužnosti i savršeno izvršava povjerene poslove. 

Sam je izgled divne djevojke davao ganutljiv utisak 
trajnog sjedinjenja s Bogom. Lice joj bijaše uzvišeno, 
držanje ozbiljno, riječi trijezne, čitava osoba djevičanski 
čedna, smiješak ugodan i prirodan. Svi su mogli vidjeti 
da Đema živi misleći jedino na Boga, te je samo tijelom 
na ovom svijetu. 

Trajna zauzetost nebeskim stvarima postala joj je 
sasvim naravna i nije ju ni najmanje umarala. Naprotiv, 
morala je uložiti golem napor da je prekine. Jednom joj 
otac Đermano, za vrijeme ručka, spomene kako sada nije 
vrijeme molitve, jer je opazio njenu duboku sabranost. 
U trenu je sva poblijedila i bila mokra kao da se kupala. 
Poslije ručka, on začuđeno upita što joj je. Ona odgovori 
neuporedivom bezazlenošću: — Znate dobro, oče da ste 
mi oteli Isusa za vrijeme ručka? Mogu li ja ostati, a da ne 
mislim na Njega? 

Otac je, praveći se strog, pošalje neka izmijeni odi- 
jelo 


Nekoliko sati kasnije obnovi svoju zapovijed. Dogo- 
dilo se isto. I treći put, opet isto... 

Njena je sabranost i život u prisutnosti Božjoj bio 
stalna vježba uzvišene molitve, puna slatkoće i sponta- 
nosti. Ona je govorila svom Bogu, slušala ga, uživala u 
Njemu i, prelazeći čudesnom lakoćom sa najuzvišenijih 
misli na obične osjećaje, iznosila mu svoje sumnje, mo- 
lila milost za ovu ili onu dušu, te zahvaljivala za prim- 
ljene. 


Slična bijaše i njena noć, jer je imala kratak san, 
neprestano prekidan molitvom. U jednoj ekstazi, ona 
kaže: »Gledaj, Isusa, čak i noć, koliko je sati, koliko je 
sati!... Ja spavam, Isuse, moje srce ne spava. Ono bdije 
neprestano, uvijek sjedinjeno s Tobom.« 

Malo je molila usmene molitve. — Bolje molim du- 
hom nego riječima, — govorila je. Usmeno je molila 
običnu krunicu i onu od Sedam Žalosti, kako bi joj bilo 
lakše razmišljati o žalosnim otajstvima. Obično je sama 
sastavljala molitve prema različitim potrebama. 

Evo jedne kratke: 

»Isuse, Bože mog srca! Oče, sama s tobom samim! 
Kada će doći trenutak da te gledam licem u lice? O, 
zemljo, što si mi ružna! O križu mog Isusa koliko si mi 
drag!« 

Najviše je razmišljala o Božjim svojstvima i o Isu- 
sovoj Muci. Bog i Kalvarija stalne su točke oko kojih 
se vrte njene misli. 

Iz dubokog razmišljanja lako je prelazila u promat- 
ranje, to jest, iz meditacije u kontemplaciju, u poniranje, 
u uranjanje u božanske dubine. 

Ako je na primjer razmišljala (meditacija) o Božjoj 
ljepoti, svetosti, milosrđu ili pravednosti, ta božanska 
savršenstva pojavljivala su se pred njom kao u ogledalu. 
Promatrala im je veličinu, dubinu i otkrivala u njima, 
koliko je dopušteno ljudskom duhu, neizrecive tajne. 
Zatim se, dok su šutjele sve moći njene duše, odmarala i 
uživala u tom promatranju (kontemplacija). 

U promatranju tajni Muke, iza prvih razmišljanja, 
njen se duh gubio kao u moru bez obala, dok se njeno 
srce rastapalo od boli i ljubavi. 


Evo kako sama opisuje svoje razmatranje: 

»Razmatram bez ikakva umora. Duša moja osjeća 
kako odmah tone u beskraj božanske veličine i ponire, 
sad u jednu osobinu, sad u drugu. Razmišljam najprije 
kako sam stvorena na sliku Božju i da On sam mora biti 


moj jedini cilj. Čini mi se tada, da duša oslobođena tje- 
lesne težine, leti prema Isusu. Kada se tako nađem u 
njegovoj prisutnost, gubim se sva u Njemu. Osjećam 
da ljubim tog nebeskog Ljubitelja koji ljubi svoje stvo- 
rove i što više mislim na Nj to mi je slađi i dostojniji 
ljubavi. 

Drugi put čini se da vidim u Isusu božansko svjetlo 
i sunce vječnoga sjaja, velikog Boga kome je na nebu i 
na zemlji podložno sve bez izuzetka. Boga, koji ima sve- 
moćnu volju. Vidim ga kao najviše Dobro između svih 
dobara, Dobro koji postoji samo po sebi. Tako u beskraj- 
noj Isusovoj savršenosti nalazim sve. 

Često se gubim u njegovoj dobroti i tada moj duh 
gotovo uvijek leti prema raju. Isus je beskrajno dobar 
i nadam se da ću jednog dana uživati sva dobra u Njemu. 

Na kraju razmatranja, molim Isusa da u meni ra- 
širi svoju bezmjernu ljubav. 

U razmatranju sam kao izvan sebe; u nekom miru 
i tišini, što se ne mogu razjasniti. Ne razlikujem više na 
kojem se mjestu nalazim, niti osjećam svoja sjetila. Ću- 
tim kako me vuče neka sila, ali to nije gruba nego slat- 
ka sila. Kada zatim kušam puninu slatkoće što je daje 
EL Isusa, potpuno zaboravljam da sam na ovom 
svijetu. 

Osjećam da mi je duša puna i ništa više ne želim. 
Srce je zasićeno, jer posjeduje neizmjerno dobro, dobro 
neuporedivo i bez nedostataka. Sreća koju mi u svojoj 
bezgraničnoj dobroti i ljubavi Isus daje uživati, tako je 
velika da poslije razmatranja ne tražim i neću više ništa 
na zemlji. 

Ne osjećam uvijek ljubav slasti. Ponekad me u raz- 
matranju uhvati tako silna bol, zbog mojih grijeha te 
izgleda da moram umrijeti.« 


Zatim dalje objašnjava ta svoja nutarnja razmat- 
ranja, viđenja i duhovne doživljaje: 

»Ulazeći u razmatranje, ne vidim Isusa tjelesnim 
očima, ali ga jasno poznajem. On daje da tonem u neko 
slatko predanje i ja ga u tom predanju prepoznajem. 


Glas se njegov čuje tako snažno da prodire u moje srce 
dublje nego dvosjekli mač. Isusove riječi, riječi su vječ- 
noga života. 

Kada tako Isusa gledam, ustvari osjećam, čini se 
da ne vidim tjelesne ljepote, ni oblika, niti čujem ugod- 
no pjevanje, sklad. No dok Njega gledam i osjećam, gle- 
dam beskrajno svjetlo, beskrajno dobro. Njegov govor, 
nejasno izgovaran, jače i bolje čujem u svom duhu.« 

Ovdje se jasno nazrijeva ulivena kontemplacija (mis- 
tika) koja se temelji naročito na dva dara Duha Svetog: 
daru razumijevanja i daru mudrosti. Prvi dopušta duši 
uroniti prodornim i uzvišenim pogledom u tajne vjere. 
Drugi joj pokazuje njihovu vrijednost i puni je ugodnoš- 
ću i veseljem koji su redovito neodjeljivi od kontem- 
placije. 

Kada bi ljudskim riječima umjela izraziti valove 
nebeskog svjetla što ih je primala u kontemplaciji, mog- 
la bi, kako se sama izrazila, »napisati knjige o svakoj 
tajni naše vjere.« 


»Zamislite«, pisala je, »svjetlost beskrajnog sja, 
što ovija sva bića, proniče ih te osvjetljava, pokreće i 
oživljava; ona postoje samo po toj svjetlosti; u njoj i 
po njoj imaju život; tako vidim E Boga i stvorove u Njemu. 

Zamislite oganj što ispunjava svemir i proteže se 
beskrajno izvan; koji proniče vatrom sve, a ništa ne iz- 
gorjeva, a dok gori, rasvjetljava i širi snagu. Najsretniji 
su oni što su najviše prožeti tim plamenovima i koji žele 
da ih oni najjače žare: tako gledam duše u Bogu.« 

Presveto Trojstvo ovako opisuje: 

»Čini se da vidim tri Osobe u beskrajnom svjetlu, 
sjedinjene u jednoj Biti: trojstvo u jedinstvu, jedinstvo 
u trojstvu; i kako je jedinstvena bit tog Trojstva, jedin- 
stvena Je i njegova dobrota, jedinstvena njegova bla- 
ženost . 

U kontemplačiji je više puta primala toliku puninu 
slasti, da nije mogla podnijeti, i tada je obično padala u 
zanos. 

»Kako razjasniti«, govorila je, »ono što osjećam u 
tim časovima? Ta cijelo se nebo izlijeva u moju dušu. 
Ispočetka je iznenađena, poslije zapanjena. Duh biva 
zbunjen, poništen. Srce snažno i divlje tuče; istovremeno 
trpi i uživa i ne želi vratiti se u običan život. . .« 


Visoka i vrlo česta rasvjetljenja, javljala su se izne- 
nada, u bilo koje vrijeme, kao usred poslova što najviše 
rastresaju, a jednako i usred razmatranja. 

Najednom bi tajanstvena svjetlost zaslijepila njen 
duh. Slijedi duboka sabranost. Sve zemaljske misli išče- 
zavaju, te je ostavljaju samu u kontemplaciji beskrajne 
Božje ljepote ili divota nebeske domovine. 

Đema je nazivala tu nadnaravnu pojavu koja bi je 
vodila u zanos ili ushit bezazlenim izrazom :»Glava mi 
je otišla.« Ona to ovako opisuje: »Bila sam u kuhinji, 
razgovarajući kod vatre sa sluškinjom, kad osjetim uobi- 
čajeno božansko djelovanje. Prije nego sam uspjela pob- 
jeći, glava mi je otišla i nađem se s Isusom.« 

Zbog svoje velike jednostavnosti i bezazlenosti, češće 
ponavlja ovakve izraze: »Isusov božanski Tata« (nebeski 
Otac), za svog anđela veli »da je vreba«, o nebeskoj Maj- 
ci da »je miluje i privija na svoje grudi«. 

Ona je u kontemplaciji prošla sve mističke stupnje- 

e. Ovdje ih samo ukratko spominjemo: 

Ulivenom sabranošću Bog dušu upozorava na svoju 
prisutnost. 

Duhovnom joj šutnjom omogućuje da sluša njegov 
glas. 

Molitvom mira priprema je da bude velikodušna u 
djelovanju. 

Njene sile obnavlja u mističkom snu. 

U mističkoj opojnosti (pijanosti) sva se prelijeva od 
ljubavi i radosti. Ima žarku želju za velikim djelima 

U mističkom plamenu ljubavi ognjena bujica zah- 
vaća srce i razgorjeva ga neobičnim načinom. Njeno je 
srce doslovno bilo peć i»... već kroz tri dana ta je vat- 
ra tako narasla da je gotovo ne mogu podnositi Trebalo 


bi leda da je ugasim. Ne da mi spavati ni jesti, očituje 
se van.« 

Izgarala je od te vatre. Živa je skočila do vrha, kada 
je otac Đermano primakao toplomjer njenu srcu. 


Po ulivenoj sabranosti, Bog izvanrednim svjetlom 
rasvjetljava razum, umiruje nutarnja i vanjska sjetila 
i okreće ih na duhovno područje. 

Duhovnom šutnjom duša biva zapanjena pred Bož- 
jim veličanstvom i ne može progovoriti nijednu riječ. 
»Bila sam pred Isusom, nisam Mu govorila ništa, ni On 
meni ništa. Oboje smo šutjeli... Kako je slatka stvar 
biti tako pred Bogom...« 

Molitva mira još više povećava sjedinjenje: pribav- 
lja velik unutarnji mir, počivanje puno čara... To je u 
isto vrijeme Marija i Marta... 

Mistički san dolazi od ljubavi. Njena toplina uspav- 
ljuje dušu i sve njene moći, umne i osjetne, i daje joj 
kušati sladak počinak na Božjim grudima. 

»Predstavite si«, rekla je, »maleno dijete na grudi- 
ma svoje majke. Zaboravlja sve i sama sebe, ne misli ni 
na što, nego počiva i spava, a da ne zna zašto ni kako. 
Tako je s mojom dušom u tim časovima. Ali vjerujte, 
oče, taj je san uistinu sladak... .« 

Žeđa ili tjeskoba za ljubavlju jest živa i žarka želja 
za Bogom, kog duša ljubi i kuša, ali još ne posjeduje. 
»Moje srce, oče, žrtva je ljubavi. Neću to izdržati, umrijet 
ću od nje. Plamen troši to srce, čak i tijelo; pretvorit ću 
se u pepeo. Jučer se približih Isusu, u izloženom Sakra- 
mentu, i toliko sam gorjela da sam morala pobjeći. Gor- 
jela sam svuda, te je žar došao sve do mojih očiju...« 

Iza žeđi dolazi potpuno preoblikavanje u Isusa. 
»Isus je u meni i ja sva u Njemu. Čekam sada milost da 
me potpuno preoblikuje u Sebe, jer izgaram od žeđe da 
utonem u beskrajan ocean božanske ljubavi.« 

Doživjela je i posljednji mistički stupanj: mističku 
ženidbu. Ona se očituje u trajnom i savršenom sjedinje- 
nju s Bogom. Nebeska je Majka skinula prsten sa prsta 
Malog Isusa i stavila na prst sretnoj Đemi. 


Od tog dana ona izgleda kao da nije više ljudski 
stvor. Veličanstvo njena lica, sjaj njenih očiju, ugodan 
smiješak njenih usana, skup rijetkih fizičkih sposobnosti, 
što su toliko zapanjivale, obukle su nešto nebesko. To joj 
je davalo izgled nebeskog anđela i poticalo na pobožno 
poštivanje. 

»Vjerujte nam, oče«, pisali su njeni ukućani, »čov- 
jek ne može uprijeti oči u njeno lice, izgleda kao seraf. 
Pošto je trenutak gleda, prisiljen je iz poštovanja spus- 
titi oči. Ona je sve sabranija, šutljivija, a da ipak ne zane- 
maruje svoje kućne poslove. Gotovo svi časovi njene 
samotne molitve prolaze u ekstazi. Tada je ne možete 
gledati, a da vam ne poteku suze. Još da čujete vatrene 
riječi što izlaze iz njenih ustiju! Ah! draga naša Đemal« 

»Isus nastavlja«, piše ona, » da me ljubi, ali ne na 
isti način kao prije. Omogućava mi sabranost i sjedinja- 
va sa Sobom, ali na različit način. Od tog dana počeo je 
za mene nov život.« 

U običnoj ženidbi dvoje pripadaju jedno drugom, 
sa svim što posjeduju, što jesu i stapaju se, na neki na- 
čin, u jedno biće. 

U duhovnoj i božanskoj ženidbi, duša se slično pre- 
daje Bogu i On njoj. To je sjedinjenje beskrajno više, 
tjesnije, trajnije i nerazrješivo. Ono je intimno, jer se 
odvija u samoj biti povlaštene duše. Trajno, jer Bog 
nikada ne prekida. Nerazrješivo, jer takva duša ne gubi 
više milost posvetnu niti se dijeli od Boga. 

Ovo vrlo savršeno sjedinjenje jasno se razlikuje od 
nižih stupnjeva mistike. Gospodin u nižima daje samo 
svoje darove, a ne sebe, ili se saopćava moćima duše, a 
ne samoj duši, ili se sjedinjava s dušom, ali kratkotrajno. 

Đema ovako opisuje to jedinstvo: 

»Danas nisam više u sebi; sama sam sa svojim Bo- 
gom; sva Njegova. I On je sav u meni i sav moj. Isus je 
sa mnom i čitav moj. On je uistinu sam sa mnom i ja 
sama s Njim. Sama da Ga blagosivljem, da Ga poslužu- 
jem. Stanuje u siromašnoj sobici mog srca i tu sakriva 
svoje Veličanstvo. Mi smo sasvim sami i moje srce kuca 
neprestano jednoglasno s Njegovim. Živio Isus! Njegovo 

i moje srce ista je stvar. Ne prolazi nijedna minuta, a 
da ne osjećam njegovu dragu prisutnost. On se očituje 
svaki put sve na ljupkiji način.« 

Razumije se da je kao zaručnica primala neprestano 
nove, uzvišene milosti i darove. Po njima je bivala ple- 
menitija, ljepša i ugodnija Božjem Veličanstvu. Osjećala 
se uronjena u more svjetla, vedrine, mira i kao utonula 
u Boga svim moćima i činima svoje duše. Izlazila je iz 
jedne ekstaze da uđe u drugu... Imala je duboka razum- 
ska viđenja i vrlo ugodna ukazanja. Isus joj otkriva tajne 
vjere, beskrajnu savršenost Božjih svojstava i sreću što 
je čeka na Nebu. 

Zato je ona, kao zaručnica, nastojala cijelim bićem 
da se dopadne svom Zaručniku. Potpuno je zaboravljala 
sebe i nije bilo muke koju ne bi dragovoljno podnijela 
za svog Ljubljenog. Nepoštivanje te uvrede nanesene 
Njemu, ranjavale su najosjetljivije mjesto njena srca. 

Navodi se nekoliko primjera kako se na teške psov- 
ke znojila krvlju i padala u nesvijest. 

Ništa više nije moglo narušiti njezin mir: ni bolesti, 
ni trpljenja, ni demonska zlostavljanja, ni Isusova pri- 
vidna otsutnost, jer je znala da je s Njim nerazrješivo 
povezana. 

Budući da je potpuno zaboravila sebe i posve se pre- 
dala Bogu, bila je izvanredno hrabra u savladavanju po- 
teškoća, zapreka, te herojski jaka u različitim trpljenjima. 

Njena je ljubav stalno rasla. Izvana se otkrivala neo- 
bičnim i jakim udaranjem srca, koje je tako snažno lupalo 
da ga je morala pritiskati rukama... Odbacivala je sva- 
kog ko je pokušavao obuzdati ove žestoke kucaje. Govo- 
rila je: »Isus je velik, srce maleno, On želi mjesta, i zato 
se srce napinje i širi...« 

EKSTAZE I NEBESKA UKAZANJA 


Ekstaza (zanos) i ushit po redu dolaze iza mističkog 
sna. Govorit ćemo posebno o njima jer je Đema izvan- 
redno često imala takve doživljaje. 

U ekstazi uliveno svjetlo i plamen ljubavi postepe- 
no uzdižu dušu i uranjaju u Boga bez ikakve prisile, 
slatkim i nježnim načinom. 

Kod ushita, gubljenje se osjeta zbiva naglo, izne- 
nada, žestokim i neodoljivim djelovanjem božanske pri- 
vlačnosti. Oboje kanimo navoditi pod imenom ekstaze, 
jer su se kod Đeme neprekidno izmjenjivali. Tim je da- 
rom bila u tolikoj mjeri nadarena da joj je postao gotovo 
naravan. Milost se ekstaze javljala u svako vrijeme, na 
svakom mjestu, usred bilo kojeg posla, pa i onda kad se 
najmanje očekivala. Obično bi je predosjetila nekoliko 
minuta prije iznenadne sabranosti. Nju je slijedila žarka 
želja da se tjesnije sjedini s Bogom i živo lupanje srca. 
Ponizna je djevojka tada pokušavala da hoda, da se ras- 
trese, te ako nije uspjela, sakrila se da je drugi ne vide. 

Kada bi je božansko saopćenje neočekivano iznena- 
dilo, ušla bi u zanos i gubila uporabu osjeta u trenu. 
Tjelo bi zadržalo svoju gibljivost i snagu kleknuti ili 
stajati. 

Mogli su je tada bosti iglom, paliti svijećom, dizati 
zaglušnu buku, ona je ostajala neosjetljiva i nije prim- 
jećivala ništa. U brojnim bolnim ekstazama, njeni su 
udovi ostajali normalni, ali su pokazivali dubok umor; 
ponekad bijaše potpuno iscrpljena. 

U sretnim je ushitima, naprotiv, tijelo sudjelovalo u 
radosti duše. Tajanstveni se plamen palio u njenim oči- 
ma koje su sjale kao dvije zvijezde. Obrazi bi se zacrve- 
nili i njeno je lice imalo izgled anđela koji silazi s neba, 

okružen vječnim sjajem. U ekstazi bijaše uvijek lijepa, 
makar je pod konac života mnogo omršavila, te izgubila 
prijašnju ljepotu i svježinu. 


Imala je sve vrste ekstaza: nesavršene, savršene te 
izvanredne (obično četvrtkom i petkom). Kada su se od- 
nosile na Isusove boli, onda je i tjelesno sudjelovala. 

Zahvaljujući obitelji koja ju je posvojila, zapisano 
je stopedeset sadržaja, riječ po riječ, iz tih ekstaza. Bilo 
je to moguće, jer je ona u tom stanju obično glasno govo- 
rila što je gledala, doživljavala i razgovarala s nebeskim 
stanovnicima. 

Sadržaji su različiti. Uzvišene misli, nauka teološki 
sigurna, oblik božanski veličanstven i sladak. Sadržaj je 
pojedinih zanosa čas pohvalan himan nekoj Božjoj sa- 
vršenosti, čas pjesma nebeskom Zaručniku, čas ljupka 
borba da postigne od Njegova milosrđa obraćenje nekog 
grešnika. Većinom se radi o Muci ili o želji da bude što 
sličnija raspetom Isusu. 

Evo nekoliko odlomaka iz jedne ekstaze što je ona 
sama zapisala, po zapovijedi duhovnog vođe: 

»Isuse, srce se moje otkinulo od zemlje i počiva u 
Tebi, a moja duša, preopterećena neprestanim tvojim 
naklonostima, uzdiše i guši se. Budući da ne može uzvra- 
titi herojskim djelima, troši se u mislima, te izljevima 
ljubavi... 

Okrenem se svojim dragim anđelima koji su svjedo- 
ci svih Božjih divota. — Recite, — povičem, — nije li 
sve ove divote proizvela jedna bezgranična moć, nadah- 
nuta ljubavlju! 

Zatim upitam Isusa što je učinio s mojim srcem, jer 
više ne mogu njim vladati. Ono želi uvijek i uvijek ić 
k Njemu, a ja ga ne mogu zapriječiti. Nije više moje; 
čitavo pripada Isusu. On mi je svojim slatkim i prodirnim 
glasom odgovorio: »To je zbog toga što sam te pobijedio.« 
»Ah, da, sretna sam što sam pobijeđena tolikom dobro- 
tom, tolikom ljubavlju. Živio Isusl« 


Međutim, najnježniji se izljevi ove serafske duše od- 
nose na Isusovu Muku: 

»Tko te je ubio, Isuse? Ljubav! Ah, ti čavli, taj križ, 
ta krv! To su djela ljubavi... Učini, moj Gospodine Isuse, 
da osjetim tvoju gorčinu, kada Ti se moje usne približe 
da Te poljubim, i da osjetim bičeve što su Te udarali, 

se moja ramena naslone na tvoja. Kada se tvoje 
Tijelo preda mojem, u Euharistiji, udijeli mi dio svog 
trpljenja. Kada moja glava dotakne tvoju, neka osjećam 
ubode tvog trnja. Kada se moje srce približi tvojem, 
ražari ga svojm ognjem... 

Što ću ti darovati za sve tvoje darove, što si me lju- 
bio i učinio sretnom? Što možeš očekivati od prosta 
stvora? Dat ću ti sve što imam od Tebe!« 

Zanimljivo je što se njen izveštaj potpuno podudara 
s onim koga je zapisala osoba koja je izvana prisustvovala 
i bilježila sadržaj ekstaze, po želji o. Đermana. 


* 


Đemine ekstaze svojom uzvišenošću i toplinom mo- 
gu se upoređivati s onima od Magdalene Pazzi i drugih 
svetaca. No, po svojoj naivnoj jednostavnosti jedinstvene 
su u povijesti svetosti. Pokazuju na koju visinu može 
Božja milost uzdići dijete i koliko se Božjem Veličanstvu 
dopada nevinost u bezazlenim dušama! 

Ona je u svojim zanosima i ushitima više puta bila 
uzdignuta od zemlje. Bog dušu u takvom stanju privuče 
tolikom silovitošću da tijelo izgubi svoju težinu. 

Đema je slušala tajanstvene riječi, imala viđenja i 
ukazanja. Viđenja se javljaju i izvan ekstaze. Gotovo je 
neprestano gledala svog Anđela, pa druge anđele, sv. 
Gabrijela od Žalosne Gospe, neke duše iz Čistilišta, Isusa, 
osobito kao Otkupitelja na križu... Evo još nekoliko, 
stvarno čarobnih, najprije o Majci Božjoj. 

Ona je žarko ljubila tu nebesku Kwraljicu anđela i 
nazivala je, slatkim povjerenjem, svojom »dragom Ma- 
mom«. Budući da je već u sedmoj godini ostala bez maj- 

ke, nije više htjela drugu osim Marije i bila joj je uvijek 
nježna kćerka. Njoj je, iza Isusa, pripadalo njeno srce. 

»Kako ljubim svoju Mamu«! govorila je. »Ona to 
zna; uostalom Isus mi je dade i reče neka je mnogo lju- 
bim. I koliko je uvijek bila dobra prema meni, ta nebes- 
ka Majka! Što bih postala bez Nje? Uvijek je dolazila 
da mi pomogne u duhovnim potrebama. Čuvala me u 
mnogim pogiblima, oslobađala iz ruku đavola, koji me 
neprestano mučio. Ona me ispričavala kod Isusa, kad sam 
ga uvrijedila, umirivala ga, kad sam ga razdražila zlim 
životom, učila me da ga upoznam, da ga ljubim i da mu 
se dopadnem time da budem dobra. Ah, draga moja Ma- 
ma, ljubit ću te uvijek, uvijek!« 

Marija nije ostajala bešćutna na takvu živu njež- 
nost i predavala bi se Đemi sva kao i ona Njoj. Osim 
bezbrojnih milosti što joj je postigla kod svog božanskog 
Sina, udostojila joj se ukazati vrlo često osjetnim nači- 
nom, obasuti je milovanjima u slatkim sastancima i pri- 
tisnuti na svoje majčinske grudi. 


Sama Đema pripovijeda: 

»Tko bi ikada mogao zamisliti, da će moja draga 
Mama doći te večeri i posjetiti me? To se ne bih nikada 
usudila pomisliti radi svog rđavog ponašanja, ali Ona 
je imala sućuti sa mnom. 

Osetih veliku nutarnju sabranost; zatim, kako se 
često događa, glava mi je otišla i nađoh se, čini mi se, 
sa Žalosnom Majkom. Kolika sreća u tim lijepim časo- 
vima! Kolike slasti u mom srcu? Neka razjasni tko može! 

Poslije mog prvog uzbuđenja, uzela me na svoja ko- 
ljena, pustila da mi glava počiva na Njenom ramenu i 
tu me držala nekoliko trenutaka. Srce moje, ispunjeno 
srećom, ništa više nije željelo. 

— Ljubiš li samo mene? — pitala je od vremena do 
vremena. — O, ne, — odgovorila sam — Više od Tebe 
ljubim nekog drugog. — A koga, — prihvati ona, hineći 
da ne razumije. — Nekog koji mi je uistinu drag, draži 
nego išta na svijetu. Ljubim ga toliko da bih odmah dala 
svu krv za nj; zbog njega ne marim više za život. — Ali 


95 


kaži mi tko je to, — ponovno zapita nestrpljivo. — Da si 
prekjučer navečer došla, Majko moja, našla bi ga kraj 
mene. On ne dolazi tako često. Ja, naprotiv, idem k nje- 
mu svaki dan i kad bih mogla išla bih još češće. A znaš 
li zašto draga Mama? Jer znadem da On, držeći se dale- 
ko od mene, hoće vidjeti da li sam sklona da ga zabora- 
vim. Ali, što se on više krije, veća je moja ljubav prema 
njemu. 

— Tko je dakle? — pitala je Marija. — Ne, neću 
ti reći, — prihvatim ja. — Gledaj, draga Mama, on ti 
je sličan svojom ljepotom; njegova kosa ima istu boju 
kao tvoja. — Tada me slatka Majka milujući upita po- 
novno: — Ali, kćeri moja, reci mi o kome govoriš? — Za- 
viknem, uistinu jako: — Zar ne razumiješ? Govorim 
o Isusu, o Isusu. — Ponovi još jače, — rekne mi nebeska 
Majka. Nakon toga, gledajući me slatkim smiješkom, 
pritegne žarko na svoje srce i doda: — Da, ljubi ga, lju- 
bi mnogo i samo njega. — Ne boj se ništa, — odgovorim, 
— nitko na svijetu osim Isusa neće nikad osjetiti moje 
privrženosti. — Iznova me stegne i poljubi u čelo. Za- 
tim se probudim i nađem na zemlji, sasvim blizu raspela.« 


* 


Drugi slučaj: 

»Bila samu postelji. Još nisam zaspala, kada mi se 
pričini da vidim divnu gospođu gdje se približava i na- 
ginje nadamnom da me zagrli. Odmah se ushitih, daleko 
od osjeta, još dalje od svijeta. Usprotivih se, moj oče, 
slijedeći vaše naloge, ali nebeska Majka — bila je Ona — 
gledala me smješeći se i govorila: ,Draga kćeri! 

Oprostite, što sam popustila suviše brzo. Predadoh se 
slatkoj Majci koja me uze u svoje ruke. Mislila sam da ću 
umrijeti, da umrijeti od preobilne sreće... Kakva milo- 
vanja!... Ona me toliko ljubi... Rekla je da je došla 
potražiti buket mojih kreposti. Vi razumijete? 

Pronašla je da sam vrlo siromašna i poticala me na 
krepost, osobito poniznost i poslušnost. Poslije nekoliko 
riječi koje nisam razumjela, doda: ,Kćeri moja, očisti i 
usavrši svoju dušu i to brzo." Tu ne znam što se dogodilo, 
ali ta riječ »brzo« snažno potrese moje srce na koje slat- 

ka Majka odmah stavi svoju lijepu ruku te nisam mogla 
govoriti. Otvorila sam oči i pitala pogledom. Ona odgo- 
vori: ,Reci svom ocu, da ću te brzo odvesti u Nebo, ako 
ne bude mislio na tebe' (da je stavi u samostan). Tada 
me zagrli i rekne: ,Ako ne misli na to, da, brzo, brže 
nego misli, bit ćemo zajedno.'« 

Na nesreću, tako se i dogodilo. Nije prošla ni godina 
dana i protiv svakog očekivanja, taj je anđeo odletio 
sa zemlje. 


Jednom joj se prikaže nebeska Majka sa Isusom na 
rukama u obliku prekrasnog malenog djeteta. Stavi ga 
na koljena svoje drage kćeri, a ona ga privije uz svoje 
srce što je drhtalo od sreće, stane ga milovati i žarko 
cjelivati. Božansko djetešce jednako joj uzvraćaše. Pošto 
joj rekne nekoliko uzvišenih pouka, dade joj svoj blago- 
slov, vrati se u ruke svoje Majke i viđenje nestane. Slič- 
no se dogodilo otprilike triput. 

Četiri je puta vidjela Isusa sama kao maleno dijete. 
Evo jednog slučaja: 

»Jučer naveče, u sat straže, povukoh se u svoju 
sobu, a dijete Isus dođe da me traži. O, kako bijaše lije- 
po! Kada bi ga svi poznavali kako bi ga ljubili! Sjeo je na 
moja koljena, milovao me, ljubio i pitao da li ga ljubim. 
Zagrlih ga tako silno i posvjedočih mu svu svoju ljubav. 
Pitao me da li hoću biti sva njegova. Odviše uzbuđena 
radošću, nisam znala ništa odgovoriti nego sam ga sve 
više i više stezala.« 

Još jedan događaj: 

»Napokon sam počela govoriti s punim povjerenjem. 
Rekoh Isusu neka dade, oče, vama i ispovjedniku da ra- 
zumijete što se događa u mojoj duši i da me ne ostavlja 
više uznemirenu radi toga. 

Isus se smijao i rekao, ali sasvim tihim glasom i 
odlučnim tonom: ,Učinit ću to. Molila sam neka požuri, 
jer nemam strpljenja više čekati. On odgovori: — Lju- 

bio sam te više nego druge, iako si bila najgora! Istini- 
tost mog djelovanja u tvojoj duši, već je priznata od 
onog koga se to tiče, za drugog još nije došlo vrijeme, 
ali će doći. Rekoh ti ja, Isus. 

Tada je otišao, a ja sam opet sama... Pošaljite, oče, 
Isusa, jer daleko od Njega ne mogu živjeti!.. .« 


LJUBAV PREMA EUHARISTIJI 


Između ostalih pobožnosti Đema najviše voli ove tri: 
Pobožnost Isusu koji trpi, Majci Božjoj i njenim bolima, 
te Euharistiji. 

Prva joj raznježuje srce i potiče na žrtvu. Druga 
joj ulijeva hrabrost i djetinje pouzdanje. Treća je hrani 
i puni slatkom sitosti njenu dušu tako da na zemlji živi 
nebeskim životom. 

Prema Euharistiji imala je takvu nježnu ljubav i 
poštivanje da svima može biti divan uzor... Budući da 
je imala živu vjeru, čisto, ponizno i bezazleno srce, lako 
je prodirala u tajne i dubine tog Sakramenta. Kada bi 
netko samo napomenuo Isusa u Euharistiji, već bi Ga 
ona gledala vidljivog na oltaru, osjećala prisutnim u ci- 
boriju, te cijelim bićem drhtala od radosti pred tim slat- 
kim Veličanstvom. 

U jednoj ekstazi govori: »Dobro vidim, Gospodine, 
da si nam mjesto vremenitog i propadljivog dao pravo 
bogatstvo: euharistijsku hranu Riječi. Sto bih postala 
da ne iskazujem svetoj Hostiji svu svoju nježnost... 
O, da, razumijem, Gospodine, dao si mi raj već na zem- 
lji da zaslužim onaj na Nebu.« 

U svojim ekstazama naziva Euharistiju »rajskom 
Akademijom, gdje se uči ljubiti; škola je Pričest«, doda, 
objašnjavajući svoju misao; »Učitelj je Isus, a nauka 
njegovo tijelo i krv.« 

Dan i noć bila je u mislima pred Svetohraništem, 
i presretna kada je osobno mogla boraviti kraj svog sa- 
krivenog Gospodina. Išla je u crkvu dva puta dnevno 
da ne bude upadna. Jutrom, na Misu i Pričest, a naveče, 
na javno klanjanje — stari običaj u gradu Luka. 

Čim bi došla na sveto mjesto, okrenula bi se čedno 
prema Svetohraništu, uprla u njega žarke poglede i više 
ih nije odvraćala. Nepomično je klečala ne obazirući se na 
okolinu kao da je sama sa svojim Gospodinom. Držanje 
joj je bilo poput anđela koji se klanja, lice užareno, a suze 
joj lagano tekle niz lice... 


Takva bješe vanjština, a nutrina ko u užarena se- 
rafa: »Isuse, evo me kraj tebe. Osjetila sam da me tra- 
žiš i došla sam. Uživanje što ga daju zemaljska stvorenja 
sasvim je različito od onoga što se kuša u Tebi koji si 
Stvoritelj. 

Gledaj, Isuse, kada stvor želi neki predmet, umire 
od želje za njim. Kada se njegova želja ispuni, nije za- 
dovoljan ni ikad zasićen. Samo Ti daješ sitost, samo Ti či- 
niš čistima i neokaljanima one koji žive u Tebi i u kojima 
Ti stanuješ +... 

Zatim izražava svoju zahvalnost: »Jutros si pobijedio, 
Isuse. Pošto sam te primila, stala sam razmišljati o ve- 
likim borbama koje sam tvojom pomoći pobjednički iz- 
držala protiv đavla. Mnoge sam nabrojila. Tko zna, ko- 
liko bi se pokolebala moja vjera, ufanje i ljubav bez tvo- 
je pomoći? Moj bi razum potamnio, da ga nisi Ti, Vječno 
Sunce, rasvijetlilo svojim božanskim zrakama. Koliko bi 
moja ljubav oslabila da je nije krijepilo tvoje milovanje! 
Ali je došla tvoja vatra da je raspali. Sve to bijaše, priz- 
najem, djelo samo tvoje beskrajne ljubavi. I već radi 
toga, Gospodine, kakva bi morala biti moja zahvalnost!« 


Poslije takvih i sličnih izljeva Đema bi ostala kao 
iscrpljena i šutljiva. Neka je nebeska svjetlost silazila u 
njen duh i uzdizala ga na vrlo visoko promatranje. 

U tom joj uzvišenom stanju govori Isus i priznaje 
koliko mu je ugodan taj posjet kod njegova oltara, što 
mu daje zadovoljštinu za nezahvalnost većine ljudi, te 
za grešničke uvrede. Potiče je neka mu neprestano uzvra- 
ća ljubav za ljubav. Na takve je riječi ona gorjela i sve 

se više ražarivala: »Ti želiš ljubavi, Isuse, ali nema je 
više u srcu. Ah, htjela bih njome zapaliti sve stvorove 
u svemiru.« 

I da dokaže svoje osjećaje, dodaje naivno: 

»Predpostavimo, Gospodine, da si ti Đema a ja Isus; 
znaš li što bih učinila? Prestala bih biti Isus da to ti pos- 
taneš. O Bože, o Isuse, ti si vredniji od svega zemaljskog 
blaga. Kako bih se rado sjedinila s tvojim nebeskim du- 
hovima i istrošila pjevajući tebi pohvale! Kako bih rado 
neprestano boravila pred tobom! Ali što govorim, kada 
govorim o tebi! Govorim što mogu, nikako što moram. I, 
ako ne znam to govoriti, treba li da šutim? Ne, jer moj 
Isus mora biti ljubljen i štovan od svih... Da li si sada 
siguran da te ljubim više nego išta na nebu i na zemlji?« 

Često su u takvim poletima njene sile oslabile. Po- 
vikala bi: »Ah, ne, ne mogu više podnijeti misao da se 
Isus daje tako kušati zadnjem od svojih stvorova te da 
mu očituje u čuđesnoj širini svoje očinske ljubavi sav 
sjaj svog ljupkog srca.« I govoreći to, pala bi onesvješ- 
tena u ruke svoje pratilice, koja je znala, predvidjevši 
slične slučajeve, sve tako rasporediti da nitko u crkvi 
nije ništa primijećivao. 

Đema se veoma čudila što i druge pobožne duše nisu 
izgarale od ljubavi kao ona: »Ne znam«, govorila je, 
»kako toliki drugi što su blizu Isusu ne izgaraju. Ja bih, 
radni ostala samo četvrt sata, čini se, postala hrpa 
pepela.« 

U jednoj je ekstazi ljupko rekla Isusu: 

»Cuj, Isuse, pitanje što mi je postavio ispovjednik: 
— Što radiš Đema kada si pred Isusom? — Što da radim? 
Ako sam sa raspetim Isusom, trpim. Ako sam s Isusom- 
-Euharistijom, ljubim.« 


U pobožnosti Euharistiji bitna je sveta Pričest. U 
njoj se na zemlji ispunja tajna Isusove ljubavi i sjedi- 
njenja s Njim. 

Ne zaboravimo da je Đema primila svetu Pričest u 
devetoj godini i da bi bila umrla od žalosti da nisu ubr- 
zali dan njene Prve Pričesti. 

Pričešćivala se kadgod je mogla. Bila je kadra živjeti, 
dulje vremena, bez tjelesne hrane, ali ne i bez Euharistije. 

I stvarno je od 18. svibnja 1902. do konca lipnja bila 
bez ikakve hrane, a da joj sile nisu oslabile. Kazivala je 
svom duhovnom vođi da ne treba drugo do Pričesti i ma- 
lo vode. Ta se glad i žeđa za Euharistijom nisu utišavale 
dnevnim primanjem divne tajne; oni su rasli do muče- 
ništva njena srca. 

Ta je čežnja bila tako jaka i misao na sutrašnju 
Pričest tako snažna i slatka da bi joj srce stalo žestoko 
udarati i ne bi mogla spavati, te je više puta pala u za- 
nos ili se onesvijestila. Zato joj ispovjednik, radi zdrav- 
lja, zabrani da noću hotimice misli na slijedeću Pričest. 

Toliko bijaše prožeta veličinom Pričesti, da je sve 
ostalo nestajalo iz njena duha. Zbog toga se neobično 
ozbiljno pripravljala za nju i to opravdavala: »Radi se 
o spajanju dviju krajnosti: Boga koji je sve i stvora koji 
je ništa. Boga koji je svjetlost i stvora koji je tama. Boga 
koji je svetost i stvora koji je grijeh. Da li se ovdje mo- 
že dovoljno pripraviti?« 

Misleći na tako duboke protivnosti, Đema je blije- 
dila od užasa. Sa svoje se strane, da joj vjera nije nadah- 
njivala hrabrost, ne bi nikad približila božanskoj gozbi, a 
ipak je umirala od žeđe za njom. 

Neprestano se tužila da nije dosta kreposna i da joj 
Pričest ne daje tolike milosti kolike drugima. Crvenjela 
se i drhtala na misao kako će ona, nečista, primiti samu 
Cistoću. Ali, po njenim riječima, Isus je dobar i ljubi je 
takvu... i daje se osjetiti vrlo jako u njenu srcu za sret- 
nih časova sv. Pričesti, s mirom i slatkoćom... 

»Uvijek više vrijedi Isusa primati nego gledati«, 
ponavljala je u ekstazi, a to joj reče sam Isus. 


U Pričesti je živo osjećala ne samo Isusovu prisut- 
nost nego i druge čudesne učinke. Često je u ustima 
imala osjećaj slatkoće i mirisa, i to je silazilo u njene 
grudi. Na blagdan Svijećnice osjeti kao su joj usta puna 
krvi i da joj ona čini veliko dobro. Imala je više puta taj 

osjećaj..., i umirala od sreće. »Isus je rastapa« ona se 
»troši od ljubavi«. 

Njezina zahvala za svetu Pričest bila je isto takva 
kao i priprava. Trajala je cijeli dan. 

Ove su žarke Pričesti bile ugodne ne samo Isusu 
nego i nebeskoj Majci. I da joj pokaže svoje zadovoljstvo, 
te da je još više osokoli, prati je sama katkada na svetu 
gozbu s anđelima. 

Na tako neočekivano viđenje Đema pada u zanos i 
drhti od radosti pred nogama svoje slatke Majke. 

»Kako je lijepa«, pisala je, »sveta Pričest, uz prat- 
nju rajske Majke! Jučer, 8. svibnja, pričestih se prvi put 
uz njenu prisutnost. Znate li, oče moj, što su izgovarali 
svi zanosi mojeg srca u taj čas? Jedino ove riječi: Majko 
moja, draga Majko moja!« 

Nekoliko puta primila je svetu Pričest iz ruku samog 
Isusa, kad se našla u takvim okolnostima da nikako nije 
mogla poći u crkvu, a silno je željela pričestiti se. Evo 
što pripovijeda svjedok koji je svojim očima gledao: 

»U petak ujutru, kada je naša Đema prvi put pro- 
življavala Isusovo bičevanje, kako bijaše sva pokrivena 
strašnim ranama, nisam joj dozvolio da se digne. Siro- 
mašno dijete posluša i odmah započne svoju pripravu za 
duhovnu pričest, tolikom sabranošću i žarom, kao da će 
stvarno primiti posvećenu Hostiju. Uskoro zapadne u eks- 
tazu; zatim sam vidio kako joj se vraćaju osjeti te skla- 
pa ruke. Iznenada njene oči zasvjetle a lice se užari... 
Ispruži jezik, povuče ga malo kasnije i ponovno pade u 
zanos, da se uobičajenim načinom zahvali. 

Isti se prizor ponovio slijedećeg petka, a možda i još 
koji put... Ona mi bezazleno povjeri da joj je sam 
Isus, a ne anđeo, donio pričest.« 


* 


Kada je ležala teško bolesna, strašno je trpjela što 
ne može na pričest. Tada je molila i zaklinjala Gospodina 
neka joj šalje sto put teže fizičke boli, samo neka je ne 
ostavi bez životnog kruha. Dodavala je, da dobije milost: 
»Tako strastvenoj ljubavi kao što si Ti, Gospodine, ne 

treba tolike moibe. Ona uslišava na prvo traženje. Reci, 
dakle, da, i ja dolazim.« 

Najčešće je nebeski Zaručnik pristajao, i Đema, cr- 
peći sile u svojoj velikoj vjeri, mogla se dići, iako je 
živa prije nekoliko trenutaka pokazivala četrdeset stup- 
njeva groznice. Kada bi Gospodin odredio drukčije, po- 
nizno se pokorila i zadovoljila duhovnom pričešću, koja 
bijaše praćena neizrecivim božanskim saopćivanjima. Ona 
su redovito nadoknađivala osjetno primanje svete Hostije 

Videći njenu žarku želju za pričešću ispovjednik je 
rekao članovima obitelji, gdje je stanovala: »Učinite ne- 
moguće , iako je bolesna, vodite je u crkvu, jer kako će 
podnijeti, siromašna mala, da živi bez pričesti?« 


* 


Zahvaljivanje je iza pričesti počinjala u crkvi i nas- 
tavljala cijeli dan, radeći u kućanstvu. Njezino se srce 
prelijevalo na sladak spomen pričesti i osjećalo nepres- 
tanu potrebu da se širi. Tijelo, nesposobno da se odupre 
živahnosti osjećaja, često je gubilo porabu sjetila. 

To je razjašnjenje brojnih ekstaza mlade djevojke 
od izlaska iz crkve do večeri. 

Željela je Isusa zauvijek ukopati u svom srcu. Htjela 
je od Njega naučiti »do koje točke i mjere mora stići 
njena ljubav da zahvali tolikom sniženju«. Osjećajući 
svoju nemoć izlijeva se u žarke usklike: »Bože moj, Isuse 
moj, Oče moj, moja slatkoćo, utjeho svakog stvorenja! 
Ljubavi koja me podržavaš, ognju što uvijek goriš a da 
se nikada ne ugasiš!« 

Zatim pita Isusa »da li su Mu ugodni plamenovi 
koji je troše«... Misao na Isusa-Hostiju zaokupljala bi 
je cijeli dan, i u pismima i u govoru, iz preobilja srca... 


* 
Među mističkim kušnjama jedna je od najtežih du- 
hovna suhoća. Kao da se Gospodin izgubio, sakrio, povu- 


kao. Tražiti Isusa, a ne primiti od Njega nijedan pogled, 
zvati ga tjeskobno, a ne čuti nijedan zvuk njegova glasa, 


104 


to je za dušu, kojoj su svi osjećaji u Nebu, muka koju 
treba doživjeti, da se o njoj dobije pravi pojam. 

Za Đemu je Euharistija bila nebo. Isus-Hostija bio 
joj je sve. Njezina sreća! Od vremena do vremena Gospo- 
din bi joj uskratio opojne radosti na podnožju oltara ili 
kod pričesti. Iznenada se izgubio očima svoje ljubljene 
kćerke. Tada je ona uzdisala i pisala duhovnom vođi 
kako je tjskobna, napuštena i kako se sve promijenilo, 
a ona ne zna zašto. 

Jednom je dodala: »Ali ima dana veoma različitih. 
Evo već tri jutra što se Isus iza pričesti vlada kao da nije 
ni došao u moje srce. Šuti i pušta da umirem od želje.« 

No, ona bijaše jednako revna i aktivna. Gledala 
svojega Gospodina ili ne, čula njegove pozive ili ne, 
jednako je polazila u crkvu i uvijek ga tražila istim tjes- 
kobnim žarom, umirući od želje, što ju je, kako je govo- 
rila »trošila«. 


105 


ŽRTVA ZA DRUGE 


Gospodin je Đemi povjerio još jednu uzvišenu zada- 
ću: da s Njim spašava braću i sestre. 

Jednoga dana, kada se pričestila, upita je Isus da li 
ga ljubi. Budući da je ona to potvrdila, reče joj: »Ako 
me ljubiš, učinit ćeš sve što hoću od tebe.« I tada joj sta- 
ne opisivati nezahvalnost i zlobu ljudi; kako tvrdoglavo 
ustrajavaju u grijehu, ničega se ne odriču, te se prepuš- 
taju svim strastima. Žalosni, padaju u očaj, a ravno- 
dušnost svuda vlada. 

On daje svjetlo i život Crkvi, milosti po svećenici- 
ma..., daje ih pravednima i grešnima..., a oni ipak 
ustrajavaju u grijesima. »Nitko se više ne sjeća ni moga 
Srca ni moje ljubavi. Zaboravljen sam kao da nisam 
nikad ljubio, kao da nisam nikad trpio, kao da sam 
svima neznanac. Srce je moje puno žalosti. Neprestano 
sam osamljen u crkvama. Kada ih dođe veći broj, vode 
ih drugi razlozi, ne moja čast..., koliki me izdaju sve- 
togrdnim pričestima .. . .« 

I Gospodin bi nastavljao, ali bi ga ona zamolila da 
prestane, jer ne bi mogla više podnositi. 


Gospodinove nježne tužbe potakle su Đemu da se 
ično žrtvuje za duhovno dobro bližnjega, te za 
obraćenje grešnika. Otkrio joj je sve pojedinosti njena 
apostolata. Đema odmah izjavi kako je spremna da se 
sva žrtvuje i dade svoju krv za Isusovo Srce, s poseb- 
nom nakanom da ga grešnici prestanu vrijeđati. 
Nisu to bile samo riječi. Kakva je okrutna i teška 
mučenja trpjela! Koliko je dala krvi svojim posvećenim 

ranama, iz očiju, iz tajanstvenih uboda na svojoj glavi, 
e oda cijelog tijela, iz rana na rukama, nogama i na 

Širila je duhovno dobro u svojoj okolini koliko je 
mogla. Kamo sama nije dospjela, došle su njene molitve 
i suze. Otkako je duhovni vođa upoznao, pa do zadnjeg 
dana, radila je svim silama da se grešnici obrate. Poz- 
navala je tajnu kako ganuti Srce svog Isusa. Zato bi nje- 
ne zaklinjalačke suze, njeni žarki uzdasi, njeni vješto 
izvedeni dokazi uvijek postizavali uspjeh. Čuli su je kako 
u ekstazama moli neka joj Gospodin svaki dan pokloni 
jednog grešnika. »Isuse, ne napuštaj grešnike, misli na 
njih, želim da svi budu spašeni.« 

Kako je uvijek na nekog mislila, govorila bi Isusu, 
neka na nj posebno pazi, jer ona želi da s njom bude 
spašen. 

Često se obraćala nebeskoj Majci, jer je dobro poz- 
navala njenu moć kod Isusa. Jednog je dana vidjela u 
ekstazi kako je Marija tužna i riješena da se više ne bavi 
nekim grešnikom. Zato joj ovako stane govoriti: »Ah, što 
veliš danas, Majko? Napustiti jednu dušu! Ali zar to nije 
Isusova duša? Nije li Isus dao za nju svoju krv? Istina, 
zaboravila sam je ovih dana. Zar je zato hoćeš napustiti? 
Ne, ne, bez oklijevanja, idi umiriti Isusa.« 

Nebeskoj se Majci pothvat čini uzaludan, Đema nas- 
tavlja: 

»Ali Isus uvijek sluša svoju Majku. Kažeš da nećeš 
uspjeti? No, zašto si svemoćna!« 

I ona se čudi kako bi Isus mogao napustiti neku dušu, 
a smilovao se razbojniku. Marija želi da joj pokaže gri- 
jehe te osobe, ali ona neće gledati osim ako je spasi. 
»O draga moja Majko, kako mi govoriš danas, Ti, od- 
vjetnice grešnika? Zar si prestala biti Majka? Nemogu- 
će! Ishodi njegovo obraćanje da budem sretna!« 


Svog je duhovnog vođu nazvala »zlim ocem«, jer je 
htio odustat od obraćenja jednog grešnika. Moli ga neka 
hitno upozori tu osobu da se popravi, jer će je Isus »uniš- 

titi«. Želi da tu dušu pošalje k njoj. Da je prije došla 
ne bi se to dogodilo. 

Neka joj gospođa preporuči svog brata, velikog 
grešnika... Isus rekne Đemi, u ekstazi, da ne poznaje 
tog grešnika. Marija je samo šutjela i plakala, a sveti 
Gabrijel od Žalosne Gospe šutio. Tada je ona uvidjela 
kako je taj bio doista velik grešnik. Godinu dana neu- 
morno je molila, zaklinjala, žrtvovala se... Bio je spa- 
šen u zadnji tren. 

Ona je to doznala u isti čas i rekla: »Gospođin brat 
je spasen!« Kasnije se ustanovilo da je bilo baš tako. 

Gospodin je neke grešnike imenovao točno imenom, 
a većinu nije upoznala. Ponekad bi joj pokazao i njihove 
grijehe. 

Što se njhov broj većma množio, jače je željela da 
ih što više spasi. »Željela bih da se svi grešnici spase, 
jer ih je Isus sve otkupio svojom krvi.« 

Posljednji kojega je dugo nosila na leđima — tako se 
sama izražavala — bio je neki njoj nepoznat grešnik iz 
grada Luka. Svi su ga poznavali kao otvrdnula u zlu. 
Dugo je vremena zaklinjala Isusa i bez najmanje malo- 
dušnosti. Jednoj prijateljici rekne da će ga imati na ra- 
menima cijelu Korizmu, a onda će se osloboditi. Na ve- 
liki Četvrtak javi joj svećenik da je pomirio s Bogom 
velikog grešnika. To je onaj koga joj je preporučio. 

Dva dana kasnije Đema je poletjela u nebeske 
visine. 


* 


U zadnjoj bolesti, kada je već umirala, uspijeva spa- 
siti i obratiti neku ženu što se bavila nedostojnim za- 
natom. Ona joj je u bolesti iskazivala različite usluge. 
Drugi su je željeli otjerati, ali Đema nije dopustila. Od 
jedne je tetke češće dobivala novca. Sav je novac odmah 
davala toj ženi, za njene potrebe, da se ne mora baviti 
onim čime vrijeđa Gospodina. Činila je to tako dražes- 
nom milinom i toliko bila neumorna u poticajima da se 
žena raskajala, ispovijedila i posve popravila. 

Đavao je drhtao od bijesa gledajući revnost pobož- 
ne djevojke što mu otima najljepši plijen. Često joj se 
ukazivao s očima punim oplamiece paklene vatre i urli- 
kao prijetećim tonom: to se tebe osobno tiče, radi 
kako ti se sviđa, ali čuvaj se da išta radiš u korist greš- 
nika, ili ćeš mi platiti.« 

»Hoćeš li znati, Isuse«, govorila je u jednoj ekstazi, 
»ko mi je zabranio brinuti se za grešnike? Đavao! Ali 
naprotiv, misli na siromašne grešnike, Isuse. Nauči me 
mnogo raditi za njihovo spasenje.« 

Ako je neki grešnik bio njezin neprijatelj, tada je 
još življe molila za nj. Evo što su čuli, dok bijaše u za- 
nosu: 

»Isuse, po zapovijedi svog ispovjednika, preporučam 
ti svog najvećeg i najgoreg neprijatelja. Vodi ga, prati 
ga, a ako ga tvoja ruka treba kazniti, kazni radije mene. 
Napuni ga blagoslovima, Isuse. Ne napusti ga, utješi ga. 
Ostavi mene u bolima, ne njega... Učini mu mnogo dob- 
ra, dvaput više; ti me razumiješ, Isuse? Dvaput više no 
što je on meni htio učiniti zla. Da ti pokažem kako ga 
ljubim, sutra se pričešćujem za nj. On nama možda želi 
zlo, a mi njemu mnogo dobra.« 


* 


Đemina strast, čita se u spisima Procesa za progla- 
šenje blaženom i svetom i njena posebnost bila je obra- 
ćenje grešnika. Da je imala krila, proletjela bi svemirom, 
da svuda propovijeda Isusovu vjeru i Širi njegovo kra- 
ljevstvo, obraća pogane, krivovjerce i raskolnike, sve 
grešnike. 

Stalno je molila za širenje vjere, za svećenike, za 
svetog Oca. Misao na ljudske grijehe bio je trn, trajno 
zaboden u njeno srce što je iz nje izbijao krvave suze 
i krvav znoj. 

Kad bi čula tešku psovku, rana (stigma) njenog srca 
krvarila je obilnije ili bi se onesvijestila. Tako se ona pri- 
kazivala kao žrtva, da udalji kazne, izazvane uvredama 
Bogu te da spasi grešnike. 

Jednako je nastojala svima pomoći da bolje i brže 
idu putem savršenstva. Opominjala je redovnike, redov- 
nice, svećenike, poglavare i za njih molila. Nekada je i 
prijetila u ime Gospodina da ih popravi. 

Sva jednostavna, svima bi rekla svoje mišljenje, 
skromno i ponizno, bez ikakva prešućivanja. Ta sloboda 
nije vrijeđala nikoga, jer je proizilazila iz dubine anđeo- 
ske nevinosti, a ta je očaravala svako oko. 

I svog je duhovnog vođu upozorila, neka prije moli, 
a onda piše njoj, ne samo onako na sreću. Sve je to či- 
nila iz čiste revnosti za Božju slavu. Bavljenje tuđim 
poslovima zadavalo joj je veliku muku. 

Gospodin je nekoliko puta šalje kao svog poslanika 
i uglednijim osobama. Ona polazi ne oklijevajući, dobiv- 
ši dozvolu svog ispovjednika. Tako je morala ići pogla- 
varici jednog samostana i upozoriti je neka napusti neke 
svoje planove, posluša Isusova nadahnuća i slijedi na- 
loge viših poglavara, inače— čeka je kazna... 

Gospodin joj udjeli različite izvanredne darove da 
pomogne dušama. Čim je srela neku osobu, znala je kakva 
je njena nutrina i da li je draga Gospodinu ili ne. Odmah 
je prepoznavala one što su bili u teškom grijehu. Više 
puta u njihovoj blizini osjeća živu odvratnost i, ako su 
dopuštale okolnosti, dotičnu osobu upozorava neka se 
popravi. 

I sam o. Đermano, u nekim težim slučajevima, traži 
od nje savjet. Jednom prilikom ona mu savjetuje, odgo- 
varajući na njegov upit, ,neka ne troši vrijeme na neku 
osobu, jer ta nema dobre nakane. Ah, ta duša, kako ružnu 
vidjeh je pred Bogom!" Kasnije se pokaže da je ta ocjena 
bila ispravna i on zahvali svetom djetetu što ga je pravo- 
vremeno prosvijetlila . .. 


Već je spomenuto da se ona tim darovima služila 
krajnje oprezno radi Gospodina i dobra duša. Znatiželj- 
nim osobama obično bi odgovorila: ,,Ne znam ništa, pi- 
tajte Isusa." 

Evo njenih riječi kako joj dolazi svjetlo o budućim ili 
sakrivenim stvarima; ,,Dragi oče, kažem samo vama: po- 
nekad, a da ne mislim ni na što, neka svjetlost zasja u 
mom duhu. Ja se tu ne zaustavljam, i, dan kasnije, opa- 
žam da je razvjetljenje došlo od Gospodina. To se događa 
često, ali se odvija u tišini i šutnji." 

Po mišljenju mistika, to je najčešći način kojim Bog 
govori svojim miljenicima. Nekima se činilo da Đema 
malo vjeruje tim objavama, jer bijaše ponizna. No, u du- 
bini njene duše nije postojala ni sjena sumnje i samo bi 
je njen duhovni otac mogao uvjeriti da je to neka tla- 
pnja. 


Spomenut ćemo još njene molitve, žrtve i veze s du- 
šama u Čistilištu. 

Općenito je stalno molila za njih neke molitve, a 
među njima i stoput ,,Pokoj vječni..." svaki dan, zatim 
činila pokore te prikazivala svoja tjelesna i duševna trp- 
ljenja. Učinila je za njih i herojski zavjet (da Gospodinu 
daruje za njih sve svoje zasluge). 

»Anđeo mi reče", piše ona, ,,da ću večeras nešto više 
trpjeti; za jednu dušu u Čistilištu." Po vlastitom prizna- 
nju, imala je strahovite boli u glavi i svaki je pokret iza- 
zivao užasne muke. 

Još jedan primjer između mnogo ostalih: 

Doznala je da je bolesna jedna sestra pasionistkinja 
u samostanu Korneto (Corneto). Bila je bolest na smrt. 
Ona zamoli Isusa neka toj duši dadne da na zemlji pre- 
trpi sve muke, te poslije smrti odmah uđe u Nebo. 

Gospodin je djelomice usliši. Sestra je na zemlji trp- 
jela još nekoliko mjeseci okrutne boli, zatim umre. Poslije 
smrti ukaže se Đemni, vrlo bolna izgleda, jer je u Čistilištu 
trpjela strašne muke, zbog nekih pogrešaka, i zamoli 
pomoć. 

Đema otkrije svojim ukućanima njenu smrt, njeno 
ime: Marija Tereza od Djeteta Isusa, i zamoli neka i oni 
pomognu. 


lll 


Od toga časa nije počivala. Bez prestanka je šesnaest 
dana molila, plakala, okrutno trpjela i ljupko se borila 
s Gospodinom. Oko pola dva, iza ponoći, vidjela je tu re- 
dovnicu kako sretna ide, u pratnji Isusovoj i svog anđela, 
u Nebo i nju pozdravlja mnogim zahvaljivanjem. 

Suze i pokora imaju veliku moć kod Gospodina! 

ODLIKOVANA SVETIMA RANAMA 


Đema je svim srcem težila da postane savršeno aslič- 
na Isusu. No kako se Sin Božji na ovom svijetu pojavio 
u obliku boli, da nas otkupi, te osvoji naša srca, ona želi 
znati samo za raspetog Isusa. Stoga često govori da je 
njen Ljubljeni njoj stručak smirne, i drugo ne želi. Neka 
ide na Tabor uživati tko hoće; ona ostaje na Kalvariji sa 
svojom dragom Žalosnom Majkom. 

Od najranije mladosti željela je slušati, bilo od svo- 
je majke, bilo od časnih sestara, o Isusovu trpljenju. Sva- 
ko je pripovijedanje duboko poniralo u njeno srce. 

Gospodin Isus ukazivao joj se više puta sav krvav i 
Da rana, da je potakne neka Ga više ljubi i trpi 
za Nj. 

Kada su je otpustili iz samostana Pohođenja, bila je 
vrlo tužna. Ali neki tajanstven glas snažno joj progovori 
u uho: ,,Budi hrabra, zaboravi stvorove, predaj se bez pri- 
držaja Isusu. Ljubi ga mnogo, ne protivi se njegovim na- 
mjerama i vidjet ćeš kojim ćeš putem vrlo brzo proći..." 

Tada je ona pred slikom Srca Isusova uzviknula Isu- 
su kako ga mnogo, mnogo želi ljubiti, ali ne zna kako. I 
sluša nadnaravan glas gdje govori: ,,Želiš li uvijek ljubiti 
Isusa? Ne prestaj ni jedan tren trpjeti za Nj. Križ je pri- 
jestolje onih koji uistinu ljube, križ je baština izabranih 
u ovom životu." 

Jednom, iza pričesti, sluša samog Isusa kako govori: 
,»,Hrabro, Đemo! Čekam te na Kalvariji, gori prema kojoj 
te već dugo upravljam." 

* 


I doista, mnoge kušnje u obiteljskom životu, strašne 
boli u dugim bolestima, duhovne vježbe kod sestara od 

Pohođenja što su trajale tri tjedna, izvanredno kajanje za 
grijehe, velika ispovijed puna suza, otpuštanje od sestara, 
napokon, mnoge izvanredne milosti iza čudesnog ozdrav- 
ljenja, sve je to pripravljalo Đemu da se tjesnije sjedini s 
Raspetim Isusom. 

Njena duša sjaji idealnom čistoćom. Isus je zove da se 
popne na Kalvariju. Ona upravo to želi. 

Uoči blagdana Presvetog Srca, 8. 6. 1899, javlja joj 
Isus da će joj te večeri biti udijeljen izvanredan dar. Ona 
brzo obavijesti ispovjednika i zamoli još jedno odrešenje 
svojih pogrešaka. Tada se puna svetih misli, obuzeta ne- 
uobičajenim mirom i radošću, vrati kući. 

»Naveče", pripovijeda ona, ,obuze me brže i ranije 
nego obično veoma živo kajanje za grijehe, kakvo još ni- 
sam osjetila, te sam mislila da ću umrijeti. Nešto kasnije, 
sve su sile moje duše ušle u neku tajanstvenu sabranost: 
razum je vidio samo moje grijehe i užas zbog uvreda Bo- 
gu. Pamćenje ih je sve spominjalo, a jednako i mučenja 
što ih je Isus podnio za moje spasenje. Volja ih je mr- 
zila, obećavajući kako će sve pretrpjeti samo da ih okaje. 
Valovi čuvstava gurali su se u mom srcu: čuvstva boli, 
ljubavi, straha, nade, hrabrosti. 

Poslije ove nutarnje sabranosti uskoro izgubih svi- 
jest i nađoh se u prisutnosti svoje nebeske Majke. S nje- 
ne desne nalazio se moj Anđeo koji mi odmah zapovijedi 
izmoliti čin pokajanja. Cim završih, moja mi Majka upravi 
ove riječi: 

— Sin moj Isus želi ti dati jednu milost; hoćeš li je 
znati cijeniti? 

oja bijeda nije znala ništa odgovoriti. Marija na- 
stavi: 

— Bit ću ti majka; hoćeš li se pokazati kao prava 
kći? — Tada raširi svoj plašt i pokrije me njime. Isti tren 
pojavi se Isus. Njegove su rane bile otvorene, ali nisu 
krvarile. Iz njih je izbijao žarki plamen. 

U tren oka ti su plamenovi dotakli moje ruke, moje 
noge i moje srce. Osjetih da umirem i već sam padala, 
kad me moja Majka podupre, držeći me neprestano pod 
svojim plaštom. 

Ostala sam više sati u tom položaju. Zatim me Ona 
poljubi u čelo i sve iščezne. Nađoh se kako klečim u svo- 
joj sobi. 

Imala sam jake boli u rukama, nogama i srcu. Opa- 
zih, dok sam se dizala, kako iz njih teče krv. Zavila sam 
što sam bolje mogla bolne djelove i potpomognuta od 
svog Anđela, legla sam u krevet." 


Tako urešena svetim ranama, Đema stupa u red du- 
ša kao što je sveti Franjo Asiški, Katarina Sijenska, Ve- 
ronika Julijani i druge nadarene tim darom. Kao što je 
sveti Franjo bio vrlo zbunjen kađa je primio rane na Al- 
verni i nastojao svim silama sakriti ih ljudskim pogle- 
dima, tako se i ona mučila cijelu noć mišlju kako će ići 
u crkvu i kako se sakriti pred domaćima. 

Kada je ujutro ustala, osjećala je strašne boli u no- 
gama, misleći da će svaki čas umrijeti. Navukla je na ru- 
ke rukavice i teškom mukom pošla u crkvu. Kada se vra- 
ćala kući, bila je dvostruko smetenija, jer nije znala kako 
sakriti čudnovat događaj. 

Osim toga, bila je uvjerena da sve zavjetovane za- 
ručnice Isusove primaju te znakove. Zato je išla pitati jed- 
nu, pa drugu, vrlo stidljivo i bezazleno, da li su primile 
bilo kada rane takva i takva oblika. Nije primila nijedan 
potvrdan odgovor. Ili nisu razumjele razlog njenih uzbu- 
đenih pitanja, ili su se smijale njenoj bezazlenosti. 

Međutim, krv je neprestano tekla pod rukavicama. 
Ona odluči otkriti to jednoj svojoj tetki. Dođe pred nju, 
ispruži i otkrije ruke, govoreći neka pogleda šta joj je 
učinio Isus. Na te riječi i na pogled dubokih krvavih oti- 
saka, dobra se gospođa zapanjila. Bila je daleko od toga, 
kako je kasnije pripovijedala, da shvati tu čudnu tajnu, 

Malo je kasnije išla s drugom tetkom u posjet svom 
bratu Gvidi koji je postao apotekar u San Giuliamu kraj 
Pize. Kako kod ručka nije skidala rukavica, Gvido uzvik- 
ne: — Kakva elegancija! Ti jedeš u rukavicama! 

— Učini mi veselje, — odvrati Đema, — i dopusti da 
ih nosim kao u Luki. 

— Pusti je, prekine ga njegova žena. 

No, ona je poslije ručka slijedila Đemu u sobu i pred- 
ložila da će joj oprati ruke u rižinoj vodi. Zatim joj silom 
i bez čekanja odgovora istrgne rukavice. 

Začuđena, opazi rane na svakom dlanu. Živo uzbuđe- 
na potrči tetki i reče: — Teto, teto, Đema ima rane na 
rukama, kao naš Gospodin! Da li vi to znate? 

— Ne, ona u Luki uvijek nosi rukavice, s njima radi, 
jede i nikada ih ne ostavlja. 


Kako su izgledale Đemine rane? Evo kratkog opisa: 
»Kada bi ušla u zanos, pojavila bi se nasuprot dlana cr- 
vena mrlja. Postepeno se potkožno otvarao u živom mesu 
prorez, s druge strane, nepravilno okrugao i duguljast. Na- 
pokon bi se koža razderala i otvorila bi se živa rana, deset 
milimetara široka i dvadeset duga na dlanu, a samo dva 
milimetra široka na poleđini ruke. Rana je prolazila skroz 
i krvarila... 

Na dlanovima se pojavilo nešto kao zgrušana krv, 
ali je brzo postalo mesnato i tvrdo. Ta je izraslina po- 
primila oblik čavlove glave čiji su rubovi bili uzdignuti. 
Promjer dva i po centimetra. Od strašnih boli ruke su se 
grčevito stezale... 

Rane su na nogama bile veće i okružene blijedom bo- 
jom. Promjer je rana odozgo bio veći nego odozdo. To je 

o, ako su Isusove noge bile pribijene samo jednim 
čavlom i to desna iznad lijeve. 

Ponekad te rane nisu nastajale polagano, u roku od 
pet šest minuta, nego su se otvarale trenutno, izvana, kao 
da ih je netko naglo probio nevidljivim čavlom. Tada bi- 
jaše strašno gledati dragu mučenicu, tako iznenada uda- 
renu, kako drhti od boli u svim mišicama svojih ruku, no- 
gu i čitava tijela. 

Ranu na boku vidjelo je malo svjedoka, jer se nisu 
usuđivali iz radoznalosti otkrivati djevičansko tijelo. Ali, 
sudeći po oštrini trpljenja, morala je prodirati u srce. Ka- 
da Gospodin čini iz nekog sliku, živu i savršenu, raspeta 
Isusa, onda je ta slika potpuna. 

Ta je rana imala oblik mladog mjeseca, sa gore okre- 
nutim krajevima. Njena je duljina u ravnoj liniji iznosila 
šest centimetara, širina tri milimetra. Savijena je linija 
imala oblik luka iste veličine. Rana je nastojala čas naglo 
i izvana kao udarcem koplja, čas malo po malo i iznutra. 
Krv je odatle obilno tekla. Ponizna je djevojka nastojala 
da to sakrije kako je najbolje znala. Stavljala je na prsa 
višestruko platno, često ga mijenjala i potajno prala..." 


Krv nije uvijek tekla. Katkada se rana osušila i či- 
nilo se da će zarasti. Ali na prvu navalu tajanstvene vat- 
re što je tinjala u njenoj nutrini, rana se upalila iznova i 
krv je isticala u velikoj količini. 

Ona to opisuje ovako: ,,Isus se dao osjetiti veoma jako 
u mojoj duši, i tada srce moje nije više izdržalo; rana se 
na boku otvorila i krv je počela teći". 

Krv bijaše živa, lijepe boje, jednaka onoj što teče iz 
svježe rane. Tekla je u isto vrijeme iz svih rana u roku 
dvadeset sati, koliko su otprilike te rane (stigme) trajale. 
To se događalo dvije godine, svake sedmice, određeni dan 
i sat. 

Nastajale su četvrtkom u osam navečer, a prestajale 
petkom u tri poslije podne. Nikada se nisu javljale u dru- 
go vrijeme, osim u jednom slučaju, da se uvjeri viši po- 
glavar Pasionista. Ta je pojava prestala nakon dvije go- 
dine, na izričitu zapovijed njenih duhovnih poglavara. 

Čim bi prestala ekstaza, krv nije više tekla, razdera- 
no se tkivo malo pomalo sastavljalo. 

Slijedeći dan ili najkasnije u nedelju, ni traga nije 
bilo dubokim ranama, jer su bile pokrivene novom kožom, 
jednakoj ostaloj. Ostala bi samo jedna bjeličasta mrlja što 
je označavala mjesto gdje su bile rane i gdje će se opet 
pojaviti. Taj je znak ostao i onda kada su se rane konač- 
no prestale pojavljivati i mogao se lijepo promatrati na 
nogama, kad već bijaše mrtva. 


Jednog dana, kad je Đema prisustvovala završetku 
misija što su ih držali oci pasionisti, živo osjeti Isusa u 

srcu. On je upita, da li joj se sviđa odijelo što ga oni nose 
i da li bi i ona željela nositi takvo odijelo. Zatim doda: ,,Ti 
ćeš biti kćerka moje Muke i odabrana kći. Jedan od tih 
biti će tvoj otac. Idi i otkrij sve!" 

Ona dotada nije još ništa bila otkrila ispovjedniku. Na 
Isusovu želju ode te u ispovijedi sve otkrije ocu Gajetanu. 
Ovaj, zadivljen takvom krepošću i bezazlenošću, potakne 
je na poniznost i zahvalnost Gospodinu te joj obeća reći 
svoje mišljenje drugi put. Došav drugi put, on njenom 
dozvolom sve otkrije njenom redovitom ispovjedniku, 
monsinjoru Volpi. Malo kasnije dođe i ona te sve potvrdi. 
Ispovjednik se nije mogao odlučiti ni na kakav sud. Ko- 
načno su uglavili da je povjere posebnom duhovnom vođi 
iz njihovog Reda. 

Taj isti otac, jer joj bijaše nemoguće živjeti u rasutoj 
obitelji, preda Đemu jednoj izvrsnoj katoličkoj kući u ko- 
joj je živio vitez Matteo Giannini sa ženom i dvanaes- 
tero djece. S njima je stanovala i njegova sestra gospođa 
Cecilija. Baš toj gospođi bi povjerena Đema. Bila je to 
vrlo pobožna dama koja je činila mnogo dobrih djela. Oci 
pasionisti uvijek su odsjedali u njihovoj kući. 

Kada se u to vrijeme monsinjor Volpi htio uvjeriti o 
istinitosti stigmata (rana), dovede jednom prilikom liječ- 
nika. Đema je to unaprijed znala i obavijestila ga neka 
dođe sam, jer Isus ne želi da dođe doktor. Ispovjednik nije 
slušao i kada je liječnik, vidjevši rane, krpom prešao pre- 
ko njih, one su naprosto iščezle. Đema bijaše strašno po- 
nižena, ali iste večeri rane se ponovo jave i gospođa je 
Cecilija odmah odvede iz crkve monsinjoru neka se uv- 
jeri. No, on ne pokaza čuđenje, da ne pobudi u njoj oho- 
bosti... To se dogodilo 8. 9. 1899. 


Đema je više puta proživljavala i krvavo znojenje. Iz 
cijelog je njenog tijela izbijao znoj i krv. To se dešavalo 
dok je promatrala Isusovu smrtnu muku u Getsemaniju ili 
kad bi čula neku strašnu psovku. 

Jednom je, za dokaz istinitosti stigmatizacije, provin- 
cijal pasionista o. Petar-Pavao poželio u sebi da vidi kod 
nje dva znaka: krvavo znojenje i rane. To se dogodilo u 

kući Gianini. Prvo je doživio poslije podne, a drugo na- 
večer. Đema je to znala, te je iza prvog znaka rekla gos- 
pođi Ceciliji kako će i drugi biti dat. 

Razumije se da je mnogopoštovani bio izvanredno iz- 
nenađen kada mu gospođa to priopći, jer nikome ni ri- 
ječi nije rekao o tome. Uvjerivši se o potpunoj istinitosti 
tih pojava božanskog porijekla kod Đeme, dao je pismenu 
izjavu monsinjoru Volpiju. 


Spomenimo ukratko i ostale znakove Isusove Muke 
što su se pojavljivali na Đeminom tijelu. 

Bičevanje. Istovremeno, uz spomenuto, pojavile bi se 
i krvave brazde po tijelu. Nastajale su od bičeva i šiba. 
Znakovi su se pojavljivali po rukama, nogama i ostalim 
djelovima tijela. Najprije samo masnice, zatim bi pukla 
koža, onda su nastajale brazde i duboke rane do kosti, na- 
pokon bijaše sva rascijepana; pravo bičevanje; krv je te- 
kla, haljine se lijepile. I ovi su znakovi istovremeno ne- 
stajali s ostalima. 

Primila je i trnovu krunu. Prvi put je sam Isus na- 
takne na njenu glavu, skinuvši je sa svoje. Boli su bile 
užasne. I to se događalo u ekstazi. Sva je glava bila iz- 
bodena strašnim ubodima. Krv je tekla iz rana, očiju, uši- 
ju, sljepočnica. Ona je u tim bolima bila sretna, jer je 
trpjela uz Isusa... 

Kada je Isus drugi dan skinuo trnovu krunu s njene 
glave i stavio na svoju, sve su boli smjesta prestale i ona 
se osjećala bolje nego prije zanosa. Gotovo se uvijek tako 
dešavalo. 

Imala je ranu i na lijevom ramenu na kojimu je Go- 
spodin Isus nosio križ. Vrlo široka, duboka i stalno krvava, 
zadavala joj je teške boli i silila je da hoda nagnuta na tu 
stranu. Jednako je nestajala petkom uvečer, kao i ostale. 


Sve ove vanjske pojave na tijelu, prestale su koncem 
veljače 1901. 


119 


Otac Đermano, njen duhovni vođa, zatraži od nje da 
moli Isusa, da prekine s tim vanjskim pojavama, jer su 
pravile veliku uzbunu u bližoj okolini. Isus je taj puta us- 
liši i sve je izvanjsko uglavnom prestalo, 

Boli, međutim, nisu prestale. Postale su žešće i živ- 
lje. Istjecanje krvi bilo je za nju olakšanje, a sada je i to 
izgubila. Gospodin joj ipak pomogne time što je mogla iz- 
bacivati krv na usta, kad bi njeno srce uslijed silna udara- 
nja i napora provalilo neku žilu. 

Iako su nestale krvave rane, nisu prestale druge boli 
iz muke; iščašenje Isusovih zglobova za vrijeme mučenja, 
dok su Ga razapinjali; zatim strašno istezanje udova pri- 
bijanih na križ; iznemoglost svih organa svetog tijela kroz 
tri sata okrutne smrtne borbe; goruća žeđa... Ništa joj 
nije nedostajalo da bude savršena slika raspetog Isusa. 

Dok je iznutra trpjela, disanje bijaše naporno, oči 
šuplje, usne bezbojne, boja mrtvačka. Tako je opisuju oni 
koji su je gledali za vrijeme ekstaze. 


U jednom zanosu reče joj Isus: ,Kćeri moja, u Nebu 
ih ima vrlo malo tvoje dobi koji su sudjelovali u svim 
bolima moje Muke." 

»Isus mi je rekao", veli ona, ,,da će iskušati iskre- 
nost moje ljubavi, te da li sam uistinu predala čitavo svoje 
biće. Zatim, da će znati na čemu je kada moje srce bude 
izgledalo kao kamen i kada upadnem u suhoću, žalost i na- 
pasti; kada se moja sjetila pobune kao izgladnjele živo- 
tinje; kada budem osjećala sklonost samo zlu, kada moj 
duh bude opsjedan zemaljskim užicima, kad pamćenje 
bude neumorno prikazivalo sve ono što neću, sve što se 
protivi Bogu; kada mi bude odvratno sve što je nebesko, a 
moje srce bez ikakve utjehe." 

»Đavli će, po mojem dopuštenju", reče Isus, ,,nepre- 
stano nastojati srušiti tvoju hrabrost, buditi u tebi zloči- 
načke misli, neprestano te i iznova strašiti. Snalazit će te 
nepravde i uvrede, jer ti nitko neće vjerovati. Nećeš naći 
potpore ni s koje strane, pa ni kod poglavara, nego sa 
svih strana boli i veliku smetenost. Ono što te bude naj- 
više boljelo jest, što će nebo postati za tebe čelično. Ja ću 

ti izgledati sama strogost. Pokušavat ćeš razmatrati, ali 
ćeš osjećati samo nemoć. Tražit ćeš me, a nećeš me naći. 
Mislit ćeš da te tjeram, da se udaljujem od tebe. Htjet ćeš 
se sabrati, a bit ćeš stalno rastresena. Zvat ćeš u pomoć 
moju Majku, svece, ali nitko neće imati srca za tebe. Mi- 
slit ćeš da su te svi napustili. Sve će ti pobožnosti biti 
dosadne, bezosjećajne ... Obavljat ćeš ih samo iz navade 
i misliti da gubiš vrijeme. Vjerovat ćeš, ali kao da ne vje- 
ruješ. Ljubit ćeš kao da me ne ljubiš, jer se u to vrijeme 
neću dati osjetiti. Kao vrhunac, život će ti postati od- 
vratan, a plašit ćeš se smrti. Nećeš čak moći ni plakati, 
za utjehu." 

»Na koncu mi Isus reče", nastavlja ona, ,,da želi sa 
mnom postupati kako je s njim postupao nebeski Otac." 

Tako je uslišana njena molitva: ,,Isuse, učini me sli- 
čnom sebi! Daj da i ja trpim! Ti si Čovjek bolova i ja že- 
lim biti kći bolova..." 

To nutarnje mučeništvo često spominje u svojim pis- 
mima: ,,Ah, oče moj, neprestano sam u mukama. Trpim, 
ali ako je Isus zadovoljan i ja sam." 

Stoga se i na nju mogu izvrsno primijeniti riječi 
svetog Pavla da oni koji nose na sebi pravu sliku Božjeg 
Sina jesu predodređeni i izabrani. 


121 


JEDNOSTAVNOST, POSEBNA ZNAČAJKA 
NJENE SVETOSTI 


U svetosti postoji neki općeniti duh, bitan i zajednič- 
ki svim pravednima i poseban, vlastit svakom pojedinom. 
Prvi je u posjedovanju svih kreposti što ih je učio Isus, 
uzor svih predodređenih. Drugi, u istaknutom izvršavanju 
ove ili one vrline koja daje pečat, te originalanu fiziono- 
miju svima ostalim, tj. izvoran značaj, izgled svakom poje- 
dinom svecu. 

Đema je od najmlađih godina nastojala neumornim 
žarom postići sve kreposti i uspjela ih prisvojiti u tako 
visokom stupnju, da je teško reći koja ima prvo mjesto. 
Ipak ima jedna, i to je njena karakteristična krepost što 
je zračila iz nje, uljepšavala njene postupke te joj pri- 
vlačila sva srca: evanđeoska jednostavnost. 

Gospodin veoma cijeni one što hodaju u jednostav- 
nosti i bezazlenosti srca. Svijet malo drži do njih, prezire 
ih, te ismijava... Ali, ako ne postanete kao djeca, nećete 
ući u kraljevstvo nebesko. 

Pravi je smisao kršćanske jednostavnosti u tome što 
čini iz čovjeka krepošću ono što je dijete u ćudoređu po 
naravi. Odbija od njegove duše svaku zlobu i dvoličnost, 
a proniče je savršenom ispravnosti. 

Ta je krepost plod istine i poniznosti. 


Đema ima jednostavnost, bezazlenost u izvanred- 
nom stupnju, te u sasvim osobnom obliku. Imala je jed- 
nostavno i bistro oko, baš po Evanđelju, koje prima zra- 
ke vječne Istine i vodi sve duševne moći ispravnim ne- 
beskim stazama. Njezin duh, uvijek upravljen Bogu, ot- 
krivao je u Njemu pravu moralnu vrijednost stvari: nji- 

hovu dobrotu ili njihovu zlobu, njihovu korist ili njihovu 
škodljivost. Bio je kao veoma čist kristal u kome se moglo 
sve odražavati, a da nije ostavilo ni najmanjeg utiska, ni 
ikada pomutilo njegovu divnu providnost. Zato je ona uži- 
vala nepromjenjiv mir i vječnu vedrinu. 

Ova je ljupka krepost urezala svoj znak i na njenu 
vanjštinu, a da nije ulijevala neki štovalački strah, nego 
je privlačila i zanosila srca puneći ih osjećajima poštiva- 
nja i slatka povjerenja. Razgovarajući s njom, jedan je 
crkveni dostojanstvenik rekao: ,,Ne bi mi bilo nimalo te- 
ško ispovijediti sve grijehe pred tim djetetom, povjeriti 
joj najintimnije tajne svoje savjesti; tako mi veliko po- 
vjerenje ulijeva nevinost njene duše." 

Stoga je mnogo osoba što ih je očarala i osvojila ta 
anđeoska prostodušnost, dolazilo raspraviti s njom naj- 
tankoćutnije stvari svoje duše. Ona je čedno slušala, u 
malo riječi odgovarala, dodala prema potrebi neki savjet, 
te se povukla u sebe, da više ne misli na povjereno. Pla- 
šila se da ne naruši, makar i malo, jednostavnost svoje 
duše, unoseći strane ideje u nebeske misli kojima je ne- 
prestano težila. 


* 


Otac je Đermano više put pokušavao, iskušavajući je, 
navesti razgovor na ono što se nje nije ticalo, ali uzalud. 

Jednako nije bila sposobna u svojoj bezazlenosti o 
bližnjem misliti zlo, usprkos vanjštine i činjenica. 

Ni tašta slava nije mogla prodrijeti u njenu nevinu 
dušu. Vješt đavo ne uspijeva da je zaskoči kada joj iz za- 
sjede prikazuje njene zasluge i dobra svojstva. Pohvale, 
prezir i nepravde nisu je uznemirivale, kao ni djecu što u 
svojoj nevinosti i jednostavnosti ne prave iz toga pitanje 
koje inače muči tolike smrtnike. 

Jednog joj dana, u kući Giannini, neka strana osoba 
dobaci uvredljive riječi: ,,Sušičavka, gnjilež... kada ćeš 
umrijeti, kada ćeš prestati prljati ovu kuću?" Ona je slu- 
šala posve mirno i samo odgovorila: ,,Imate pravo, to je is- 
tina." 


123 


Njeno je srce pripadalo svima, ali u Bogu. Bila je 
zahvalna onima koji su je voljeli i onima što su je gle- 
dali zlim okom. Ni na što privezana, ništa nije željela, ni- 
šta tražila, ni radi čega nije se uznemirivala. Samo strah, 
da nije slučajno uvrijedila Gospodina, prisili je da otkrije 
svoje muke i vražja zlostavljanja duhovnom vođi, inače 
to nikad nitko ne bi doznao. 

Budući da nije ni o kome zlo mislila, još je manje 
govorila. Bila je veoma obzirna, kada je morala bilo koga 
opomenuti radi nepravilnog vladanja. ,,Oče, taj ne ide is- 
pravnim putem. Pišite mu neka se popravi", i točka. 

U razgovoru ili saopćivanju zalazi odmah u srž stvari, 
bez obzira na dostojanstvo osoba: »Monsinjore, budite 
dobri da čujete, danas mi se dogodilo to...« Ili: »Moj 
dragi Oče, živio Isus! Evo nešto zanimljivo.« 

Pošto je jednom napisala pismo, ne bi ga ponovno 
čitala. Stavila bi ga u kovertu, zalijepila i poslala. Ako 
nije imala čitav papir, poslužila se polovicom, ili prvim 
papirom koji je dohvatila. Jednom je poslala duhovnom 
vođi pismo bez marke, jer nije imala, te se usput ispri- 
čava neka oprosti, jer je siromašna, siromašna, nema ni 


Kako bijaše divno bezazlena, mislila je da su i os- 
tali ljudi takvi i da može svakome slobodno prići. Čula 
bi tada gorkih riječi i doživjela prezir, ali ona u tom 
gleda od Boga poslano poniženje, te ostaje mirna. 

Bila je izvanredno inteligentna i bistra, ali se vla- 
dala tako, jer je krepošću postala dijete iz ljubavi prema 
svom Gospodinu. 


Jednostavna u svom držanju, kretnjama, jednostav- 
na u odijelu, rublju — može se reći da ništa nije imala 
svoje. Nikada nije htjela ništa suvišno u svom odijevanju, 
ništa posebnog ni izvještačenog u svom izgledu. U crkvi 
bijaše nepomična kao kip i nikako nije odavala osjećaje 
svoje duše: nijedan uzdah, nikakvo držanje što bi bilo 
strano običnim pobožnim osobama. Suze bi odmah sak- 

rila... Iz nje i njenih kreposti svuda je izbijala i blistala 
evanđeoska jednostavnost kao sladak miris. 

Ova je bezazlenost i prostodušnost prati i na njenim 
tajanstvenim putovima, te u saobraćaju sa nadnaravnim 
svijetom. Poput djeteta razgovara s božanskim Veličan- 
stvom, od kojeg prima neizrecive tajne i ćuti neshvatlji- 
ve slatkoće. 

»Evo«, izjavljuje o. Đermano, »čudo koje me uvijek 
najviše iznenađivalo i ushićivalo u Đemi, evo najuverlji- 
viji dokaz koji me već od početka poticao da povoljno 
prosuđujem duh njene svetosti: ta prirodnost, spontanost, 
ta lakoća usred najuzvišenijih pojava nadnaravnog reda.« 

Uzvišene tajne vjere i mistike takve su naravi da se 
pred njima naša slabost amete. Pa i oni što imaju u nji- 
ma veliko iskustveno znanje, ne uspijevaju nikada pot- 
puno se na njih navići, stoga Božja saopćenja uvijek 
primaju s dubokim poštovanjem i strahom. Međutim, u 
Đeme nije bilo tako. Njena vjera nije više vjera, nego 
očevidnost. U najdubljim vjerskim tajnama, ona se osje- 
ća ugodno kao u svom naravnom području. Nije bio pot- 
reban nikakav napor da njen duh i srce blaženo urone 
u te velike istine. Bog, 1sus-Bogočovjek, Isus-Euharistija, 
nebeski anđeli, sveci..., svi su joj blizu. S njima srdač- 
no razgovara, pred njihovim se nogama ponižava, klanja, 
moli, plače..., kao da se pojavljuju nezastrti njenim 
pogledima... Tako je, ne samo u zanosima, ushitima i 
najživljim kontemplacijskim rasvjetljenjima, nego na ne- 
ki način, običajno čak u vrijeme duboke duhovne suhoće. 


Ocu Đermanu bijaše to ispočetka malo neobično, jer 
je mislio da ona sve jasno gleda. No, jednom prilikom, 
ona objasni svoja visoka rasvjetljenja na ovaj način: 

»Evo doista raj na zemlji, ali ipak težim za pravim 
Rajem, jer, gledajte, oče, ako ja ovdje dolje gledam svog 
Isusa, ne gledam ga potpuno. On se ne da promatrati 
čitav, iako ono što dopušta vidjeti nadilazi svu maštu. 
A ja želim da Ga gledam svega.« 

To je uistinu zaslužna vjera. Ostaje nedirnuta s ja- 
kom željom za budućim dobrima, iako ima sjaj velike 

očevidnosti i prisne familijarnosti. Ona se približava 
Bogu, koliko je dopušteno ljudskom stvoru, a da se ne 
osjeća zaslijepljena njegovim beskrajnim Veličanstvom. 
Govori Mu predano i povjerljivo poput malene kćerkice 
što sjeda na koljena svog oca, kao na svoje prirodno 
mjesto, te Mu tepa i priča naivne pričice. 

Evo mali izvadak iz njene ekstaze. 

»U petak, ukaže se Isus. Bio je taj put vrlo ozbiljan. 
Činilo se da plače i ja Mu velim: — O, što Ti je 
Isuse, zašto plačeš tako? Ne bi li bilo bolje da plačem 
ja koja toliko to želim? — Isus nije odgovarao, a ja se 
slatko i tiho udaljih i približih svojoj nebeskoj Mami i 
kažem joj: — Reci mi, Mama, što je Isusu da toliko plače, 
i što bih mogla učiniti da Ga utješim?« 

Dok se ona prepuštala takvom bezazlenom postupku, 
Gospodin bi joj otkrivao i davao visoke misli o tajnama 
svoje pravednosti, milosrđa u vođenju svijeta i o svojoj 
beskrajnoj ljubavi prema dušama. 


Vidljiva prisutnost njenog anđela čuvara bila je 
bezazlenoj djevojci jedna od najprirodnijih stvari. Raz- 
govara s njim kao s prijateljem, povjerava mu u nedo- 
gled različite zadatke sviju vrsta za nebeske i zemaljske 
stanovnike; istina, poniznim poštovanjem, ali punim 
srdačne familijarnosti. Ukoliko bi je u razgovoru s njim 
pozvali, ili bi hitno morala obaviti neki posao, smjesta 
bi odilazila, ostavljajući anđela da čeka, bez ikakva poz- 
drava i otrčala bi na svoju dužnost. Navečer, čim bi ušla 
u krevet, zamolila bi ga neka joj na čelu načini križ i 
neka bdije uz njeno uzglavlje. Tako osigurana i bez ijed- 
ne riječi više, okrenula bi se na drugu stranu i zaspala. 

Kada se jutrom dizala, ako je njen nebeski čuvar još 
bio nazočan, jedva ga je primjećivala, jer se žurila u cr- 
kvu da primi svog Ljubljenog, na koga je mislila gotovo 
cijelu noć. »Imam bolje dobro od tebe«, govorila je an- 
đelu, » idem k Isusu.« I otišla bi bez zadržavanja. Kada 
bi se anđeo čuvar neizrecivim čarom od nje opraštao, obi- 
čno bi odgovorila: »Zbogom, dragi Anđele, pozdravi mje- 
sto mene Isusa.« 

Poslije svojih ekstaza i tajanstvenih rana, čim bi 
došla svijesti, oprala bi se, navukla rukavice, vjerujući 
da nitko ništa nije vidio, te bi mirno i vedro pošla među 
članove obitelji. 

Iza dubokih mističkih razgovora s raspetim Gospo- 
dinom, trpljenja s Njim i promatranja velikih tajna Ot- 
kupljenja, jedva bi došla k sebi, odmah bijaše savršeno 
raspoložena voditi zabave najmlađe djece u kući. 

Naloge što ih je primala u zanosu, za sebe ili za dru- 
ge, da se nešto učini ili propusti, izvršavala bi odmah. 
»Isus je rekao ovo, ono, i zapovjedio mi da vam saopćim. 
Ako sam zlo razumjela, tražite da vam On sam bolje raz- 
jasni.« I nije više na to mislila. 

ZADNJA BOLEST I DRAGOCJENA SMRT 


Premda je Đema mnogo trpjela, gubila krv, bila mu- 
čena od đavla, odricala se hrane, podnosila duhovne mu- 
ke, ipak je sačuvala zdravlje i dobar izgled, sve do Du- 
hova 1902. Taj dan postane joj lice užarenije nego inače, 
sabranost veća, srce jače udara; primila je od Boga za- 
datak koji će dovršiti njen život. 

Gospodin traži od nje veliku zadovoljštinu: da umre 
na križu; razumije se — duhovnom ... »Treba mi«, reče 
joj u ekstazi, »treba mi golema pokora, osobito za gri- 
jehe i svetogrđa kojima me vrijeđaju službenici svetiš- 
ta... Da se ne obazirem na anđele, koji okružuju moje 
oltare, koliko bi ih uništio na mjestul« 

Kada je to čula i vidjela razdraženog Boga, njeno 
je srce drhtalo od bola i užasa. Lice joj je pokrilo smrtno 
blijedilo, a oči su se ispunile suzama. Kada je Gospodin 
zatim zapita da li prihvata to ispaštanje, ona poviče 
spontanim zanosom cijelog svog bića: »Kako, Isuse, da 
li primam? Ali odmah, Isuse; iskali na meni svoju srdžbu 
i proslavi se na tom bijednom stvoru.« 


Herojska ponuda bijaše prihvaćena i Đema ubrzo 
teško oboli. Želudac ne prima nikakve hrane. I na najma- 
nju količinu trpi okrutne boli, dok sve ne povrati. Kroz 
dva mjeseca sva je njena hrana par gutljaja vina... 

Nitko nije znao kakva je to bolest, niti razumio čud- 
novate pojave. Tada joj duhovni vođa naredi da zamoli 
Isusa neka joj vrati zdravlje. Ona to učini, ali samo radi 
poslušnosti, i smjesta ozdravi. Vrati joj se svježina, do- 

bar izgled, iako je već izgledala kao mrtvac. To potraje 
tri tjedna. 

9. rujna zlo se vratilo... Malo kasnije baca krv iz 
pluća. Da zlo bude veće, Gospodin joj oduzima slatkoću 
kontemplacije i sve mističke darove: zanose, vatru, sla- 
bosti od ljubavi i drugo. Sama se i zi ikakve utjehe 
trošila u čistoj boli kao žrtva 

Ocu Đermanu su javljali da je Dera teško bolesna; 
sami kostur prekriven kožom. Trpi strašne nutarnje boli 
i muke koje u čovjeku izazivaju drhtanje. 

On zaista dođe u Luku iste godine 1902. u listopadu. 
Đema se digla iz kreveta da ga pozdravi, ali je on odmah 
vrati natrag. Vidio je da će Gospodin ovaj put stvarno 
uzeti ovu nevinu žrtvu. Ona mu rekne da ide k Isusu, 
i to s velikim veseljem. On izrazi želju neka još ostane 
spasavati grešnike, ali ona odvrati da Isus hoće tako... 

Tada je, s najvećim mirom pričala o svojim zadnjim 
časovima, smrti... i zaželjela da se pazi da je iza smrti 
nitko ne dira. 

Navečer ponovi svoju generalnu ispovijed; otac je 
plakao, kada se ponovno uvjerio da ona nije nikada 
učinila ni malen grijeh punom pažnjom, te da će poći u 
nebo u krsnoj nevinosti. 

Kada joj svećenik ujutro donese svetu Pričest, bila je 
u zanosu i izgledala kao anđeo. Istom na poticaj oca 
Đermana usudio se približiti i pružiti joj Isusa. Ona se 
odmah osvijesti, primi Pričest, te opet zapadne u eksta- 
zu... Svima su tekle suze; prizor se nije mogao zabo- 
raviti. 


Otac je Đermano morao otputovati. Đema je rekla 
da će umrijeti od te bolesti, ali ne sada. Liječnici su us- 
tanovili plućnu sušicu, ali klica nisu našli... Nju su, iz 
opreza, preselili u susjednu kuću, u iznajmljeni stan. Ta- 
ko je drugi put, po svojim riječima, izgubila majku. Bilo 
je to 24. 1. 1903. Ona je i to prorekla. Ukućani je po- 
hađaju vrlo često, usprkos liječničkih zabrana. 

Đema je dosad sudjelovala u svim Isusovim bolima. 
Preostalo je još da Mu bude slična u smrtnoj borbi te 

u samoj smrti uz pratnju mora bolova. Budući da njeno 
slabo tijelo nije moglo najedanput to podnijeti, boli su 
dobrovoljne žrtve produljene na više mjeseci. 

Premda bijaše tako teško bolesna, vukla se uz po- 
moć pomajke svako jutro u crkvu da primi svetu Pričest. 
Ali i to brzo prestane. Budući da nije mogla uzimati 
nikakve hrane, osim par gutljaja kakve tekućine ili sred- 
stva za jačanje, opet je strašno oslabila. Bila je živi kos- 
tur. Trpjela je na svakom dijelu tijela i to bez predaha. 
Izgubi kroz neko vrijeme i vid, a glas joj tako oslabi da 
se jedva čuo. 


No, sve to bijaše malo prema podmuklim napastima 
đavla, koji je bijesno navaljivao punih sedam mjeseci. 
Činjenica je strašna i apsolutno sigurna, jer su je posvje- 
o sve osobe što su prisustvovale njenoj zadnjoj 

ti. 

Demonski je duh mučio njenu maštu i srce žalošću, 
tjeskobom, strahom i tjerao je u očaj. Prikazivao joj je 
njen život u najcrnjim bojama, plašio je kako je ona 
kriva za sve nesreće u roditeljskoj kući... Zatim, da je 
zalutala s puta svetosti, da je napuštena od Neba, da 
neće izbjeći osudu, da su njene kreposti i drugi božanski 
darovi varka i pretvaranje... 

To joj bijaše najstrašnije i počela se užasno bojati. 
Ali nije očajavala. Želeći pomoći sebi, uze pero i u toj 
duhovnoj zbrci ispiše cijelu povijest svog života, okriv- 
ljujući se da je zaslužila hiljadu paklova, da je paklenom 
zlobom varala svoje ispovjednike, duhovnog vođu i samu 
sebe. Priznavala se krivcem najgorih zločina... To bi 
poslano jednom svećeniku koji je došao, saslušao njenu 
ispovijed i odriješio je. Vratila se vedrina, ali bitka nije 
svršila. 

Đavao počinje napadati njenu čistoću. Misli, maš- 
tanja, pokreti..., zatim stvarne prikaze u različitim 
najbestidnijim oblicima ..., tako da se obratila ocu Đer- 
manu neka moli zaklinjanja protiv bestidnog đavla. 

Istovremeno muče je napasti nestrpljivosti i srdžbe. 
Zatim su se čuli zaglušni udarci i stali se pojavljivati 

zastrašujući oblici divljih životinja. Makar bi joj doni- 
jeli prijatna jela, demon ih prikazuje kao da su puna 
gadnih insekata i najodvratnijeg ukusa. Odurne su ži- 
votinje, stvarne ili umišljene, puzale po njenom kre- 
vetu, gmizale po tijelu, a da nije znala kako da ih otjera. 
Osjećala je čitavim tjelom kako je guši dugačka zmija. 

Često je zazivala u pomoć nebesku Majku. Isus bi je 
rijetko tješio, a jednako i njen anđeo. Kao da su je svi 
napustili. 

Pokraj svih tih strahota sačuvala je svoj zadovoljan 
izgled i anđeoski smiješak. Nikada nije jaukala ni tra- 
žila olakšanje. Nije se tužila ni prigovarala, makar je Čči- 
tave noći ostajala sama. Jedino bi katkad prošaptala: 
»Isuse moj, ne mogu više.« 

U svim tim zlima i vražjim progonima nije joj bilo 
teško jednako srdačno razgovarati sa svojim Bogom: »O! 
gdje si, Isuse«, govorila je obično na svršetku svake bitke 
s buntovnim anđelom. »Ne vjeruj da te zaboravljam. 
Dobro znaš da ne, jer vidiš moje srce.« To je govorila 
raširenih ruku, očiju uprtih u nebo, te neiskazano nježno. 
Zatim bi se obratila Gospi: »Majko moja, reci Isusu da 
čuvam obećanja i vjernost.« 

Sestre što je noću čuvahu, zamoli da ponavljaju mo- 
litve ili kratke zazive. Sama bi im ponekad divno govorila 
o Bogu. Stalno je ponavljala uzdah: »Moj Isuse, milosrđe!« 


Bolest se bližila svršetku. Đema je često padala u nes- 
vijest ili buncanje. Đavao je iskorištavao te časove da je 
rr ali ona je i u tom stanju izvikivala svoj bojni po- 

: »Živio Isus! Sva Isusova! Isus sam!« I pobjednički 
odbijala zlobna prišaptavanja. U takvim bi časovima 
odmah dolazila k sebi, čim bi netko spomenuo Isusa. 

Sto se više bližio kraj, ona je bivala sličnija Isusu 
na križu. Nekoliko dana prije smrti, postala je tako teška 
da je tri jake osobe umalo nisu mogle podići u krevetu. 
Stvarno bijaše tako mršava i lagana da bi je dijete po- 
maklo... I tu je đavao imao svoje prste, jer čim je umr- 
la, tijelo je primilo normalnu težinu. 

8. travnja imala je sreću nekoliko trenutaka, u za- 
nosu, promatrati Isusa. Lice joj se posve preobrazilo. 
Isti dan kao i slijedeći primi svetu Pričest. Zatim, opet 
u zanosu, vidjela je kako se plete trnova kruna. Zapita 
sestru koji je sutra dan. Ona odgovori da je Veliki Petak. 
Na taj dan zamoli gospođu što je kraj nje bdjela, neka 
je ne ostavi, dok ne bude prikovana na križ: »Bit ću ras- 
peta s Isusom. Rekao mi je da njegovi sinovi moraju 
umrijeti raspeti.« 

Gospođa je ostala, a Đema uskoro pada u zanos. Ši- 
rila je postepeno ruke i ostala tako do pola dva. Cijelo 
je njeno biće odisalo bolom i ljubavlju, velikom tugom 
i mirom. Nijedna riječ nije izlazila iz njenih usta, izgle- 
dala je ganutljivo! Bila je u smrtnoj borbi s Isusom na 
križu. Prisutni, zastravljeni iznenađenjem, nisu se mogli 
nadiviti, promatrajući je. Jedan od njih će zapisati: 
»Zamislite kako raspeti Isus umire; tako je u taj čas 
izgledala Đema.« 

To je trajalo cijeli dan, cijelu noć i još na Veliku 
Subotu. Oko osam sati svjesno primi Bolesničko Poma- 
zanje i čak se silila tihim i slabim glasom odgovarati na 
molitve. 

Najteže je Gospodinu bilo na križu, u smrtnoj borbi, 
kad se osjećao prividno napušten od nebeskog Oca i st- 
varno od ljudi. Čuli su ga kako se radi toga tuži. I u tom 
je Đema bila slična Njemu. 

Od mnogih svećenika, iako su bili u blizini, nitko 
nije prisustvovao. Oni koji su je vodili, bili su zaprije- 
čeni i tako se kod nje našlo samo nekoliko žena. Učinila 
je Gospodinu žrtvu svega i sviju, i nije ništa više tražila. 

I Gospodin se povukao; tako je ostala sama, bez 
svjetla i utjehe. Sama na svojoj Kalvariji, potpuno napuš- 
tena! 


Napokon, smrvljena žestinom zla i satrvena teretom 
neizmjernih boli, mučena u svim moćima duše i tijela od 
paklenih duhova, bez pomoći od strane Neba i od strane 
zemlje, nevina je mučenica, slabim glasom izrekla pos- 
ljednje riječi: 

»Sada, je doista istina đa više ne mogu. Isuse, pre- 
poručam ti svoju siromašnu dušu... Isusel« 

Žrtva bijaše dovršena. Trebalo je ispustiti zadnji dah 
da dovrši svoje žrtvovanje. Đema je sjedila, glavom nas- 
lonjena na rame gospođe Giannini. Kod nogu je klečala 
prijateljica Eufemija, kao Magdalena... Druge su osobe 
stajale naokolo sa sestrom bolničarkom, te promatrale 
uzvišenu i ganutljivu scenu. 

Đema, tiha i mirna, izgledala je kao da počiva. Sve 
su oči gledale njeno anđeosko lice. Bilo je još lijepo, us- 
prkos pustošenja duge bolesti. Najednom se pojavi na 
njenim usnama sladak smiješak, nježno nakloni glavu i 
prestane živjeti, istim načinom kako Evanđelje izvješta- 
va o našem Dospodinu: I naklonivši glavu, predade duh. 

Njena duša u pratnji Isusa, Marije i nebeskih duhova 
poleti u nebesku domovinu... 

Nitko nije primjetio njeno preminuće, jer nije bilo 
zadnje smrtne borbe... Posljednji je dah slatkog djeteta 
izdahnut bez napora. Može se nazvati poljupcem kojeg 
je njena čista duša dala kao oproštajni pozdrav svom 
djevičanskom tijelu. 

Bilo je to u jedan sat poslije podne, na Veliku Subo- 
tu 11. 4. 1903. Dogodilo se kako je molila Isusa da joj 
dade umrijeti na velik blagdan... 

Pokopali su je na otvorenom groblju. 

Dne 7. 10. 1908. smjeste je pod arkade, a 4. 9. 1923. 
prenesu je u kapelu redovnica pasionistkinja, kojima je 
izgrađen samostan poslije njene smrti. Ona je to unap- 
rijed navijestila. 

Njezin Životopis, izdan prvi put 1907, bio je razgrab- 
ljen u dva i po mjeseca. 

Drugo izdanje, triput veće, nestalo je u tri mjeseca, 
a treće jednako tako. Životopis je napisao otac Đermanea. 

1933. proglašena je blaženom, a 1940. svetom. 

IZ ĐEMINIH PISAMA 


Pismo 84, odlomak: 


»... Sama sam, oče moj, napuštena; želim trpjeti; 
nitko me ne može utješiti; Isus nije više ovdje. Reci Isu- 
su da sam njegova, i bit ću to uvijek. On me izbjegava, 
no ja ću uvijek ići za Njim. Nadam se da će se vratiti, 
zar ne? 

A Mama? Da si vidio, oče moj, kako je lijepa ta 
Mama! Činilo mi se prije da sam je vidjela više puta, 
ali uvijek to ponovo želim. Danas je u Nebu velik nje- 
zin blagdan. Isus je dao veliku slavu Svojoj i mojoj 
Majci. Ona je, gledaj, oče moj, tako lijepa, da se ne mo- 
že izreći. Nju je Njen Vječni Otac okrunio krunom sv. 
Ljubavi. 

I da si vidio kako je lijepa ta slavna kruna koju je 
Vječni Otac postavio na glavu moje Mame! Najsjajnije 
zlato; kao da je sami plamen u podlozi (velim kako mi 
se činilo kad sam je gledala); naokolo je u toj kruni bilo 
prilično dragulja; to su bile njene kreposti. Zatim bijaše 
tu mnogo, mnogo biserja. Bila je okrunjena krunom 
mudrosti, a kruna urešena najizvrsnijom blistavošću, i 
zatim... ne znam to izreći. Imala je još jedan znak u li- 
jepoj kruni, i htjela je reći da je djeliteljica Rajskog 
blaga. O oče, oče moj!...« (Na blagdan Kraljice Krunice 
1901.) 


Pismo 85: 


Evo što sprema Isus. 
»Oče moj, 13 listopada 1901. 
Ne može te vjerovati koliko sam puta ovih dana 

uzela pero u ruku da vam pišem. Čini mi se da imam re- 
ći toliko stvari, ali kad o njima govorim osjećam toliku 
odbojnost, da se to ne može zamisliti. Ima više od deset 
dana, znajte oče moj, što mi je Isus, čini se, naredio 
da vam kažem one stvari, koje ću reći poslije, ali ni Isu- 
sa ne slušam. 

Prije svega preporučila sam se u molitve mnogim, 
Isusu dragim dušama, da mi On sam dade snage pisati, 
jer sam osjećala tako veliku odbojnost, da to nisam mog- 
la učiniti. Zatim neka pripravi srce mog oca (ako je dois- 
ta bio Isus) da udovolji Presvetom Srcu mog Isusa i dade 
onu zadovoljštinu koju to Srce toliko želi; zatim... O, 
oče, oče, i sada je moja odvratnost tako snažna te mi se 
čini da ne mogu podnijeti. Upravo se vraćam od Monsi- 
njora (redovitog ispovjednika) sa dozvolom da Vam mo- 
gu slobodno pisati. 

Može se nazvati čudom, znajte, oče moj, jer sam ga 
u proteklim danima molila dozvolu barem dva put, a On 
mi apsolutan ne nije dao, nego je rekao kako je prilično 
siguran da otac Đermano ne može gubiti vrijeme odgo- 
varanjem na moja pisma. Neka živi Bog! Sada sam za- 
dovoljna što imam dozvolu. Ćutim, oče moj, da ću se 
osjećati bolje, kada budem govorila slobodno i sve Vama 
rekla. Vi imajte sućuti sa mnom i nemojte se ljutiti či- 
tajući ovo pismo; već dobro znadete koliko radi moja 
mašta; dakle, učinite što Vam najbolje Isus nadahne. Ja 
sam zadovoljna na svaki način. Živio Isus! 

Prvo, oče moj, da li Vam je rekao moj dobri anđeo 
o daru koji sam prikazala svojoj Mami na dan Krunice? 
Zamislite, nisam imala baš ništa; sva sam se već hiljadu 
puta Njoj prikazala, i mislila sam... mislila... nisam 
iznalazila ništa. Iznenada mi dođe na pamet da joj POs- 
vetim svoju poi I učinih to odmah. Stvarno već se 
osjećam bolje. Jer izvjesne noći, te izvjesni sni... oče 
moj, razumjeli ste me, zar ne? doista su nestali; moja 
slaba mašta umirila se, ali ne u svemu, znajte, jer često 
mi se prikazuju nove stvari... 

Ne znam s koje strane početi, ali Isus će mi pomoći. 
Ima više dana, da poslije Pričesti osjećam Isusa načinom, 
koji se gotovo bih rekla ne podnosi, i umire se. Govori mi 
o nekim stvarima, te mi je potrebna Isusova volja da ih 

shvatim. Ima deset dana, kada mi je, jedva Ga primih, 
upravio ovo pitanje: — Reci mi, kćeri, ljubiš li me mno- 
g01... — O moj oče, što odgovoriti?... Ali odgovori 
mu srce svojim udarcima. — No ako me ljubiš,— doda — 
učinit ćeš što želim?... — I ovdje srce odgovori, otkri- 
vajući moju želju. — Ima važan posao, kćeri moja: mo- 
raš priopćiti velike stvari svom vođi... — Na tom mjes- 
tu, oče moj, odgovorih riječima: — Isuse, — rekoh Mu 
— učini mi jednu uslugu: nemoj me slati Monsinjoru; 
znaš odlično, Isuse dobri, da on mojoj mašti ne vjeruje. 
—Alsus...: — Ne, ne, poslat ću te tvome ocu. On će, 
nadam se, dati mojem srcu onu lijepu zadovoljštinu što 
je želim. 

Isus je, čini mi se, nastavio ovako: — Kćeri moja 
— poviče uzdišući — kolike li nezahvalnosti i zlobe u 
svijetu! Grešnici neprestano drsko i uporno griješe! Moj 
ih Otac ne želi više podnositi. Niske i slabe duše ništa se 
ne naprežu da pobijede svoje tijelo. Ojađene duše plaše se 
i očajavaju. Revne duše malo po malo postaju mlake. 
Službenici mojeg Svetišta ... — i tu Isus zašuti; te posli- 
je nekoliko minuta nastavi: — Oni, kojima sam povjerio 
da nastave lijep posao Otkupljenja... — Isus iznova za- 
šuti... — Niti njih moj Otac ne može više podnositi. 
Dajem im neprestano svjetlo i snagu, a oni naprotiv... 
Oni, koje sam neprestano gledao posebnom ljubavlju; 
oni, koje sam uvijek smatrao zjenicom svojih očiju... 
— Isus je šutio i uzdisao. 

— Od stvorova primam neprestano samo nezahval- 
nost i nepriznavanje; ravnodušnost dnevno raste, nitko 
se ne kaje. A ja s Neba neprestano dijelim milost i da- 
rove svim stvorovima, svietlo i život Crkvi, snagu i moć 
onome koji njom upravlja, mudrost onome koji treba 
prosvjetljavati duše u tami, postojanost i hrabrost du- 
šama što me moraju sliiediti, svakovrsne milosti svim 
pravednicima pa i grešnicima što se skrivaju u svojim 
mračnim jamama; i tamo unutra šaljem svietlo. i tamo 
unutra ih raznježavam, i činim sve da ih obratim... A 
oni naprotiv... I sa svim tim što zanravo dobivam? Ka- 
kav odaziv nalazim u svojim stvorovima što sam ih t»- 
liko ljubio? Gledajući ono što gledam, osjećam kako mi 
se iznova razdire Srce... — O Isuse!... Naprijed, oče 

moj!... — Nitko više ne mari za moju ljubav; Srce je 
moje zaboravljeno, i kao da ih nikada nisam ljubio, kao 
da nisam ništa za njih trpio, kao da me nitko ne pozna- 
je. Srce je moje neprestano žalosno. U crkvama boravim 
gotovo uvijek sam, pa iako se mnogi tu sastanu, imaju 
sasvim druge razloge, te moram trpjeti gledajući svoju 
Crkvu pretvorenu u zabavno kazalište; mnoge gledam 
kako me licemjernim izgledom izdaju u svetogrdnim 
Pričestima... 

Isus bi bio nastavio, ali ja bijah prisiljena reći: — 
Isuse, Isuse, ne podnosim više! ... O kad bih mogla! ... —. 

Isus bijaše veoma uzbuđen; zaustavi se pa zatim slat- 
ko prihvati: — Kćeri, potrebne su mi duše koje će me 
toliko tješiti, koliko mi druge nanose bol. Trebam žrtve 
i to hrabre žrtve. Potrebne su mi duše i njihovo trpljenje, 
tjeskobe i muke da umire pravedan i božanski gnjev 
mojeg nebeskog Oca i da zadovolje mjesto grešnika i ne- 
zahvalnika. O, kad bih mogao svima pokazati, koliko se 
moj nebeski Otac ljuti na svijet!... Ništa ga više ne mo- 
že suzdržati. Priprema veliku kaznu za čitav ljudski rod. 
Koliko sam Ga puta pokušavao smiriti. Pogled na moj 
križ i na moje boli više Ga ne sustežu. Koliko sam Ga 
puta zaustavio pokazujući Mu skupinu dragih duša i 
hrabrih žrtava! Njihove pokore, njihove nevolje, njihovi 
herojski čini suzdržali su Ga. I sada sam da Ga smirim 
prikazao spomenute duše, a On: — Ne, ne mogu više. — 
Te duše ne mogu nadoknaditi, kćeri moja, toliko. Malo 
ih je. 

Došlo mi je na pamet da upitam: — A tko su te 
duše. — A Isus: — Kćeri moje Muke (U to su vrijeme 
bila samo dva samostana redovnica pasionistkinja = 
Kćeri Muke, u Italiji jedan te u Francuskoj jedan. Pos- 
lije smrti naše Svetice naglo su se raširili, tako da ih je 
u Italiji osnovano devet, dva u Francuskoj, dva u Bel- 
giji, itd). — Prenerazila sam se, jer sam mislila, da su 
žive zakopane radi toga što su sakrivenije od ostalih. 
Isus nastavi: — Kad bi ti znala, kćeri moja, koliko sam 
puta vidio kako se smiruje moj Otac, prikazujući Mu te 
duše, ali sada ih je malo, ne mogu više zadovoljiti. 

Šutjela sam: — Kćeri, — rekne mi — piši odmah 
tvome ocu neka se uputi u Rim, neka govori o toj mojoj 

želji Svetom Ocu, neka mu kaže da prijeti velika kazna 
te da su mi potrebne žrtve. Moj se Nebeski Otac veoma 
razljutio. Uvjeravam vas da ako se dade zadovoljština 
mojem Srcu, novim osnivanjem ovdje u Luki (Lucca) 
redovnica Muke, povećavajući tako broj tih duša, pri- 
kazat ću ih svojem Ocu, i On će se smiriti. Reci mu da 
su to moje riječi, i da je to posljednja opomena koju da- 
jem svima, pošto sam objavio svoju volju. Reci svome 
ocu, neka mi dade tu zadovoljštinu. 

Svršila sam, oče moj; završavam s Isusom. Blago- 
slovite me. Siromašna 

Đema 


U četvrtak sam primila jedno Vaše pismo. Pročitajte 
sve dobro i mislite na sve. Sveti Otac može učiniti sve. 
Posao je važan. Dok pišete ne govorite, i, ako mi imate 
reći nešto o ovome, napišite zatvoreno. 

IZ .DNEVNIKA“ 
Petak 24. 8. 1900. 


...— Sada — rekoh anđelu — trči Isusu i moli ga 
neka dođe da Ga vidim, jer se sutra naveče moram ispo- 
vijediti —. A on odmah spremno: — A kad bi došao 
subrat Gabrijel? 

— Bilo bi isto — odgovorih. — Ili Isus ili On, po- 
trebno je na svaki način da ih vidim; moli ga neka mi da- 
de tu milost: potrebna mi je. 

— Možeš to reći meni, — rekne mi. 

— Ti — odgovorih — idi Isusu i neka ti sve kaže, 
a zatim se vrati da me izvjestiš —. Dade mi znak da će 
učiniti tako. 

Prije nekoliko časaka bio mi je govorio o subratu 
Gabrijelu i, kao uvijek čim sam ga čula samo spomenuti, 
sva sam se razveselila i morala sam uskliknuti: — Su- 
brat Gabrijel, koliko ga čekam, koliko bih ga željela! 

— Baš upravo zato, jer imaš tako žarku želju, Isus te 
neće udovoljiti —. Onda me smješeći pouči da kada dođe 
Isus, neka mu ne pokažem pomamu vidjeti brata Gab- 
rijela, jer će mi tada lako udovoljiti. 

Shvatih da se šali, jer znam da se Isusu ne može ni- 
šta sakriti. 

— Budi ravnodušan, — ponovi mi — i vidjet ćeš da 
će ti ga Isus češće slati. 

— Ne uspijeva mi da to budem, — rekoh. 

— Ja ću te poučiti; moraš reći ovako Isusu: Ako 
dođe, dobro; ako ne, isto je. — I dok je tako govorio, 
mnogo se smijao. 

KAKO SVETICA VIDI I ČUJE ISUSA 
(Odgovor na pitanje o. Đermana) 


Vidim Isusa, ne tjelesnim očima, ali ga upoznajem 
jasno, jer me uranja u neko slatko predanje, i u tom pre- 
danju prepoznajem Njega. Njegov glas čujem tako jako, 
te sam više puta rekla kako me jače ranjava Isusov glas 
nego neki mač mnogih oštrica, tako mi prodire u dušu; 
riječi njegove su riječi života vječnog. Kada gledam i 
slušam lsusa, ne izgleda da vidim tjelesnu ljepotu, ili lik, 
ili neki sladak glas; nego kada vidim i slušam Isusa, vi- 
dim (ali nikad očima) jedno svjetlo, jedno beskrajno 
dobro; jedno neizmjerno svjetlo, koje se ne može vidjeti 
nikakvim smrtnim očima; jedan glas što ga nitko ne može 
čuti: glas nije razgovjetan, ali je snažniji i jače se čuje 
u mom duhu nego izgovorene riječi. 


ŠTO OSJEĆA KAD JE SA ISUSOM 


Osjećam se kao izvan sebe, ne razlikujem gdje se 
nalazim, da li izvan osjeta ili... u nekom miru, u nekoj 
smirenosti, koje nikada nisam doživjela. Osjećam kako 
me privlači neka sila; ali nije sila naporna nego slatka 
sila. Kada zatim utonem u puninu slatkoće, a to osjećam 
posjedujući Isusa, uistinu zaboravljam da sam na svijetu: 
osjećam da je duša puna, nema što željeti; srce ne traži 
više ništa, jer ima sa sobom jedno dobro golemo, dobro 
bezgranično, koje se nikome ne može prisličiti, dobro bez 
mjere, bez nedostatka; a to je Isus što me ispunja. Ni 
prije ni kasnije iza toga ne mogu hotice tražiti i željeti 
nešto, jer je prevelika slatkoća što mi Isus daje kušati 
u svojoj beskrajnoj dobroti i nesebično dobrotvornoj lju- 
bavi. No nije uvijek slatka ljubav; ponekad sam tako 
obuzeta nekom jakom boli radi svojih grijeha, te mi izgle- 
da da od nje moram umrijeti. 

KAKO RAZMATRA 


Kada počinjem Razmatranje ne treba mi nikakva 
napora: duša mi odmah sva utone u beskrajna Božja do- 
bročinstva i ponekad se izgubi u jednom a ponekad u 
drugom. Ali najprije počinjem osvješćivati svoju dušu 
da, pošto je učinjena na sliku i priliku svojeg Boga, je- 
dino On mora biti njen cilj. U tim se časovima čini da 
duša moja leti s Bogom i gubi težinu ovog tijela, te dok 
se nalazim pred Isusom, sva se izgubim u Njemu. Osjećam 
da ljubim tog nebeskog Ljubitelja stvorova; koliko više 
mislim na Nj, toliko više spoznajem da je sladak i lju- 
bak; kakav se Isus pokazuje prema meni, moram se i ja 
pokazati prema Njemu; ponizna, krotka, itd. Katkada se 
čini da vidim u Isusu neko božansko svjetlo i Sunce vječ- 
ne jasnoće. Boga velikog, te da ni na zemlji ni na nebu 
nema ništa što nije Njemu podložno. Boga u čijoj volji 
stoji sva moć. U svakom slučaju, uvijek mi je slatko sje- 
ćati se Isusa. 

Najviše se gubim u biti (ili u promatranju božanske 
naravi) Isusovoj. Vjerujem da je jedna bit, da nema veće 
ni bolje. Među dobrima upoznajem najviše dobro: dobro 
koje postoji od sama Sebe. Budući da je Isus savršen, 
sve se nalazi u Njemu. Gubim se još u njegovoj dobroti, 
i ovdje mi gotovo uvijek pamet leti u Raj. Isus je neiz- 
mjerno dobar, i u Njemu ću uživati, nadam se, sva du- 
hovna i vremenita dobra, što ih mogu zamisliti; svršavam 
moleći Isusa da uveća u meni svoju ljubav kako bi se 
u Nebu usavršila. Duša moja ne misli na drugo, nego da 
se oslobodi tijela. 

KAKAV POJAM IMA O PRESVETOM TROJSTVU 


Nekog dana iza Sv. Pričesti pričini mi se da imam 
malo svjetla o Presvetom Trojstvu, tj.: da vidjeti i upo- 
znati Presveto Trojstvo, sastoji se upravo u gledanju 
Isusa otkrivena lica, tj. Riječ. Pojam koji sam sama zami- 
slila jest ovaj: čini mi se da vidim tri osobe u nekoj bes- 
krajnoj svjetlosti: tri osobe ujedinjene u jednoj jedinoj 
Biti, jer Trojstvo je Jedinstvo, i Jedinstvo je Trojstvo. 

Jedinstvo je po sebi nedjeljivo; zato se ne mogu 
imati odjeljive osobe. Ono dakle što mi obožavamo jest 
Bog Svemogući, Jedan u biti, Trojan u osobama. 

Bog se htio pokazati nerazdjeljiv u osobama, jer neće 
da bude ijedna koja se naziva drukčijim imenom (ili ime- 
nom koje ne izriče odnos drugima). 

Tako se ime Oca odnosi na ono Sina, ono Sina na 
ono Oca, i ono Duha Svetog odnosi se na Oca i Sina. 
Nema tu nikakva imena (što označava božansku bit) koje 
ne može pristajati toliko Ocu, koliko Sinu, koliko Duhu 
Svetom. Nazivam Oca Ocem; ali po naravi mi je Otac i 
Sin. I zato se Presveto Trojstvo ne može dijeliti, jer se 
ime jedne osobe odnosi na ime druge. 

Presvetom Trojstvu nije priključena druga osoba, jer 
ljudska narav Riječi (utjelovljenje) ujedinjena je, ne po- 
miješana (sa božanskom naravi). I premda je Riječ Božja 
uzela tijelo, ipak druge osobe nisu uzele drugu narav. 

Jedna je jedina njegova Bit, jedna jedina njegova 
dobrota, jedno jedino njegovo blaženstvo. U Presvetom 
Trojstvu, u Jedinstvu Božanstva postoji samo ona mno- 
gostrukost što dolazi od stvorova. 

Život svete Đeme (Gemma) Galgani (1878— 
1903) kratak je, bez mnogo događaja, ali pun do- 
življaja, neobičnih i neuobičajenih. U svijetu pre- 
naglašene vezanosti za materijalna dobra... ži- 
vot jedne mlade osobe, svetice-mistika, koja pos- 
tiže puninu svoga života u mističnim zanosima, do- 
življava se kao iznenađenje i izazov, a čitaoce po- 
tiče i na razmišljanje o mogućoj »nemogućnosti«. 


Mr Antun Kolarević 


